title: হৈসল সাম্রাজ্য

text: হৈসল শাসনকালে রামানুজ, বাসব ও মধ্ব নামে তিন দার্শনিকের প্রভাবে কর্ণাটক অঞ্চলে তিনটি গুরুত্বপূর্ণ ধর্মীয় আন্দোলনের সূচনা ঘটেছিল।


title: হৈসল সাম্রাজ্য

text:
লিঙ্গায়েত ধর্মের উৎস সম্পর্কে বিতর্ক রয়েছে। ১২শ শতাব্দীতে বাসব এই আন্দোলনের সঙ্গে যুক্ত হওয়ার পর এটি প্রসার লাভ করেছিল। রামানুজ ছিলেন শ্রীরঙ্গমের বৈষ্ণব মঠের প্রধান। তিনি ভক্তিবাদ প্রচার করেছিলেন এবং আদি শঙ্করের অদ্বৈত বেদান্ত দর্শনের সমালোচনা করেন "শ্রীভাষ্য" রচনা করেন। মধ্ব ছিলেন আদি শঙ্করের শিক্ষার বিরোধী। তিনি জগতকে সত্য মনে করতেন। তাঁর মতে, জগত মায়া নয়। মধ্বের দর্শন জনপ্রিয়তা অর্জন করে। তিনি উডুপিতে আটটি মঠ প্রতিষ্ঠা করেন।
দক্ষিণ ভারতের সংস্কৃতি, সাহিত্য, কাব্য ও স্থাপত্যে এই ধর্মীয় আন্দোলনগুলি গভীর প্রভাব বিস্তার করেছিল। পরবর্তী কয়েক শতাব্দীতে এই দার্শনিকদের শিক্ষায় অনুপ্রাণিত হয়ে বেশ কিছু গুরুত্বপূর্ণ সাহিত্যগ্রন্থ ও কাব্য রচিত হয়েছিল। বিজয়নগর সাম্রাজ্যের সালুব, তুলুব ও অরবিডু রাজবংশগুলি ছিল বৈষ্ণবধর্মের অনুগামী। বিজয়নগরের বিট্‌ঠলপুরা অঞ্চলে যে বৈষ্ণব মন্দির নির্মিত হয়েছিল, তাতে রামানুজের একটি মূর্তিও ছিল। পরবর্তীকালে মহীশূর রাজ্যের পণ্ডিতেরা রামানুজের শিক্ষা অনুসারে বৈষ্ণব গ্রন্থ রচনা করেন। রাজা বিষ্ণুবর্ধন জৈনধর্ম থেকে বৈষ্ণবধর্মে ধর্মান্তরিত হওয়ার পর অনেকগুলি মন্দির নির্মাণ করিয়েছিলেন। পরবর্তীকালে মধ্ব সম্প্রদায়ভুক্ত সন্ত জয়তীর্থ, ব্যাসতীর্থ, শ্রীপদরাজ, বদীরাজতীর্থ এবং বিজয় দাস, গোপালদাস প্রমুখ ভক্ত (‘দাস’) এবং কর্ণাটকের অন্যান্য ব্যক্তিত্বেরা মধ্বের শিক্ষার প্রসার ঘটান। তাঁর শিক্ষা পরবর্তীকালে গুজরাতের বল্লভ ও বাংলার চৈতন্য মহাপ্রভুকে অনুপ্রাণিত করেছিল। ১৭শ শতাব্দী-১৮শ শতাব্দীতে মধ্বের শিক্ষা অনুসারে আরেকটি ভক্তি আন্দোলনের সূচনা ঘটেছিল।


title: হৈসল সাম্রাজ্য

text: হৈসল সমাজব্যবস্থায় বহু ভাবে তৎকালীন উদীয়মান ধর্মীয়, রাজনৈতিক ও সাংস্কৃতিক বিকাশের প্রতিফলন ঘটেছিল। এই যুগে সমাজ ধীরে ধীরে আধুনিক হয়ে উঠছিল। সমাজে নারীর স্থান ছিল বিভিন্ন প্রকারের। রাজপরিবারের কয়েকজন নারী প্রশাসনিক কাজে অংশ নিতেন বলে জানা যায়। সমসাময়িক নথি অনুসারে, রাজা দ্বিতীয় বীর বল্লাল যখন সাম্রাজ্যের উত্তরাঞ্চলে দীর্ঘকাল সামরিক অভিযানে রত ছিলেন, সেই সময় রানি উমাদেবী তাঁর অনুপস্থিতিতে হৈলেবিডুর প্রশাসনিক কাজ পরিচালনা করতেন। তিনি কয়েকজন বিদ্রোহী সামন্তের বিরুদ্ধে যুদ্ধও করেন এবং তাঁদের পরাজিত করেন। নথিপত্র থেকে আরও জানা যায়, নারীরা চারুকলায় অংশ নিতেন। রানি শান্তলা দেবীর নৃত্য ও সংগীতে পারদর্শিতা বিখ্যাত ছিল। ১২শ শতাব্দীর ‘বচন’ কবি ও লিঙ্গায়েত সাধ্বী আক্কা মহাদেবী ভক্তি আন্দোলনে গুরুত্বপূর্ণ ভূমিকা গ্রহণ করেছিলেন। দেবদাসী প্রথার (মন্দিরের নর্তকী) বহুল প্রচলন ছিল। কয়েকজন দেবদাসী ছিলেন সুশিক্ষিত ও শিল্পকলায় পারঙ্গম। সাধারণ শহুরে ও গ্রাম্য নারীদের দৈনন্দিন কাজকর্মে অনেক নিষেধাজ্ঞা মেনে চলতে হত। কিন্তু এই শিক্ষিত দেবদাসীরা অধিকতর স্বাধীনতা ভোগ করতেন। সতীদাহ প্রথা প্রচলিত থাকলেও সতী হওয়া ব্যক্তি ইচ্ছার উপর নির্ভরশীল ছিল। বেশ্যাবৃত্তি সামাজিকভাবে গ্রহণীয় ছিল। ভারতের অন্যান্য অঞ্চলের মতো এই সাম্রাজ্যেও বর্ণভেদ প্রথা লক্ষ্যণীয়ভাবে উপস্থিত ছিল।


title: হৈসল সাম্রাজ্য

text: পশ্চিম উপকূলে বাণিজ্যের দৌলতে অনেক বিদেশি বণিক ভারতে এসেছিলেন। এঁদের মধ্যে ছিলেন আরব, ইহুদি, পারসি, চীনা ও মালয় উপদ্বীপের লোকেরা। সাম্রাজ্যের বিস্তারের ফলে দক্ষিণ ভারতের স্থানীয় বাসিন্দাদের অভিনিবেশ নতুন সংস্কৃতি ও দক্ষতার মিশ্রণ ঘটিয়েছিল। দক্ষিণ ভারতে ‘পট্টন’ বা ‘পট্টনম’ নামে পরিচিত শহর ও বাজার এলাকা, ‘নগর’ বা ‘নগরম’ নামে পরিচিত শহর ও বাজার এলাকাগুলি ক্ষুদ্র মহানগরের অনুরূপ ছিল। ৭ম শতাব্দীতে ধর্মীয় বসতি অঞ্চল হিসেবে গড়ে ওঠা শ্রবণবেলগোলার মতো কিছু শহর ১২শ শতাব্দী নাগাদ ধনী ব্যবসায়ীদের আগমনের ফলে বাণিজ্যকেন্দ্রে পরিণত হয়। অন্যদিকে রাজা বিষ্ণুবর্ধন বেলুরুর মতো শহরগুলিতে চেন্নকেশব মন্দির নির্মাণ করার পর সেগুলি রাজকীয় শহরের মর্যাদা পায়। রাজকীয় পৃষ্ঠপোষকতা-প্রাপ্ত বৃহদাকার মন্দিরগুলি ধর্মীয়, সামাজিক ও বিচার-সংক্রান্ত কাজে ব্যবহৃত হত। এই মন্দিরগুলি রাজাকে ‘মর্ত্যে ঈশ্বরে’র পর্যায়ে উন্নীত করেছিল।


title: হৈসল সাম্রাজ্য

text: মন্দির নির্মাণ একাধারে ধর্মীয় ও বাণিজ্যিক উদ্দেশ্য সাধন করত। এটি হিন্দুধর্মের কোনও নির্দিষ্ট সম্প্রদায়ের মধ্যে সীমাবদ্ধ ছিল না। হৈলেবিডুর শৈব বণিকেরা বেলুরুর চেন্নকেশব মন্দিরের সঙ্গে প্রতিযোগিতায় নেমে হৈসলেশ্বর মন্দির নির্মাণে অর্থসাহায্য করেন। এর ফলে বেলুরু একটি গুরুত্বপূর্ণ শহরে পরিণত হয়। যদিও হৈসল মন্দিরগুলি ছিল ধর্মনিরপেক্ষ। এই মন্দিরে সকল হিন্দু সম্প্রদায়ের মানুষকে তীর্থযাত্রায় উদ্বুদ্ধ করত। কেবল সোমনাথপুরার কেশব মন্দিরটি ছিল কেবলমাত্র বৈষ্ণব ভাস্কর্যে শোভিত। গ্রামাঞ্চলে ধনী জমিদারদের দ্বারা নির্মিত মন্দিরগুলি কৃষক সম্প্রদায়ের অর্থনৈতিক, রাজনৈতিক, সাংস্কৃতিক ও ধর্মীয় প্রয়োজনগুলি মেটাতো। পৃষ্ঠপোষক যেই হোন না কেন, বৃহদাকার মন্দিরগুলি এমন সব প্রতিষ্ঠান হিসেবে কাজ করত, যেখানে বিভিন্ন ব্যবসায়ী সংস্থা ও পেশার শতাধিক মানুষ কাজে জীবিকা অর্জনে নিযুক্ত থাকত এবং স্থানীয় জনগণ জীবিকা উপার্জন করতে পারত। এই ভাবেই হিন্দু মন্দিরগুলি ধনী বৌদ্ধ মঠের সমতুল্য হয়ে উঠেছিল।


title: হৈসল সাম্রাজ্য

text: হৈসল শাসনকালে সংস্কৃত সাহিত্য জনপ্রিয়তা বজায় রাখলেও, স্থানীয় কন্নড় পণ্ডিতদের প্রতি রাজকীয় পৃষ্ঠপোষকতা বৃদ্ধি পেয়েছিল। ১২শ শতাব্দীতে কিছু কিছু রচনা ‘চম্পু’র আকারে রচিত হয়। কিন্তু স্বতন্ত্র কন্নড় ছন্দগুলি অধিক পরিমাণে গৃহীত হতে শুরু করে। গীত রচনার ক্ষেত্রে ‘সাংগত্য’ ছন্দের ব্যবহার শুরু হয়। কাব্যে ‘ষট্‌পদী’ (ছয় পংক্তি), ‘ত্রিপদী’ (তিন পংক্তি’) ছন্দ ও ‘রাগালি’ (গীতিকবিতা) প্রচলন লাভ করে। জৈন গ্রন্থগুলিতে তীর্থঙ্করদের প্রশস্তি বজায় থাকে।


title: হৈসল সাম্রাজ্য

text: জন্ন, রুদ্রভট্ট, হরিহর ও তাঁর ভ্রাতুষ্পুত্র রাঘবাঙ্ক হৈসল রাজসভা অলংকৃত করতেন। এঁদের রচনা কন্নড় সাহিত্যের শ্রেষ্ঠ কীর্তি হিসেবে পরিগণিত হয়। ১২০৯ খ্রিস্টাব্দে জৈন পণ্ডিত জন্ন "যশোধরাচরিতে" রচনা করেন। এই কাহিনিতে দেখা যায়, এক রাজা স্থানীয় দেবী মারিয়াম্মার সম্মুখে দুটি বালককে বলি দিতে যান। কিন্তু বালক দুটিকে দেখে রাজার মনের করুণার উদ্রেক হয়। তিনি তাদের মুক্তি দেন এবং নরবলি প্রথা তুলে দেন। এই রচনার জন্য রাজা দ্বিতীয় বীর বল্লাল জন্নকে ‘কবিচক্রবর্তী’ (‘কবিগণের সম্রাট’) উপাধি দিয়েছিলেন।


title: হৈসল সাম্রাজ্য

text: রুদ্রভট্ট ছিলেন একজন স্মার্ত ব্রাহ্মণ। তিনি ছিলেন প্রথম বিখ্যাত ব্রাহ্মণ্যবাদী লেখক যিনি রাজা দ্বিতীয় বীর বল্লালের মন্ত্রী চন্দ্রমৌলীর পৃষ্ঠপোষকতা লাভ করেছিলেন। তিনি তাঁর পূর্ববর্তী রচনা "বিষ্ণুপুরাণ" অবলম্বনে চম্পু শৈলীতে "জগন্নাথ বিজয়" রচনা করেন। এই গ্রন্থটিতে বাণাসুর বধ পর্যন্ত কৃষ্ণের জীবন ধৃত হয়েছে।


title: হৈসল সাম্রাজ্য

text: হরিহর (অপর নাম হরীশ্বর) ছিলেন একজন লিঙ্গায়েতি লেখক। তাঁর পৃষ্ঠপোষক ছিলেন রাজা প্রথম নরসিংহ। হরিহর পুরনো জৈন ‘চম্পু’ শৈলীতে "গিরিজাকল্যাণ" রচনা করেন। এই গ্রন্থে দশটি অংশে শিব ও পার্বতীর বিবাহ বর্ণিত হয়েছে। তিনি সেই প্রাচীনতম বীরশৈব লেখকদের অন্যতম, যাঁরা ‘বচন’ সাহিত্যধারার অন্তর্গত ছিলেন না। হরিহর হৈলেবিডুর এক হিসাবরক্ষক (‘করণিক’) পরিবারে জন্মগ্রহণ করেছিলেন। তিনি দীর্ঘকাল হাম্পিতে বাস করে বিরুপাক্ষের (শিবের একটি রূপ) স্তুতি করে শতাধিক ‘রাগালি’ (অমিত্রাক্ষর ছন্দের কবিতা) রচনা করেন। রাঘবাঙ্ক তাঁর "হরিশ্চন্দ্র কাব্য" নামক গ্রন্থের মাধ্যমে প্রথম কন্নড় সাহিত্যে ‘ষট্‌পদী’ ছন্দ প্রবর্তন করেন। এই গ্রন্থটি স্থানে স্থানে কন্নড় ব্যাকরণের নিয়ম লঙ্ঘন করলেও এটিকে একটি ধ্রুপদি গ্রন্থ মনে করা হয়।


title: হৈসল সাম্রাজ্য

text: সংস্কৃত ভাষায় দার্শনিক মধ্ব ব্রহ্মসূত্রের (হিন্দু ধর্মগ্রন্থ বেদের ন্যায়সঙ্গত ব্যাখ্যা) উপর "ঋগ্‌ভাষ্য" রচনা করেন। তিনি বেদের অন্যান্য সম্প্রদায়ের মতবাদকে খণ্ডন করে অন্যান্য গ্রন্থও রচনা করেছিলেন। তবে তিনি তাঁর দর্শনের প্রমাণ হিসেবে বেদের পরিবর্তে পুরাণ সাহিত্যের উপর অধিক নির্ভরশীল ছিলেন। এই যুগের আরেকটি গ্রন্থ ছিল বিদ্যাতীর্থের "রুদ্রপ্রশ্নভাষ্য"।


title: হৈসল সাম্রাজ্য

text: হৈসলদের সম্পর্কে আধুনিক কালের আগ্রহের কারণ তাঁদের সামরিক বিজয় নয়, বরং শিল্পকলা ও স্থাপত্যের ক্ষেত্রে তাঁদের পৃষ্ঠপোষকতা। দক্ষিণ দিক থেকে পাণ্ড্য এবং উত্তর দিক থেকে সেউন যাদবদের আক্রমণের ভয় থাকলেও সমগ্র রাজ্য জুড়ে এই যুগে দ্রুত মন্দির নির্মিত হয়ে চলেছিল। হৈসল স্থাপত্যশৈলী ছিল পশ্চিম চালুক্য স্থাপত্যশৈলীর উত্তরসূরি। এতে একটি স্বতন্ত্র দ্রাবিড় প্রভাব লক্ষিত হয়। প্রথাগত দ্রাবিড় শৈলীর থেকে হৈসল স্থাপত্যকে পৃথক করার জন্য একে ‘কর্ণাট দ্রাবিড়’ স্থাপত্যশৈলী বলা হয়। বহু স্বতন্ত্র বৈশিষ্ট্য থাকায় এটিকে একটি স্বাধীন স্থাপত্যশৈলী মনে করা হয়।


title: হৈসল সাম্রাজ্য

text: হৈসল মন্দির স্থাপত্যের একটি বৈশিষ্ট্য হল, সুন্দর বিস্তারিত দৃশ্যযোজনা ও শৈল্পিক দক্ষতা। মন্দিরের ‘বিমান’গুলি (মূল মন্দিরের উপরস্থ চূড়া) সূক্ষ্ম কারুকার্যে সুন্দরভাবে শোভিত রয়েছে। এক্ষেত্রে সাধারণ চূড়ার আকার বা উচ্চতার দিকে দৃষ্টি না রেখে জটিল ও বিস্তারিত দৃশ্যযোজনার দিকে নজর দেওয়া হয়েছে। বেদির ভিত্তির গায়ে তারকাকার নকশাগুলি এবং তার ছন্দোময় প্রদর্শনী ও খাঁজগুলি সুসজ্জিত আকারে ধাপে ধাপে চূড়া পর্যন্ত উঠে গিয়েছে। হৈসল মন্দির ভাস্কর্যে নারীর সৌন্দর্য, মহত্ব ও শারীরিক গঠনের উপর সুচারুভাবে গুরুত্ব আরোপ করা হয়েছে। হৈসল শিল্পীরা মূল ভবন ও ভাস্কর্যের উপাদান হিসেবে সাজিমাটি (ক্লোরিটিক সিস্ট) নামে এক ধরনের নরম পাথর ব্যবহার করতেন।


title: হৈসল সাম্রাজ্য

text: বেলুরুর চেন্নকেশব মন্দির (১১১৭ খ্রিস্টাব্দ), হৈলেবিডুর হৈসলেশ্বর মন্দির (১১২১ খ্রিস্টাব্দ), সোমনাথপুরার চেন্নকেশব মন্দির (১২৭৯ খ্রিস্টাব্দ), আরাসিকেরের মন্দিরসমূহ (১২২০ খ্রিস্টাব্দ), অমৃতপুরা (১১৯৬ খ্রিস্টাব্দ), বেলাবাডি (১২০০ খ্রিস্টাব্দ), লক্ষ্মী-নরসিংহ মন্দির, নুগ্‌গেহল্লি (১২৪৬ খ্রিস্টাব্দ), লক্ষ্মীনারায়ণ মন্দির, হোসহোলালু (১২৫০ খ্রিস্টাব্দ), চেন্নকেশব মন্দির, অরলগুপ্পে (১২৫০ খ্রিস্টাব্দ), বুকেশ্বর মন্দির, কোরাবাঙ্গালা (১১৭৩ খ্রিস্টাব্দ), লক্ষ্মী-সরসিংহ মন্দির, হরনহল্লি (১২৩৫ খ্রিস্টাব্দ), নাগেশ্বর-চেন্নকেশব মন্দির চত্বর, মোসৈল ও মল্লিকার্জুন মন্দির, বাসরলু (১২৩৪ খ্রিস্টাব্দ) হল হৈসল শিল্পকলার কয়েকটি উল্লেখযোগ্য মন্দির নিদর্শন। বেলুরু ও হৈলেবিডুর মন্দিরগুলি এগুলির ভাস্কর্য সৌকর্যের সর্বাধিক খ্যাত। অন্যদিকে ক্ষুদ্রতর ও অপেক্ষাকৃত স্বল্প পরিচিত মন্দিরগুলিতে হৈসল শিল্পকলার সম্পূর্ণতর অভিপ্রকাশ লক্ষিত হয়। এই মন্দিরগুলির বহিঃপ্রাচীরে প্রস্তরনির্মিত সূক্ষ্ম ভাস্কর্য এবং স্তম্ভশীর্ষ ও কার্নিসের মধ্যবর্তী কারুকার্যময় অংশে হিন্দু মহাকাব্যের দৃশ্যাবলি খোদিত রয়েছে। এই চিত্রাবলি সাধারণত প্রথাগত ‘প্রদক্ষিণ’ পথের দিকে ঘড়ির কাঁটার ক্রমে বিন্যস্ত থাকে। হৈলেবিডুর মন্দির হিন্দু স্থাপত্যের অসাধারণ উদাহরণ। ভারতীয় স্থাপত্যের ক্ষেত্রেও এটি একটি গুরুত্বপূর্ণ মাইলফলক। বেলুরু ও হৈলেবিডুর মন্দিরগুলি প্রস্তাবিত ইউনেস্কো বিশ্ব ঐতিহ্যবাহী স্থান।


title: হৈসল সাম্রাজ্য

text: হৈসল শাসকেরা কন্নড় ভাষার অত্যুৎসাহী সমর্থক ছিলেন। এমনকি তাঁদের শিলালিপিগুলিও গদ্যের পরিবর্তে মার্জিত কাব্যিক ভাষায় উৎকীর্ণ হত। এগুলির ধারে ধারে ফুলের নকশা করা থাকত। ইতিহাসবিদ শেলডন পোলকের মতে, হৈসল যুগে সংস্কৃত ভাষার সম্পূর্ণ বিচ্যুতি ঘটেছিল। রাজসভার ভাষা হিসেবে কন্নড় নিজের স্থান সুদৃঢ় করেছিল। মন্দিরগুলি ছিল স্থানীয় বিদ্যালয়। সেখানে পণ্ডিত ব্রাহ্মণেরা সংস্কৃতে শিক্ষাদান করতেন। অন্যদিকে জৈন ও বৌদ্ধ মঠগুলিতে নবাগত সন্ন্যাসীদের শিক্ষা দেওয়া হত। উচ্চশিক্ষা প্রতিষ্ঠানগুলিকে বলা হত ‘ঘটিকা’। ভক্তি আন্দোলনের প্রবক্তাগণ দেবতার প্রতি নৈকট্যের গভীর অনুভূতি ব্যক্ত করার জন্য বেশিরভাগ ক্ষেত্রেই স্থানীয় কন্নড় ভাষা ব্যবহার করতেন (‘বচন’ ও ‘দেবরমণ’)। তালপাতায় সাহিত্য রচনা করা হত এবং সেগুলি এক সঙ্গে বেঁধে রাখা হত। পূর্ববর্তী শতাব্দীগুলিতে কন্নড় সাহিত্যে প্রাধান্য বিস্তার করেছিল জৈন ধর্মগ্রন্থগুলি। হৈসল শাসনকালে শৈব ও ব্রাহ্মণ্যবাদী রচনাগুলি জনপ্রিয়তা অর্জন করে। সংস্কৃত ভাষায় কাব্য, ব্যাকরণ, অভিধান, অনুষ্ঠান পদ্ধতি, ছন্দ, প্রাচীন গ্রন্থের টীকা, গদ্য কথাসাহিত্য ও নাটক রচিত হত। শিলালিপি (‘শিলাশাসন’) ও তাম্রলিপিগুলি (‘তাম্রশাসন’) অধিকাংশ ক্ষেত্রে কন্নড় ভাষায় রচিত হলেও, কোনও কোনও ক্ষেত্রে এগুলি সংস্কৃত ভাষাতেও রচিত হয়েছিল আবার কোনও কোনওটি ছিল দ্বিভাষিক। দ্বিভাষিক উৎকীর্ণ লিপিগুলির ক্ষেত্রে শিরোনাম, বংশলতিকা, রাজবংশের উৎস-সংক্রান্ত কিংবদন্তি ও আশীর্বচনগুলি সাধারণত সংস্কৃত ভাষায় লিখিত হত। অনুদানের শর্তাদি কন্নড় ভাষায় লিখিত হত। এর অন্তর্ভুক্ত ছিল জমি-সংক্রান্ত তথ্য, তার সীমানা, স্থানীয় কর্তৃপক্ষের অংশগ্রহণের বিবরণ, অনুদানপ্রাপ্তের অধিকার ও বাধ্যবাধকতা, কর ও রাজার প্রাপ্তব্য অর্হের হিসেব এবং সাক্ষীদের বিবরণ। স্থানীয় মানুষ যাতে কোনওরকম বিভ্রান্তি ছাড়াই এই সব বিষয় অনুধাবন করতে পারেন, সেই জন্যই এগুলি কন্নড় ভাষায় লেখা হত।


title: হৈসল সাম্রাজ্য

text: বই


title: হৈসল সাম্রাজ্য

text: ওয়েবসাইট


title: মনমউথশায়র

text: মনমথশায়ার () দক্ষিণ ওয়েলসের একটি কাউন্টি। ঐতিহাসিক মনমথশায়ার কাউন্টির (যা এই কাউন্টির পূর্বাংশের ৬০% স্থান জুড়ে আছে) থেকে এর নামকরণ করা হয়েছে। সবচেয়ে বড় শহরের নাম আবেরগ্যাভিনি. অন্যান্য গুরুত্বপূর্ণ শহরগুলো হল: উস্ক, মনমথ, ক্যাল্ডিকট, ম্যাগর ইত্যাদি।


title: প্রবীর সেন

text: প্রবীর কুমার সেন বা "খোকন" সেন (জন্ম-৩১ মে ১৯২৬, কুমিল্লা (বর্তমান ব্রাহ্মণবাড়িয়া) ; মৃত্যু ২৭ জানুয়ারী ১৯৭০ কোলকাতা) ছিলেন একজন খ্যাতনামা ভারতীয় টেস্ট ক্রিকে্টার যিনি ১৯৪৮ থেকে ১৯৫২ পর্যন্ত ১৪ টি টেস্টে দেশের প্রতিনিধিত্ব করেছিলে্ন। তার পিতা অমিয় সেন ও মাতা বাসন্তি সেন।


title: প্রবীর সেন

text: তিনি মূলত উইকেট কীপার হিসেবে খ্যাতি অর্জন করলেও ব্যাট ও বলেও হাত ভাল ছিল তার। ১৯৪৭-৪৮ সালে অস্ট্রেলিয়া টেস্ট সফরে প্রথম সুযোগ পান। শক্তিশালী অস্ট্রেলিয়া দলের প্রধান ও বিশ্ব ক্রিকেটের অন্যতম শ্রেষ্ঠ ব্যাটসম্যান স্যার ডোনাল্ড ব্র্যাডম্যানকে স্ট্যাম্প আউট করে পরিচিতি পান। ১৯৫১ সালের 'ইন্ডিয়ান ক্রিকেট' সংস্করনে তাকে ভারতের শ্রেষ্ঠ ক্রিকেট খেলোয়াড় উপাধিতে ভূষিত করা হয়। ১৯৫২ সালে ইংল্যান্ড সফর করেন। টেস্ট ক্রিকেট থেকে অবসর নেওয়ার পর খবরের কাগজে বিশেষজ্ঞের মতামত দিতেন তিনি।


title: গদর বন্দর

text: গদর বন্দর আরব সাগরের তীরে গদর শহরে অবস্থিত। এটি পাকিস্তানের বেলুচিস্তান প্রদেশে অবস্থিত। বন্দরটি গভীর জলের বন্দর। বন্দরটি নির্মাণে সহযোগিতা করছে পাকিস্তান সরকারকে চীন। এই বন্দরটি চীন-পাকিস্তান অর্থনৈতিক করিডর এর অংশ। এছাড়া বন্দটি থেকে চীনে মধ্যপাচ্যের নিকটস্থ হওয়ায় এর গুরুত্ব অনেক।


title: গদর বন্দর

text: বন্দরটি পাকিস্তানের বেলুচিস্তান প্রদেশের গদর শহরে অবস্থিত। দেশের বৃহত্তম শহর করাচি থেকে এর দূরত্ব ৫৩৩ কিলোমিটার এবং হরান বডার থেকে ১২০ কিমি দূরে অবস্থিত। মধ্য এশিয়ার স্থলবেষ্ঠিত দেশগুলি বন্দর ব্যবহার করবে যা বন্দরটির গুরুত্ব বৃদ্ধি করবে।


title: গদর বন্দর

text: বন্দরটি নির্মাণের কথা শুরু হয় ১৯৫৪ সালে। কিন্তু প্রথম নির্মাণ শুরু হয় ১৯৯৮-১৯৯৯ সালে এবং প্রথম ধাপের নির্মাণ শুরু হয় ২০০২ সালে শেষ হয় ২০০৬ সালে। দ্বিতীয় ধাপের নির্মাণ শুরু হয় ২০০৭ সালে।বর্তমানে এটি একটি গভীর জলের বন্দর।


title: গুলাম আলী

text: উস্তাদ গুলাম আলী (; জন্ম: ৫ ডিসেম্বর, ১৯৪০) ব্রিটিশ ভারতের পাঞ্জাব প্রদেশের শিয়ালকোটে জন্মগ্রহণকারী ও পাতিয়ালা ঘরানার বিখ্যাত পাকিস্তানী গজল গায়ক। ভারতের বিখ্যাত শাস্ত্রীয় গায়ক বড়ে গুলাম আলী খান ও পাকিস্তানের ছোটে গুলাম আলীর সাগরেদ তিনি।


title: গুলাম আলী

text: তিনি তাঁর সময়কালের অন্যতম সেরা গজল গায়করূপে পরিচিতি পেয়েছেন। গজলে তাঁর গানের ধরণ ও ভিন্নতায় অসাধারণত্ব নিয়ে এসেছে। গজলের সাথে হিন্দুস্তানী শাস্ত্রীয় সঙ্গীতের সংমিশ্রণ তাঁকে অন্য যে-কোনো গজল গায়কের চেয়ে শীর্ষস্থানে নিয়ে এসেছে। পাকিস্তান, ভারত, বাংলাদেশ ও নেপালসহ দক্ষিণ এশিয়ার দেশসমূহে ব্যাপক জনপ্রিয়তা লাভ করেছেন। পাশাপাশি মার্কিন যুক্তরাষ্ট্র, যুক্তরাজ্য এবং মধ্যপ্রাচ্যের দেশসমূহেও তাঁর পরিচিতি রয়েছে। তাঁর অনেকগুলো বিখ্যাত গজল বলিউডের চলচ্চিত্রসমূহে অন্তর্ভূক্ত হয়েছে। তাঁর জনপ্রিয় গজলগুলো হচ্ছে - চুপকে চুপকে রাত দিন, কাল চৌদভিন খি রাত থি, হাঙ্গামা হায় কিও বারপা, কিয়া হায় পেয়ার জিসে, মে নজর সে পি রাহা হা হু, মাস্তানা পিয়ে, ইয়ে দিল ইয়ে পাগল দিল, আপনি ধুন মে রেহতা হু অন্যতম। জিমা ২০১৪-এ সেরা গজল এলবাম বিভাগে তাঁর সাম্প্রতিক এলবাম হাসরাতে মনোনীত হয়েছিল।


title: গুলাম আলী

text: একনিষ্ঠ ভক্ত বড়ে গুলাম আলীর নাম অনুসরণে তাঁর বাবা গুলাম আলী রাখেন। শৈশবেই খানসাহেবের কথা সর্বদাই শুনে আসছিলেন। আফগানিস্তানের কাবুল থেকে ভারতে ফেরার পথে বড়ে গুলাম আলী খান সাহেবকে তাঁর বাবা অনুরোধ করেন যে, তাঁর সন্তানের তামিল দেয়ার জন্য। কিন্তু তিনি জানান যে, শহরে অবস্থান করায় তাঁকে নিয়মিত প্রশিক্ষণ দেয়া তাঁর পক্ষে সম্ভব নয়। পুণঃপুণঃ অনুরোধ জানানোর পর তরুণ গুলাম আলীকে গান গাইতে হয়।


title: গুলাম আলী

text: ১৯৬০ সালে রেডিও পাকিস্তানে গান গাইতে শুরু করেন। গজল গাওয়ার পাশাপাশি তাঁর ভজনের সুর তৈরি করতে থাকেন। তাঁর সুরগুলো রাগভিত্তিক ছিল। কখনো এতে বৈজ্ঞানিক সংমিশ্রণ ছিল। গজলে তিনি ঘরানা-গায়কির সংমিশ্রণ ঘটাতেন। এরফলে তাঁর গানগুলো শ্রোতাদের হৃদয়-মন স্পর্শ করতো। এছাড়াও তিনি চমৎকারভাবে পাঞ্জাবি গান গেয়ে থাকেন। আশা ভোঁসলে তাঁর সাথে যৌথভাবে সঙ্গীত এলবাম প্রকাশ করেন।


title: গুলাম আলী

text: ১৯৮২ সালে বি. আর. চোপড়া'র হিন্দি চলচ্চিত্র নিকাহে নেপথ্য সঙ্গীতশিল্পী হিসেবে অংশ নেন। কবি হাসরাত মোহানি'র লেখা চুপকে চুপকে রাত দিন গানটি অসম্ভব জনপ্রিয়তা লাভ করে। অন্যান্য জনপ্রিয় গজলের মধ্যে রয়েছে হাঙ্গামা হ্যায় কিও বারপা এবং আওয়ারাগি অন্যতম। জনপ্রিয় কবিদের লিখিত গজলগুলোই তিনি সর্বদা নির্বাচিত করতেন। মসরুর আনোয়ারের লেখা হাম কো কিস কে ঘাম নে মারা জনপ্রিয়তার তুঙ্গে পৌঁছে।


title: গুলাম আলী

text: এছাড়াও গুলাম আলী বেশ কয়েকটি নেপালী গজল গেয়েছেন। তন্মধ্যে কিনি কিনা তিমরু তাসভীর, গাজালু তি থুলা থুলা আঁখা, লোলাইকাতি থুলা সুপরিচিত নেপালী গায়ক নারায়ণ গোপালের সাথে গেয়েছেন। গানগুলোয় সুরারোপ করেছেন দীপক জঙ্গম ও রচনা করেছেন নেপালের রাজা মহেন্দ্র। ঐ গানগুলো নারায়ণ গোপাল, গুলাম আলী রা মা শিরোনামে এলবাম আকারে প্রকাশিত হয় ও অদ্যাবধি নেপালী সঙ্গীতপ্রেমীদের কাছে ব্যাপক জনপ্রিয়তা লাভ করেছে।


title: গুলাম আলী

text: পাকিস্তানী পপ গ্রুপগুলো সম্পর্কে তিনি মন্তব্য করেন যে, 'প্রকৃতপক্ষে তাদের গানের ধরণ দেখে স্তম্ভিত হয়ে যাই। মঞ্চে দৌঁড়ে, লাফিয়ে, শারীরিক কসরতের মাধ্যমে কি করে তারা গান করতে পারে। মঞ্চ মানেই সঙ্গীত প্রদর্শন করা, ব্যায়াম করা নয়।'


title: গুলাম আলী

text: তাজমহলে তাঁর অন্যতম স্মরণীয় সঙ্গীতানুষ্ঠানের আয়োজন করা হয়েছিল। ভবিষ্যতের গজল গায়কদের সম্ভাবনা সম্পর্কে জানতে চাওয়া হলে তিনি বলেন যে, ২০১২ সালে বেঙ্গালুরুতে আদিত্য শ্রীনিবাসনের গজল তিনি বেশ উপভোগ করছেন।


title: গুলাম আলী

text: ১৯৭৯ সালে পাকিস্তানের রাষ্ট্রপতি কর্তৃক প্রাইড অব পারফরমেন্স পুরস্কারে ভূষিত হন। ২০১২ সালে সিতারা-ই-ইমতিয়াজ পুরস্কার লাভ করেন তিনি।


title: গুলাম আলী

text: সাম্প্রতিককালে ফেব্রুয়ারি, ২০১৩ সালে প্রথম ব্যক্তি হিসেবে তিনি বড়ে গুলাম আলী খান পুরস্কার লাভ করেন। এ প্রসঙ্গে তিনি মন্তব্য করেন যে, এ পুরস্কারের জন্য তাঁকে মনোনীত করায় ভারত সরকারের প্রতি আমি কৃতজ্ঞ। আমার গুরুদেবের নামানুসারে প্রদেয় পুরস্কারটি আমার জীবনের সেরা পুরস্কার হিসেবে চিহ্নিত হয়ে থাকবে। এছাড়াও, ২০১৬ সালে কেরালার ত্রিভান্দ্রাম থেকে স্বরলয়া বৈশ্বিক জীবন্ত কিংবদন্তী পুরস্কার লাভ করেন।


title: গুলাম আলী

text: ২০১৫ সালে মুম্বইয়ে শিব সেনাদের বিক্ষোভের ফলে তাঁর সঙ্গীতানুষ্ঠান বাতিল হয়ে যায়। এ ঘটনার পর দিল্লির মুখ্যমন্ত্রী অরবিন্দ কেজরীওয়াল, পশ্চিমবঙ্গের মুখ্যমন্ত্রী মমতা বন্দ্যোপাধ্যায় ও উত্তর প্রদেশের মুখ্যমন্ত্রী অখিলেশ যাদব তাঁকে পুণরায় ভারত সফরের জন্য আমন্ত্রণ জানান। এরপর লক্ষ্মৌ, নতুন দিল্লি, ত্রিভান্দ্রাম ও কঝিকোদেতে গান পরিবেশন করেন তিনি।


title: গুলাম আলী

text: ২০১৫ সালে দৈনিক সংবাদপত্রে প্রকাশিত এক প্রতিবদনে জানা যায় যে, ভবিষ্যতে তিনি আর ভারতে সঙ্গীত পরিবেশন করবেন না। এর কারণ হিসেবে তিনি রাজনৈতিক হাতিয়ার হিসেবে ব্যবহৃত হতে চান না।


title: ভোলাহাট ইউনিয়ন

text: ভোলাহাট ইউনিয়ন বা ১নং ভোলাহাট ইউনিয়ন পরিষদ ভোলাহাট উপজেলার একটি প্রশাসনিক এলাকা।


title: ভোলাহাট ইউনিয়ন

text: ভোলাহাট ইউনিয়ন এর আয়তন ২১,৯৯ বর্গ কিঃ মিঃ। এবং লোকসংখ্যা ১৪,১০২ জন (প্রায়)।


title: ভোলাহাট ইউনিয়ন

text: এখানে ভোলাহাট উপজেলার অন্যতম শিক্ষাপ্রতিষ্ঠান মহিলা ডিগ্রি কলেজ, ভোলাহাট কলেজ,উত্তরবঙ্গের ঐতিহ্যবাহী ও পুরাতন উচ্চ বিদ্যালয় ভোলহাট রামেশ্বর পাইলট মডেল ইনস্টিটিউশন(স্থাপিত১৯১১সালে),ভোলাহাট কওমী মাদ্রাসা,গোপিনাথপুর উলুম তুফানীয়া হাফিজিয়া ও নূরানি মাদ্রাসা এছাড়া ও বেশকিছু সরকারী-বেসরকারি প্রাইমারি বিদ্যালয় ও উচ্চ বিদ্যালয় অাছে।


title: ভোলাহাট ইউনিয়ন

text: ভোলাহাট ইউনিয়ন পরিষদ ভবন স্থাপন কাল ১৬ অক্টোবর ১৯৬২। এখানকার গ্রামের সংখ্যা ২২ টি এবং মৌজার সংখ্যা ১৩ টি।


title: জামবাড়িয়া ইউনিয়ন

text: জামবাড়িয়া ইউনিয়ন বা ৪নং জামবাড়িয়া ইউনিয়ন পরিষদ ভোলাহাট উপজেলার একটি প্রশাসনিক এলাকা।


title: জামবাড়িয়া ইউনিয়ন

text: জামবাড়িয়া ইউনিয়ন এর আয়তন ১১৯৯ বর্গ কিঃ মিঃ। এবং লোকসংখ্যা ১৮১০২ জন (প্রায়)।


title: জামবাড়িয়া ইউনিয়ন

text: ভোলাহাট ইউনিয়ন পরিষদ ভবন স্থাপন কাল ১৬ অক্টোবর ১৯৬২। এখানকার গ্রামের সংখ্যা ১৬ টি এবং মৌজার সংখ্যা ১৩ টি।


title: গোহালবাড়ী ইউনিয়ন

text: গোহালবাড়ী ইউনিয়ন বা ২নং গোহালবাড়ী ইউনিয়ন পরিষদ ভোলাহাট উপজেলার একটি প্রশাসনিক এলাকা।


title: গোহালবাড়ী ইউনিয়ন

text: গোহালবাড়ী ইউনিয়নের আয়তন ২০০০ বর্গ কিঃ মিঃ। এবং লোকসংখ্যা ২৫৮৭০ জন (প্রায়)।


title: গোহালবাড়ী ইউনিয়ন

text: শিক্ষার হার ৬২%।


title: গোহালবাড়ী ইউনিয়ন

text: গোহালবাড়ী ইউনিয়ন পরিষদ ভবন স্থাপন কাল আনুমানিক ১৯৬২ থেকে ১৯৬৩ সাল। এখানকার গ্রামের সংখ্যা ১৫ টি এবং মৌজার সংখ্যা ১০ টি।


title: দলদলী ইউনিয়ন

text: দলদলী ইউনিয়ন ভোলাহাট উপজেলার একটি প্রশাসনিক এলাকা।


title: দলদলী ইউনিয়ন

text: জামবাড়িয়া ইউনিয়ন এর আয়তন ৭৯৪৯.০২ একর। এবং লোকসংখ্যা ৩০২১৬ জন (প্রায়)।


title: দলদলী ইউনিয়ন

text: শিক্ষার হার ৬৫%।


title: দলদলী ইউনিয়ন

text: দলদলী ইউনিয়ন পরিষদ ভবন স্থাপন কাল আনুমানিক ১৯৬২ থেকে ১৯৬৩ সাল। এখানকার গ্রামের সংখ্যা ৩৮ টি এবং মৌজার সংখ্যা ১১ টি।


title: এক্স-মেন অ্যাপোক্যালিপ্স

text: এক্স-মেন : অ্যাপোক্যালিপ্স একটি আমেরিকান সুপারহিরো চলচ্চিত্র যা মার্ভেল কমিক্স এর কাল্পনিক এক্স-মেন চরিত্রগুলোর উপর ভিত্তি করে নির্মিত। ২০১৬ সালে মুক্তি প্রাপ্ত এই চলচ্চিত্র এক্স-মেন চলচ্চিত্র সিরিজ এর নবম চলচ্চিত্র এবং ২০১৪ সালের এক্স-মেনঃ ডেইস অফ ফিউচার পাস্ট এর সিকুয়েল।


title: এক্স-মেন অ্যাপোক্যালিপ্স

text: ব্রায়ান সিঙ্গার পরিচালিত ও সাইমন কিনবারগ এর চিত্রনাট্যে রচিত এ চলচিত্রে অভিনয় করেন জেমস ম্যাকঅ্যাভয় , মাইকেল ফ্যাসবেন্দার , জেনিফার লরেন্স , অস্কার আইস্যাক , নিকলাস হল্ট ,রসি বেরিন , টাই সেরিদন, সোফি টার্নার ,অলিভিয়া মুন , লুকাস তিল সহ আর অনেকে ।


title: এক্স-মেন অ্যাপোক্যালিপ্স

text: চলচিত্রে প্রাচীন মিউট্যান্ট এন্ সাবাহ নূর ১৯৮৩ সালে জেগে ওঠে এবং আধুনিক সভ্যতা ধ্বংস ও বিশ্বের দখল নেওয়ার পরিকল্পনা করলে প্রফেসর চার্লস জেভিয়ার এবং এক্স-মেন তাকে থামাতে এবং তার অনুগত মিউট্যান্ট দলকে পরাস্ত করার জন্য চেষ্টা করে ।


title: দাহার

text: দাহার (বৈজ্ঞানিক নাম: "Vagrans egista (Cramer)") এক প্রজাতির মাঝারি আকারের প্রজাপতি । এরা ‘নিমফ্যালিডি’ গোত্রের সদস্য।


title: দাহার

text: দাহারের প্রসারিত অবস্থায় ডানার আকার ৫৫-৬৫ মিলিমিটার দৈর্ঘ্যের হয়।


title: দাহার

text: ভারতে প্রাপ্ত দাহার এর উপপ্রজাতি হল-এই জাতীয় প্রজাপতিটি ভারতের উত্তরাখণ্ড এর পূর্বাঞ্চল থেকে পূর্ব হিমালয় এবং উত্তর-পূর্ব ভারতে দেখা যায়। এছাড়া আসাম, ফিলিপাইন এও দেখা যায়।


title: দাহার

text: এই প্রজাপতি দ্রুত বেগে ওড়ে এবং উড়ান ছোট হয়। সাধারনত পাহাড়ের পাদদেশ থেকে ২২০০ মিটার উচ্চতা পর্যন্ত এবং জঙ্গলের পাশে পাহাড়ী ঝর্নার ধারে এদের ওড়া-ওড়ি করতে দেখা যায়। গাছের উপর ২-৩ মিটার উচ্চতায় এদের দেখা মেলে। ভেজা মাটিতে এবং নদীর পাড়ের ভেজা বালিতে বসে জলপান করতে দেখা যায়।


title: ওপো ইলেক্ট্রনিকস

text: ওপো ইলেক্ট্রনিকস চীনের একটি বৈদ্যুতিক পণ্য উৎপাদক সংস্থা; যার প্রধান কার্যালয় ডংগুয়ান, গুয়াংডনে অবস্থিত। সংস্থাটি স্মার্টফোন, ব্লু-রে প্লেয়ার ইত্যাদি উল্লেখ্য বৈদ্যুতিক সরঞ্জাম উৎপদান করে। ওপো সংস্থাটি ২০০৪ সালে প্রতিষ্ঠিত হয় এবং ২০১৬ সালে ওপো (OPPO) নামটি ব্রান্ড নাম হিসেবে বিশ্বব্যাপী নিবন্ধিত করা হয়।


title: ওপো ইলেক্ট্রনিকস

text: ওপো মায়ানমার, ওপো ফিলিপিন, ওপো ভিয়েতনাম, ওপো থাইল্যান্ড, ওপো মোরা, ওপো ইন্ডিয়া, ওপো এবিবি হিসেবপ রিল হাজিরায়, ওপো পাকিস্তান, ওপো বাংলাদেশ ও ওপো চীন হচ্ছে ওপো ইলেক্ট্রনিকসের অঞ্চলিক শাখা যেগুলি স্থানীয় চাহিদা অনুযায়ী তাদের পণ্য উৎপাদন করে।


title: ওপো ইলেক্ট্রনিকস

text: ওপো ডিজিটাল ওপো দ্বারা নিয়ন্ত্রিত একটি আলাদা বিভাগ-সংস্থা। যা ২০০৪ সালে যুক্তরাষ্ট্রের ক্যালিফোর্নিয়াতে প্রতিষ্ঠা করা হয়। এটি তার ডিভিডি ব্লু-রে প্লেয়ার ইত্যাদি পণ্যের জন্য পরিচিত।


title: ওপো ইলেক্ট্রনিকস

text: এর মূল প্রস্তুতকেন্দ্রগুলো চিনে অবস্থিত হলেও , এখন ভারতে মোবাইলের কারখানা করেছে। নয়ডায় স্মার্টফোন প্রস্তুতকেন্দ্র রয়েছে।


title: বিবিকে ইলেক্ট্রনিকস

text: বিবিকে ইলেক্ট্রনিকস কর্পোরেশন (, বিবিকে ইলেক্ট্রনিকস নামেও পরিচিত, ) বিশেষত দূরদর্শন, এমপি৩ প্লেয়ার, ডিজিটাল ক্যামেরা, ও স্মার্টফোন উৎপাদনকারী চৈনিক সংস্থা (company)। সংস্থাটি তার স্মার্টফোনের মতো পণ্যগুলি ওপো, ভিভো ও ওয়ানপ্লাস ইত্যাদি ব্রান্ড নামে বজারে বিক্রি করে। এবং ব্লু-রে ডিস্ক প্লেয়ার ও হেডফোন ইত্যাদি ওপো ডিজিটাল বিভাগের মাধ্যমে বাজারজাত করে। বিবিকে ইলেক্ট্রনিকসের সদরদপ্তর চীনের ডংগুয়ানে অবস্থিত। বিবিকে ইলেক্ট্রনিকস "ইমূ" (imoo) নামে আরও একটি মোবাইল ফোন বিক্রেতা সংস্থার প্রতিষ্ঠা করতে যাচ্ছে।


title: ভিভো মোবাইল

text: ভিভো মোবাইল হচ্ছে একটি চৈনিক বহুজাতিক প্রযুক্তি সংস্থা যা স্মার্টফোন উৎপাদন, উন্নয়ন, ও সফটওয়ার, যন্ত্রপাতি এবং অনলাইন পরিষেবা প্রদান করে। এটি ২০০৯ সালে বিবিকে ইলেক্ট্রনিকসের সাব-ব্রান্ড হিসেবে প্রতিষ্ঠিত করা হয়েছিল। ব্রান্ডটি, ব্যবহারকারীদের হাই-ফাই চিপের দ্বারা উচ্চমানেরর অডিওর অভিজ্ঞতা প্রদানের উপর ধ্যান কেন্দ্রিত করে। পরে সংস্থাটি ভিভো অ্যাপপ স্টোর, আইম্যানেজার সহ ফানটাচ ওএস নামক একটি অ্যান্ড্রয়ড অপারেটিং সিস্টেমের উদ্ভাবন করে।


title: ভিভো মোবাইল

text: ২০১২ সালে ভিভো এক্স১ মডেলের স্মার্টফোন বাজারে আনে, সেসময় এটি বিশ্বের পাতলাতম স্মার্টফোন ছিল। এক্স১ ভিভোর প্রথম এমন ফোন ছিল যাতে হাই-ফাই চিপ ব্যবহার করা যেত। এক্স১ ফোনটি আমেরিকার আধঠিকাদার সংস্থা সাইরাস লজিক দ্বারা উন্নতি করা হয়েছিল। ভিভো ২০১৩ সালে পৃথিবীর প্রথম ২কে-রেজোলিউশনের স্ক্রিনওয়ালা ফোন এক্সপ্লে৩এস বাজারে আনে।


title: ভিভো মোবাইল

text: ২০১৫ সালে সংস্থাটি "পৃথিবীর ১০ বৃহৎ মোবাইল উৎপাদকে" পরিণত হয় এবং বাজার শেয়ার ২.৭ শতাংশে দাঁড়ায়।


title: মালালাই-এ-ম্যায়ওয়ান্দ

text: মালালাই-এ-ম্যায়ওয়ান্দ (), যিনি মালালা (), বা মালালাই আন্না (, আফগানিস্তানের একজন জাতীয় বীরাঙ্গনা ছিলেন যিনি ১৮৮০ খ্রিস্টাব্দের ২৭শে জুলাই ব্রিটিশদের বিরুদ্ধে দ্বিতীয় ইঙ্গ-আফগান যুদ্ধ চলাকালীন ম্যায়ওয়ান্দের যুদ্ধে স্থানীয় বাসিন্দাদের সঙ্গে যুদ্ধযাত্রা করেন এবং মুহাম্মদ আইয়ুব খানের সঙ্গে এই যুদ্ধে অংশগ্রহণ করে আফগানদের বিজয়ের কারণ হন। তাঁকে আফগানদের জোন অব আর্ক ও মলি পিচার হিসেবেও গণ্য করা হয়। পাকিস্তানের নারী অধিকার কর্মী মালালা ইউসুফজাই এবং আফগান আন্দোলনকর্মী ও রাজনীতিবিদ মালালাই জোয়ার নাম তাঁর নামে নামকরণ করা হয়।


title: বৈজয়ন্তীমালা

text: বৈজয়ন্তীমালা বালি (; জন্ম: ১৩ আগস্ট, ১৯৩৬) তৎকালীন মাদ্রাজ প্রেসিডেন্সী ত্রিপলিক্যান এলাকায় জন্মগ্রহণকারী বিশিষ্ট ভারতীয় চলচ্চিত্রাভিনেত্রী, ভরতনাট্যম নৃত্যশিল্পী, কার্ণাটিক গায়িকা, নৃত্য নির্দেশিকা ও বিশিষ্ট সংসদ সদস্য। ১৯৪৯ সালে তামিল ভাষায় নির্মিত বাঝকাই চলচ্চিত্রে অংশগ্রহণের মাধ্যমে অভিষেক ঘটে তাঁর। এরপর ১৯৫০ সালে তেলুগু চলচ্চিত্র জিভিথামে অভিনয় করেন বৈজয়ন্তীমালা। পরবর্তীকালে দক্ষিণ ভারতের অন্যতম প্রতিভাবান অভিনেত্রীর মর্যাদা লাভসহ বলিউডের স্বর্ণযুগে প্রবেশ করেন তিনি।


title: বৈজয়ন্তীমালা

text: প্রায় দুই দশকব্যাপী বলিউড তারকাদের মধ্যে অন্যতম শীর্ষস্থানীয় ছিলেন। প্রথম দক্ষিণ ভারতীয় অভিনেত্রী হিসেবে জাতীয় তারকায় পরিণত হন ও অন্যান্যরা তাঁর পদাঙ্ক অনুসরণ করে বলিউডের দিকে ধাবিত হয়। বৈজয়ন্তীমালা নৃত্যকলায়ও পারঙ্গমতা দেখান এবং বলিউডে অর্ধ-ধ্রুপদী নৃত্যের অন্তর্ভূক্তিতে অন্যতম ভূমিকা রাখেন। বেশকিছুসংখ্যক চলচ্চিত্রে নৃত্য সহযোগে অভিনয়ের কারণে তিনি 'টুইঙ্কল টোজ' পদবী লাভ করেন। এছাড়াও তাঁকে হিন্দি সিনেমার অন্যতম প্রথম প্রমিলা চিত্রতারকাদের একজনরূপে গণ্য করা হয়ে থাকে। ১৯৫০ ও ১৯৬০-এর দশকে তাঁর বর্ণাঢ্যময় চলচ্চিত্র জীবনের কারণে তাঁকে 'নুমেরো ইউনো অভিনেত্রী' হিসেবে আখ্যায়িত করা হয়।


title: বৈজয়ন্তীমালা

text: পার্থসারথি মন্দিরের কাছে ত্রিপলিকানে এক তামিল পরিবারে জন্ম তাঁর। তাঁর বাবা এম. ডি. রমন ও মা বসুন্ধরা দেবী। তাঁর মা ১৯৪০-এর দশকে তামিল চলচ্চিত্রে শীর্ষস্থানীয়া অভিনেত্রী ছিলেন। বসুন্ধরা অভিনীত মাঙ্গামা সাবাথাম ১৯৪৩ সালে প্রথম তামিল চলচ্চিত্ররূপে বক্স অফিস হিট করে। শৈশবে তিনি মাকে নাম ধরে ডাকতেন, যখন তাঁর মায়ের বয়স সবেমাত্র ষোলো বছর ছিল।


title: বৈজয়ন্তীমালা

text: একইভাবে বাবাকে তিনি আন্না নামে ডাকতেন, যার অর্থ বড় ভাই। হিন্দু যৌথ পরিবারে সর্ববয়োঃজ্যেষ্ঠকে 'আন্না' নামে ডাকা হতো। মূলতঃ তিনি মাতুলালয়ে দিদিমা যাদুগিরি দেবীর কাছে ও এম ডি রমনের কাছে বড় হন। 'পাপাকুত্তি' নামে পরিচিত ছিলেন তিনি, যার অর্থ ছোট্ট শিশু।


title: বৈজয়ন্তীমালা

text: পাঁচ বছর বয়সে ধ্রুপদী ভারতীয় নৃত্য পরিবেশনের জন্য মনোনীত হন। ১৯৪০ সালে ভ্যাটিকান সিটিতে দ্বাদশ পোপ পিয়াসের সৌজন্যে অনুষ্ঠিত ঐ নৃত্যে তাঁর মা দর্শক হিসেবে উপবিষ্ট ছিলেন। চেন্নাইয়ের চার্চ পার্কের সাক্রেড হার্ট উচ্চ মাধ্যমিক বিদ্যালয়ে অধ্যয়ন করেন।


title: বৈজয়ন্তীমালা

text: ১৯৫৪ সালে নাগিন চলচ্চিত্রে সফলতা লাভের পর বৈজয়ন্তীমালা নিজেকে বলিউডের অন্যতম শীর্ষস্থানীয় অভিনেত্রী হিসেবে গড়ে তোলেন। পাশাপাশি তামিল ও তেলুগু চলচ্চিত্রেও সফলতা পান। বাণিজ্যিকধর্মী চলচ্চিত্রে সফলতা লাভের পর দেবদাস চলচ্চিত্রে চন্দ্রমুখীর ভূমিকায় অবতীর্ণ হন। তাঁর প্রথম নাটকীয় চরিত্রের জন্য ৪র্থ ফিল্মফেয়ার পুরস্কারের প্রথম সেরা সহ-অভিনেত্রী হিসেবে মনোনীত হন। কিন্তু তিনি ঐ পুরস্কার নিতে অনীহা প্রকাশ করেন। তাঁর মতে তিনি কোন সহকারীর ভূমিকায় অভিনয় করেননি। ফলশ্রুতিতে প্রথম ব্যক্তি হিসেবে ফিল্মফেয়ার পুরস্কার প্রত্যাখ্যান করেন তিনি। এ ঘটনার পর নিউ দিল্লি, নয়া দৌড় ও আশা'র ন্যায় একগুচ্ছ ব্লকব্লাস্টার চলচ্চিত্রে অংশগ্রহণ করেন। তন্মধ্যে ১৯৫৮ সালে খ্যাতির তুঙ্গে পৌঁছেন। সাধনা ও মধুমতী এ দুইটি ছবি ব্যাপকভাবে আলোচনায় স্থান পায় ও বাণিজ্যিকভাবে সফলতা লাভ করে। এ দুটি চলচ্চিত্রই ফিল্মফেয়ার সেরা অভিনেত্রী পুরস্কার বিভাগের জন্য মনোনীত হয়েছিল। তন্মধ্যে প্রথমটি পুরস্কার পায়।


title: বৈজয়ন্তীমালা

text: এ সময়েই তিনি তামিল চলচ্চিত্রে ফিরে আসেন। ভঞ্জিকোত্তাই বলিবান, ইরুম্বু থিরাই, ভগবৎ থিরুদান ও থেন নীলাভুর ন্যায় বাণিজ্যিকধর্মী চলচ্চিত্রে সাফল্য লাভ করেন। ১৯৬১ সালে দিলীপ কুমারের গঙ্গা যমুনায় ভোজপুরী সংলাপ সমালোচকদের কাছে অদ্যাবধি সেরা হিসেবে মনে করে থাকেন। এ চলচ্চিত্রের মাধ্যমে তিনি তাঁর দ্বিতীয় ফিল্মফেয়ার সেরা অভিনেত্রীর পুরস্কার লাভ করেন। ১৯৬২ সালের শুরু থেকে অভিনীত চলচ্চিত্রসমূহ গড়পড়তা অথবা দূর্বলমানের ছিল। কিন্তু ১৯৬৪ সালে সঙ্গম চলচ্চিত্রের মাধ্যমে তিনি পুণরায় স্বর্ণশিখরে পৌঁছেন। এক আধুনিক ভারতীয় মেয়ে হিসেবে স্বল্পবসন ও সুইমস্যুট পরিধান করে পর্দায় নিজেকে উপস্থাপন করেন। সঙ্গমে রাধা চরিত্রে অনবদ্য অভিনয়ের কারণে ১২শ ফিল্মফেয়ার পুরস্কারে সেরা অভিনেত্রীর মর্যাদা লাভ করেন। পরবর্তীতে তিনি আম্রপালির বৈশালীর নাগ্রাবাদুর জীবনীকে ঘিরে রচিত ঐতিহাসিক নাটক আম্রপালির চলচ্চিত্রায়ণে অভিনয় করেন। বৈশ্বিকভাবে ব্যাপক সহায়তা পেলেও বক্স অফিসে ব্যর্থ হয়। এরফলে বৈজয়ন্তীমালা ব্যাপকভাবে নিরাশ হন ও চলচ্চিত্রের প্রতি আগ্রহ হারিয়ে ফেলেন। এতে তিনি চলচ্চিত্র জীবনের ইতি ঘটানোর সিদ্ধান্ত নেন। চলচ্চিত্র জীবনের শেষদিকে তাঁর প্রায় সবগুলো চলচ্চিত্রেই বাণিজ্যিকভাবে সফলতা লাভ করেতে দেখা যায়। সুরজ, জুয়েল থিফ ও প্রিন্সের পাশাপাশি হাটে বাজারে ও সংঘর্ষ ছবিও কিছুটা আলোচিত হয়। এ সকল চলচ্চিত্রের অধিকাংশই চলচ্চিত্র জীবন ত্যাগ করার পর মুক্তি পেয়েছিল।


title: বৈজয়ন্তীমালা

text: বৈজয়ন্তীমালার রাজনৈতিক জীবন শুরু হয় ১৯৮৪ সালে। ঐ বছর তিনি ভারতীয় জাতীয় কংগ্রেস দলের মনোনীত প্রার্থীরূপে তামিলনাড়ু সাধারণ নির্বাচনে দক্ষিণ চেন্নাই সংসদীয় আসনে প্রতিদ্বন্দ্বিতা করেন। তাঁর প্রতিপক্ষ ছিলেন জনতা পার্টির নেতা ও সংসদ সদস্য ইরা সেজিয়ান। নির্বাচনী প্রচারণায় সেজিয়ান প্রধান বক্তব্য রাখতেন, 'আমাকে লোকসভায় নিয়ে যাও, তাঁকে আরআর সভায় পাঠাও'। তা সত্ত্বেও প্রত্যক্ষ ভোটে বৈজয়ন্তীমালা প্রায় ৪৮,০০০ ভোটের ব্যবধানে তাঁকে পরাজিত করেন। তিনি সর্বমোট ৩,১৩,৮৪৮ ভোট পান যা মোট ভোটের ৫১.৯২% ছিল। ফলশ্রুতিতে লোকসভায় প্রথমবারের মতো অভিষেক ঘটে তাঁর। ভারতীয় সংসদের নিম্নকক্ষে সরাসরি নির্বাচিত হয়ে জানুয়ারি, ১৯৮৫ সালের শেষদিকে অমিতাভ বচ্চনের সাথে প্রবেশ করেন তিনি।


title: বৈজয়ন্তীমালা

text: ১৯৮৯ সালে অনুষ্ঠিত তামিলনাড়ু সাধারণ নির্বাচনে তিনি পুনরায় প্রতিদ্বন্দ্বিতা করেন। এবার তিনি দ্রাবিড়া মুনেত্রা কাঝাগামের আলাদি অরুণা'র মুখোমুখি হন। তিনি পুনরায় ১২,৫৮৪ ভোটের ব্যবধানে তাঁর প্রতিপক্ষকে পরাভূত করেন। পরবর্তীতে ১৯৯৩ সালে ভারতীয় সংসদের উচ্চকক্ষ রাজ্যসভায় তিনি ছয়বছর মেয়াদে মনোনীত হন। ১৯৯৯ সালে ভারতীয় জাতীয় কংগ্রেস দলের প্রাথমিক সদস্যপদ বাতিল করেন। দলীয় সভানেত্রী সোনিয়া গান্ধী'র কাছে লেখা পত্রে এর কারণ ব্যাখ্যা করেন যে, রাজীব গান্ধী নিহত হবার পর দলের আদর্শ ভিন্ন দিকে প্রবাহিত হচ্ছে যা পীড়াদায়ক। দলের আদর্শবোধ তৃণমূল পর্যায়ে পৌঁছতে ব্যর্থ হয়েছে ও দিনদিন দলীয় কর্মীদেরকে উপেক্ষা করা হচ্ছে। উত্তরোত্তর জনতার সামনে আমাদেরকে জবাবদিহিতা করতে হচ্ছে। আমার বিবেক বোধ নাড়া দিচ্ছে। ফলশ্রুতিতে আমি আর দলে অবস্থান করতে পারছি না। পরবর্তীতে ৬ সেপ্টেম্বর, ১৯৯৯ তারিখে ভারতীয় জনতা পার্টিতে যোগ দেন।


title: বৈজয়ন্তীমালা

text: ইন্ডিয়ান এক্সপ্রেস বৈজয়ন্তীমালাকে ১৯৫৮ সালের বর্ষসেরা মহিলা চিত্রতারকারূপে ঘোষণা করে। একইভাবে বক্সঅফিসইন্ডিয়া.কম বর্ষসেরা তিন মহিলা চিত্রতারকার একজনরূপে তাঁকে স্বীকৃতি দেয়।


title: বৈজয়ন্তীমালা

text: চলচ্চিত্রের পাশাপাশি বৈজয়ন্তীমালা'র প্রধান আগ্রহের কেন্দ্রবিন্দু ছিল ভারতীয় শাস্ত্রীয় সঙ্গীতের প্রধান শাখা ভরতনাট্যম। চলচ্চিত্র জীবন ত্যাগ করার পরও নৃত্যকলায় অংশ নিতেন তিনি। ফলশ্রুতিতে ১৯৮২ সালে শিল্পকলায় অসামান্য অবদান রাখার প্রেক্ষিতে সর্বোচ্চ ভারতীয় সঙ্গীত নাটক একাডেমি পুরস্কার লাভ করেন। এছাড়াও গল্ফ খেলায়ও আগ্রহ রয়েছে তাঁর। চেন্নাইয়ের অন্যতম বয়োঃবৃদ্ধের মর্যাদাও উপভোগ করছেন তিনি।


title: বৈজয়ন্তীমালা

text: ২০১১ সালে জনপ্রিয় অভিনেতা দেব আনন্দের মৃত্যুতে গভীর শোকাহত হন। তাঁর স্মৃতিচারণ করতে গিয়ে বলেন যে, মাদ্রাজে চলচ্চিত্রায়ণের সময় আনন্দ তাঁকে 'পাপা' বলে ডাকতেন। তামিল ভাষায় পাপা পরিভাষাটি তাঁর পরিবার ও বন্ধুদের ক্ষেত্র ব্যবহার করা হতো। সেটে তিনি প্রায়শঃই বলতেন, পাপা কোথায়, আমার নায়িকা কোথায়।


title: বৈজয়ন্তীমালা

text: তিনি তাঁর সময়কালে অনেকগুলো বিতর্কের সাথে নিজেকে জড়িয়ে রেখেছেন। বিশেষ করে নিজের সহ অভিনেতাদের সাথে গভীর সম্পর্ক গড়েছিলেন। ১৯৬০-এর দশকের শুরুতে দিলীপ কুমারের সাথে সখ্যতা গড়েন। অন্যান্য অভিনেত্রীদের তুলনায় তাঁর সাথে পর্দায় অধিক দেখা যেতো। নিজ চলচ্চিত্র নির্মাণ প্রতিষ্ঠানে ১৯৬১ সালে নির্মিত গঙ্গা যমুনা চলচ্চিত্রে অংশগ্রহণকালীন প্রকাশ পায় যে, বৈজয়ন্তীমালার প্রত্যেক দৃশ্যে কুমার তাঁর শাড়ীর আঁচল ধরে রাখতেন। পাশাপাশি চলচ্চিত্র ঐতিহাসিক বানি রিউবেন ও সঞ্জিত নারওয়েকার নিশ্চিত করেছিলেন যে, কুমার ও বৈজয়ন্তীমালা'র সম্পর্ক কামিনী কৌশল এবং মধুবালা'র পর তৃতীয় ভালোবাসার সম্পর্ক ছিল।


title: বৈজয়ন্তীমালা

text: ১৯৬০-এর দশকের শুরুতে রাজ কাপুর সঙ্গম নির্মাণের কথা ঘোষণা করলে বৈজয়ন্তীমালাকে নায়িকা ও রাজেন্দ্র কুমারকে সহ-নায়ক হিসেবে রাখা হয়। নিজে নায়কের ভূমিকায় অবতীর্ণ হন। চলচ্চিত্রটি নির্মাণে প্রায় চার বছর ব্যয়িত হয়। এসময়ে বৈজয়ন্তীমালা কাপুরের সাথে সুগভীর ভালোবাসায় জড়িয়ে ফেলেন নিজেকে ও তাঁকে প্রায় বিয়ের পিড়িতে বসানোর উপক্রম করেছিলেন। এ ঘটনার ফলে কাপুরের পত্নী কৃষ্ণা সন্তানসমেত স্বামীগৃহ ত্যাগ করতে বাধ্য হন। অতঃপর তাঁরা মুম্বইয়ের নটরাজ হোটেলে সাড়ে চারমাস অবস্থান করেছিলেন।


title: বৈজয়ন্তীমালা

text: ১৯৬৮ সালে চমনলাল বালির সাথে বৈবাহিক সম্পর্ক স্থাপন করেন বৈজয়ন্তীমালা। বিয়ের পর অভিনয় জীবনের সমাপ্তি ঘটে তাঁর ও চেন্নাইয়ে চলে যান। সুচিন্দ্র বালি নামের এক পুত্র সন্তানের জন্ম হয়। সহলেখক জ্যোতি সবরওয়ালের সাথে আত্মজীবনীমূলক গ্রন্থ প্রকাশ করেন। বৈষ্ণবিতে দীক্ষিত তিনি ও নিরামিষভোজী।


title: দেয়াল পত্রিকা

text: দেয়াল পত্রিকা বা দেয়ালিকা () হল বিজ্ঞপ্তি বোর্ডে প্রকাশিত এক ধরণের সাময়িকপত্র; বিশেষত কোন শিক্ষা প্রতিষ্ঠানে যেখানে শিক্ষার্থী এবং প্রতিষ্ঠানের অন্যান্য সদস্যগণ একে অপরের সঙ্গে ভাগাভাগি করতে নিজেদের প্রবন্ধ, কবিতা, অঙ্কন এবং অন্যান্য রচনা প্রকাশ করতে পারে। কখনো কখনো এই প্রকাশনা কোলাজ আকারে হয়ে থাকে। দেয়ালে হাতের লেখার পত্রিকা প্রকাশিত হয় বলে এটা দেয়াল পত্রিকা বলা হয়ে থাকে যা সংক্ষেপে দেয়ালিকা নামেও পরিচিত।


title: দেয়াল পত্রিকা

text: দেয়াল পত্রিকা প্রথম প্রকাশের সঠিক ইতিহাস এখনো নির্দিষ্ট হয়নি। প্রাচীন যুগ থেকে মুদ্রণ যন্ত্র, টাইপরাইটার এবং কম্পিউটার ব্যবহার শুরু হবার পূর্বে বিশ্বের বিভিন্ন শিক্ষা প্রতিষ্ঠানে হাতে লেখার এ নান্দনিক সাহিতপত্র বা হাতের লেখা পত্রের ব্যাপক প্রচলন ছিল। বর্তমান সময়েও বিভিন্ন শিক্ষা প্রতিষ্ঠান এবং সামজিক সংগঠনের ব্যানারে নানা উপলক্ষ্যে দেয়াল পত্রিকা প্রকাশ করতে দেখা যায়।


title: দেয়াল পত্রিকা

text: দেয়াল পত্রিকার নির্দিষ্ট কোন বিষয় নেই। সাধারণত দেয়াল পত্রিকার মাধ্যমে নবীণদের সাহিত্য বা সৃজনশীল লেখা প্রকাশ করা হয়ে থাকে। এর মাধ্যমে শিক্ষার্থীরা নিজেদের চারপাশের পরিবেশ, প্রতিবেশ, মনোজগৎতের ক্রিয়া-প্রতিক্রিয়ার বিহপ্রকাশ ঘটানোর সুযোগ যায়। শিক্ষার্থীরা এর লেখক বা প্রতিবেদক এবং সম্পাদক ও নকশাকার। কখনো কখনো দেয়াল পত্রিকায় প্রকাশিত হয় নিজেদের গল্প, কবিতা, ছড়া, ইতিহাস, ঐতিহ্য ইত্যাদি নানা প্রসঙ্গ।


title: দেয়াল পত্রিকা

text: গঠন, আকার ও আকৃতির দিক থেকেও দেয়ালপত্রিকাগুলো স্বতন্ত্র বৈশিষ্ট্যের।


title: দেয়াল পত্রিকা

text: বাংলাদেশে দেয়াল পত্রিকার ইতিহাস বেশ প্রচীন। সাধারণত শিক্ষা প্রতিষ্ঠানে বিভিন্ন উৎসবে এই দেয়াল পত্রিকা প্রকাশের আয়োজন করা হয়ে থাকে। ২০০৮ সালে দেশের মানবাধিকার সংস্থা আইন ও সালিশ কেন্দ্রের সহযোগিতায় ঢাকার বাংলা একাডেমি প্রাঙ্গনে প্রথম জাতীয় দেয়াল পত্রিকা উৎসব ও প্রতিযোগিতার আয়োজন করা হয়। প্রতিবছর এই আয়োজন হয়ে থাকে। ২০১৫ সাল থেকে বাংলাদেশের উপকূল অঞ্চলের ৫০টি শিক্ষা প্রতিষ্ঠানে এক যোগে দেয়াল পত্রিকা প্রকাশের উৎসব আয়োজিত হয়ে আসছে।


title: ভিভো (টেলিযোগাযোগ)

text: ভিভো (, পর্তুগিজ অর্থ "জীবিত"), আইনত "তেলেফনিকা ব্রাজিল" হিসেবে পরিচিত, ব্রাজিলের একটি বৃহৎ টেলিকমিউনিকেশন সংস্থা। এর সদরদপ্তর ব্রাজিলের রাজধানী সাও পাউলোতে অবস্থিত।


title: ভিভো (টেলিযোগাযোগ)

text: এই সংস্থাটি আসলে রাষ্ট্রায়ত্ত মনোপলী টেলিকম সংস্থা তেলেব্রাস নামে প্রতিষ্ঠা করা হয়। ১৯৯৮ সালে, তেলেব্রাস আলাদা করা হয় এবং বেসরকারীকরণ করা হয়। তখন এটিকে তেলেসপ নামে ডাকা হতে থাকে। তেলেসপ নামটি ১৯৯৮ সালে পুনর্পরিবর্তন করে তেলেফনিকা করা হয়। ১৫ এপ্রিল ২০১২ সালে আবার নাম পরিবর্তন করে ভিভো নামকরণ করা হয়। "মুভিস্টার" এর মতো ব্রান্ডের জন্যেও সংস্থার নাম হিসেবে ভিভোই ব্যবহার করা হয়। বর্তমানে তেলেফনিকা ব্রান্ডটি শুধুমাত্র তেলেফনিকা ব্রাজিল গ্রুপের জন্য ব্যবহার করা হয়


title: ভিভো (টেলিযোগাযোগ)

text: ভিভো অধিনস্থ ব্রান্ডগুলি নিচে দেওয়া হল:-তেলেফনিকা, পর্তুগাল টেলিকম ছাড়াও বিভিন্ন ব্রাজিলীয় টেলিকম মিলে ২০০৩ সালে একটি মোবাইল পরিষেবা প্রদানকারী সংস্থা প্রতিষ্ঠা করে যা "ভিভো মোভেল" হিসেবে নামকৃত। বর্তমানে এটি ব্রাজিলের সর্ববৃহৎ টেলিকম সংস্থা যার প্রায় ৭৬ মিলিয়ন উপভোক্তাদের পরিষেবা প্রদান করে।


title: বাসুকী (তারামণ্ডল)

text: বাসুকী () অধুনিক ৮৮টি তারামণ্ডলের সর্ববৃহৎ; যা ১৩০৩ বর্গডিগ্রী পরিমাপ বিশিষ্ট। তথা এই তারামণ্ডলটি ১০০ ডিগ্রী দৈর্ঘ্য সহ সর্বোচ্চ দৈর্ঘ্য বিশিষ্ট তারামণ্ডল, যা দক্ষিণে তুলা ও Centaurus এবং উত্তরে কর্কট মণ্ডল পর্যন্ত বিস্তৃত।


title: সোয়ালোটেল প্রজাপতি

text: সোয়ালোটেল () প্রজাপতিরা বড় মাপের রঙিন প্রজাপতি। বিশ্ব জুড়ে ৫৫০টিরও বেশি প্রজাতির সোয়ালোটেল আছে। এরা  প্যাপিলিওনিডি (Papilionidae)  পরিবারের অন্তর্ভুক্ত। অধিকাংশই ক্রান্তীয় অঞ্চলের প্রজাপতি, অ্যান্টার্কটিকা বাদে বাকি প্রতিটি মহাদেশেই এদের দেখা মিলবে। সোয়ালোটেল পরিবারের মধ্যেই দেখা পাওয়া যায় বিশ্বের বৃহত্তম প্রজাপতির দল বার্ডউইং-দের (birdwing)। বার্ডউইংরা অরনিথোপ্টেরা গণের (genus Ornithoptera) প্রজাতি।


title: সোয়ালোটেল প্রজাপতি

text: সোয়ালোটেল প্রজাপতিদের অনেকগুলো স্বতন্ত্র বৈশিষ্ট্য আছে।  যেমন, এদের শূককীটদের শরীরে একটি দুর্গন্ধস্রাবী অঙ্গ দেখতে পাওয়া যায়। একে বলা চলে ‘দুর্বাসা জিহ্বা’, ইংরিজিতে বলে ‘ওসমেটেরিয়াম’ (osmeterium)। এই অঙ্গটি লুকনো থাকে শূককীটের বক্ষের সম্মুখবর্তী অংশ প্রোথোরাক্স-এ (prothorax)। উল্টোনো মোজার মতো এটা শরীরের ভেতর ঢোকানো থাকে, ভেতরে ভরা থাকে দুর্গন্ধি তরল। বিপদের আঁচ পেলে এরা এটা বাইরে বার করে আনে, ওল্টানো মোজা সোজা করার মতো ভেতরের পিঠ চলে আসে বাইরে। এই প্রক্রিয়াটা ঘটে শরীরের ভেতরকার তরলের চাপে।


title: সোয়ালোটেল প্রজাপতি

text: সোয়ালোটেল প্রজাপতিরা যখন ডানা মেলে বসে থাকে তখন এদের অনেক প্রজাতির ক্ষেত্রে পিছনের ডানার বিন্যাস ও ডানার অন্তিমে থাকা ছুঁচলো অংশটার জন্য সোয়ালো পাখির চেরা-লেজের সঙ্গে একটা সাদৃশ্য আসে। এই বৈশিষ্ট্যটাই এই পরিবারটার সোয়ালোটেল নামের সূত্র।   লাতিন ভাষায় প্রজাপতির প্রতিশব্দ হল" Papilio"।" "ক্যারোলাস লিনিয়াস এই নামটিকেই পরিবারটির ‘টাইপ জেনাস’ (type genus) হিসেবে ধার্য করেছিলেন। প্রজাপতির নামের প্রজাতিসূচক অংশের (specific epithets) জন্য লিনিয়াস বেছে নিয়েছিলেন গ্রিক বীরদের নাম। যেমন, লিনিয়াসের নির্ধারিত ‘টাইপ স্পিসিস’ (type species) "প্যাপিলিও মাখেয়ন" ("Papilio machaon")-এর প্রজাতি-নামটি এসেছে গ্রিক বীর মাখেয়ন-এর সূত্রে। ইলিয়াড-এ মাখেয়ন-এর উল্লেখ আছে, তিনি ছিলেন আস্ক্লিপিয়াস-এর পুত্র।.


title: সোয়ালোটেল প্রজাপতি

text: বর্তমান পৃথিবীতে ৫৫২টি প্যাপিলিওনিডি পরিবারের প্রজাপতি রয়েছে (২০০৫ সাল অবধি পাওয়া হিসেব)। সমগ্র গ্রীষ্মমণ্ডলীয় অঞ্চল ও নাতিশীতোষ্ণ অঞ্চলে এরা ছড়িয়ে আছে। সমুদ্রপৃষ্ঠ থেকে শুরু করে পর্বতের উচ্চতর এলাকা অবধি বিভিন্ন উচ্চতায় এদের পাওয়া যায়। অ্যাপোলো প্রজাপতি ("পারনাসিয়াস" Parnassius প্রজাতি) যেমন পার্বত্য অঞ্চলেই পাওয়া যায়, কোনও কোনও প্রজাতিকে এমনকী ৬০০০ মিটার উচ্চতাতেও মেলে।  তবে ক্রান্তীয় এবং উপ-ক্রান্তীয় অঞ্চলেই এদের ঘনত্ব বেশি, বিশেষত দক্ষিণ-পূর্ব এশিয়ায় ও পূর্ব এশিয়ায়।


title: সোয়ালোটেল প্রজাপতি

text: উত্তরতম অক্ষাংশে যে প্যাপিলিওনিডি প্রজাপতিটিকে পাওয়া যায় তার নাম আর্কটিক অ্যাপোলো ("Parnassius arcticus")। প্রাপ্তিস্থান সুমেরু বৃত্তে অবস্থিত উত্তর-পূর্ব ইয়াকুটিয়া (Yakutia, রাশিয়ান ফেডারেশনের অন্তর্ভুক্ত একটি রাজ্য)। সেখানে সমুদ্রপৃষ্ঠ থেকে ১৫০০ মিটার উচ্চতায় এটির বাস। হিমালয়ের অ্যাপোলো প্রজাপতি, যেমন কমন রেড অ্যাপোলো (Common Red Apollo, "Parnassius epaphus") পাওয়া যায় ৬০০০ মিটার উচ্চতায়।


title: সোয়ালোটেল প্রজাপতি

text: বিংহ্যাম-এর বইতে [Bingham (1905)] প্যাপিলিওনিডি প্রজাপতিদের বৈশিষ্ট্যসূচক যে বর্ণনা দেওয়া আছে তা এরকম:


title: সোয়ালোটেল প্রজাপতি

text: ডিম. "গম্বুজ আকৃতির, তার ত্বক মসৃণ হতে পারে, বা অস্পষ্টরকমে পল-কাটা থাকতে পারে। যতটা চওড়া ততটা খাড়া নয়। কিছুটা চিমড়ে ভাব, অস্বচ্ছ।" (ডোহার্টি, Doherty)


title: সোয়ালোটেল প্রজাপতি

text: শূককীট. হৃষ্টপুষ্ট। অঙ্গ সচরাচর মসৃণ। কোনও ক্ষেত্রে ওপর পিঠে মাংসল বৃন্তসদৃশ উদ্গম (tubercles) থাকতে পারে। চতুর্থ দেহখণ্ডে একটি উত্থিত মাংসল স্ফীতিও ( protuberance, তথাকথিত ‘হুড’ hood বা ‘ক্রেস্ট’ crest) দেখা যেতে পারে। দ্বিতীয় দেহখণ্ডে একটা আড়াআড়ি ছিদ্র দিয়ে মাংসল ‘দুর্বাসা জিহ্বা’ বা ওসমেটেরিয়ামটি বেরিয়ে আসে। উত্থিত অবস্থায় এটাকে দেখতে ইংরিজি Y-এর মতো। লাল বা লালচে কমলা রঙের। এটি থেকে তীব্র, মিষ্টি-মিষ্টি অথচ অসহনীয় গন্ধ বেরয়।


title: সোয়ালোটেল প্রজাপতি

text: পিউপা বা মূককীট. বিভিন্ন প্রজাতির মূককীটের চেহারা বিভিন্ন, তবে অধিকাংশ ক্ষেত্রেই পিছন দিকে একটা বাঁক থাকে। গড়নে কৌণিক ভাব আছে (angulate), মাথার দিকটা যেন হঠাৎ ছেঁটে দেওয়া (truncate) বা কখনও গোলপানা। উদর অংশের ওপর পিঠ কখনও মসৃণ, কখনও কিছু উদ্গম দেখা যায় (tuberculate)। শরীরের অন্তিম অংশে ভর রেখে এটি সচরাচর উল্লম্ব অবস্থায় থাকে। শরীরের মাঝামাঝি অংশ দিয়ে রেশমি সুতোর একটা ঘের একটা বাড়তি অবলম্বন হিসেবে কাজ করে। অ্যাপোলো (Parnassius) প্রজাপতির মূককীট থাকে পাতার আবরণে আলগাভাবে বোনা রেশমি সুতোর জালের ভেতর।


title: সোয়ালোটেল প্রজাপতি

text: পূর্ণাঙ্গ প্রজাপতি. ডানার গড়ন নানারকম। পিছনের ডানায় প্রায়শই ছোট লেজের মতো বেরিয়ে থাকা অংশ দেখা যায়। লেজটার গড়ন কখনও সরু ও লম্বা, কখনও একটানা চওড়া, কখনওবা শেষাংশ চামচের মাথার মতো ছড়ানো হতে পারে।


title: সোয়ালোটেল প্রজাপতি

text:
জায়ান্ট সোয়ালোটেল ("Papilio cresphontes") প্রজাপতির জীবনবিকাশের কয়েকটি ধাপ
অন্যান্য প্রজাপতি পরিবারের সঙ্গে প্যাপিলিওনিডি প্রজাপতিদের কয়েকটি প্রধান পার্থক্য।


title: সোয়ালোটেল প্রজাপতি

text: সোয়ালোটেল প্রজাপতিদের ভেতর বেটসিয়ান মিমিক্রির (Batesian Mimicry) চল আছে। কোনও কোনও প্রজাপতির শরীরে বিষবৎ বা অরুচিকর রাসায়নিকের উপস্থিতির দরুন খাদক প্রাণীরা তাদের এড়িয়ে চলে। অপর কোনও নির্দোষ প্রজাপতির রূপে এরকম কোনও অরুচিকর প্রজাতির ঘনিষ্ঠ সাদৃশ্য দেখা গেলে তাকে বলে মিমিক্রি, সাদা অর্থে অনুকরণ। এর সুবাদে সম্ভাব্য খাদকরা তাকেও এড়িয়ে চলতে থাকে। বেটসিয়ান মিমিক্রিতে অনুকারী প্রজাতিটা নিজে অরুচিকর চরিত্রের থাকে না। প্রজাপতিদের মিমিক্রির ধরন অন্য বহু প্রাণীর ভেতর মিমিক্রি যেভাবে কাজ করে তার থেকে আলাদা। কালিম বা কমন মরমন ("Papilio polytes") প্রজাপতির বেলায় কেবল স্ত্রী প্রজাতির ভেতরই বেটসিয়ান মিমিক্রি দেখা যায়। আবার অন্য বহু প্রজাতি, যেমন চইতক (Tailed Jay, "Graphium agamemnon") মিমিক্রি প্রদর্শন করে না।


title: সোয়ালোটেল প্রজাপতি

text:
সোয়ালোটেলদের কয়েকটা উপগোষ্ঠীর মধ্যেই কেবল মিমিক্রি দেখা যায়। স্ত্রী না পুরুষ, নাকি উভয় লিঙ্গের মধ্যেই মিমিক্রি দেখা যাবে তা প্রজাতি অনুযায়ী নির্ধারিত হয়। মিমিক্রির অধীন প্রজাতিটা মাত্র একটি রূপেরই নকল করবে (অর্থাৎ মোনোমরফিক, monomorphic), না একাধিক রূপের নকল করবে (পলিমরফিক, polymorphic), তাও প্রজাতি অনুযায়ী নির্দিষ্ট। মিমিক্রির প্রসঙ্গে বিশেষ কৌতূহলকর ঘটনা হল বহুরূপক মিমিক্রি  যা কেবল স্ত্রী-প্রজাতির ভেতরেই সীমাবদ্ধ (female-limited polymorphism)। এ ক্ষেত্রে স্ত্রী প্রজাপতিগুলি একাধিক অরুচিকর প্রজাতির রূপ নকল করে। অরুচিকর প্রজাতিগুলো খাদকদের কাছে তাদের অরুচিকর চরিত্র জাহির করে শরীরে উজ্জ্বল রঙের সাহায্যে। এ ধরনের প্রজাতিগুলোকে বলা হয় অ্যাপোসিমেটিক প্রজাতি (aposematic)।
কালিম প্রজাপতির মধ্যে এ ধরনের বহুরূপক মিমিক্রি (polymorphism) দেখা যায়। স্ত্রী প্রজাপতিটির তিনটি আলাদা রূপ আছে। তার মধ্যে একটি রূপ হলুদে কালোতে মেশা পুরুষটিরই মতো। অপর রূপ দুটোর একটি আলতে বা কমন রোজ ("Pachliopta aristolochiae") প্রজাপতিকে, অপরটি আলসিন্দুরা বা ক্রিমসন রোজ ("Atrophaneura hector") প্রজাপতিকে অনুকরণ করে। কমন রোজ এবং ক্রিমসন রোজ প্রজাপতি দুটি তাদের শরীরে উপস্থিত বিষবৎ রাসায়নিকের কল্যাণে খাদক প্রাণীদের গ্রাস থেকে মুক্ত। তাদের মতো দেখতে হওয়ার সুবাদে কমন মরমনের ওই দুটো রূপের স্ত্রী প্রজাপতিরাও তাই সুরক্ষা উপভোগ করে। প্রশ্ন জাগে, পুরুষটি অপর কোনও প্রজাপতির অনুকারী না হওয়ার কারণে নিশ্চয় বেশি করে শত্রুর কবলে পড়ে। তাহলে, স্ত্রী প্রজাতির একাংশ কেন সেই পুরুষটিরই সদৃশ হবে?
আফ্রিকার একটি সোয়ালোটেল প্রজাপতি "Papilio dardanus" অনুরূপ মিমিক্রির অধীন। এর ব্যাখ্যা জোগানোর জন্য নানা দিক থেকে চিন্তা করা হচ্ছে। যেমন, সিউডোসেক্সুয়াল হাইপোথিসিস (Pseudosexual hypothesis)। স্ত্রী প্রজাপতিটি পুরুষের মতো দেখতে হওয়ার ফলে হয়তো প্রকৃত পুরুষ প্রজাপতিরা তাদের দিকে প্রথমে আক্রমণাত্মক ভাবে তেড়ে এলেও কাছাকাছি এসে তাকে স্ত্রী বলে চিনতে পারে এবং মিলনাত্মক আচরণের সূচনা হয়। অপর একটি অনুমান হল মেল অ্যাভয়ডেন্স হাইপোথিসিস (Male avoidance hypothesis)। পুরুষরা হয়তো স্ত্রী প্রজাপতিটিকে পুরুষ বলে ভুল করে এড়িয়ে চলে। তাতে অযথা পূর্বরাগ সম্ভাবনার হাত থেকে স্ত্রী প্রজাপতিটি নিস্তার পায়। পূর্বরাগ সময়সাপেক্ষ এবং তা খাদকের গ্রাসে পড়ার সম্ভাবনাও বাড়ায়।
অপর একটি পরীক্ষা অবশ্য নির্দেশ করে, এ ক্ষেত্রে স্ত্রী প্রজাপতির বেটসিয়ান মিমিক রূপগুলি এবং পুরুষের সদৃশ রূপ, প্রতিটি রূপেরই দক্ষতা বা ফিটনেস সমান। পূর্বরাগ সংক্রান্ত ঝামেলা এড়ানোর সুফল চাপা পড়ে যায় খাদকের আক্রমণ সম্ভাবনার মাত্রা বৃদ্ধির কারণে।


title: সোয়ালোটেল প্রজাপতি

text: বর্তমান পৃথিবীতে যত প্যাপিলিওনিডি পাওয়া যায় তাদের তিনটে উপ-পরিবারে (sub-family) ভাগ করা হয়েছে।  Baroniinae, Parnassiinae এবং Papilioninae। পরবর্তী দুটি বিভাগকে আবার কয়েকটি ট্রাইব (tribe)-এ  ভাঙা হয়েছে। সোয়ালোটেলদের বিভিন্ন বিভাগের মধ্যে অঙ্গসংস্থান বৈশিষ্ট্যে ফারাক তো আছেই, এছাড়াও তাদের আহার্য গাছ, ইকোলজি ইত্যাদিতেও শ্রেণিগত পার্থক্যের প্রতিফলন পড়েছে।


title: সোয়ালোটেল প্রজাপতি

text:
ব্যারোনায়িনি (Baroniinae) একটি মোনোটাইপিক (monotypic, অর্থাৎ যে-বিভাজনে একটিই মাত্র প্রজাতি রয়েছে) উপ-পরিবার। প্রজাতিটির নাম শর্ট-হর্নড ব্যারোনিয়া ("Baronia brevicornis"), মেক্সিকোর একটি ক্ষুদ্র অঞ্চলে এই প্রজাতিটিকে পাওয়া যায়।  প্যাপিলিওনিডি প্রজাপতিদের মধ্যে এটিই একমাত্র প্রজাতি, যার আহার্য গাছের তালিকায় রয়েছে একটি বাবলা-জাতীয় (Acacia প্রজাতি) গাছ।
পারনাসায়িনি (Parnassiinae) উপ-পরিবারটি মূলত হোলার্কটিক (Holarctic, আর্কটিক সহ উত্তর গোলার্ধের নাতিশীতোষ্ণ অংশ) অঞ্চলের প্রজাপতি। বেশিরভাগ "Parnassius "গণের প্রজাপতিদের পার্বত্য এলাকায় পাওয়া যায়। তবে, এদের অন্যান্য আবাসস্থলের মধ্যে আছে ‘‘শুষ্ক মরুভূমি ("Hypermnestra"), আর্দ্র বন ("Luehdorfia") এবং এমনকী নিম্ন সমতলভূমি ("Zerynthia")"। Parnassiinae প্রজাপতিদের তিনটে ট্রাইবে ভাগ করা হয়: Parnassiini, Zerynthiini এবং Luehdorfiini।


title: সোয়ালোটেল প্রজাপতি

text: Parnassiini ট্রাইবের অন্তর্গত "Parnassius" গণের অ্যাপোলো প্রজাপতিদের পিছনের ডানায় সচরাচর দুটি ছোট লালচে দাগ থাকে।


title: সোয়ালোটেল প্রজাপতি

text:
Subfamily: Parnassiinae.
প্যাপিলিওনায়িনি উপ-পরিবারের অন্তর্গত তিনটি ট্রাইব হল Leptocircini, Teinopalpini, Troidini, এবং Papilionini।


title: সোয়ালোটেল প্রজাপতি

text: মিলনের পরে পুরুষ "Parnassines" প্রজাপতিরা একটা আঠালো পদার্থের সাহায্যে স্ত্রী প্রজাপতির জননাঙ্গের মুখটিকে ঢেকে দেয়, যাতে অন্য কোনও পুরুষ তাদের সঙ্গে মিলিত হতে না পারে। পাতার নিচের পিঠে তারা একটা একটা করে ডিম পাড়ে।


title: সোয়ালোটেল প্রজাপতি

text: সোয়ালোটেল প্রজাপতির শূককীটেরা বিভিন্ন প্রজাতির উদ্ভিদ আহার করে, তবে মোটামুটি পাঁচটি পরিবারের উদ্ভিদের ওপরেই তারা নির্ভরশীল। সেগুলি হল, Aristolochiaceae, Annonaceae, Lauraceae, Umbelliferae (Apiaceae) এবং Rutaceae। অ্যারিস্টোলোকিয়া উদ্ভিদের পাতায় অ্যারিস্টোলোকিক অ্যাসিড (aristolochic acid) থাকে। শূককীট যখন অ্যারিস্টোলোকিয়া উদ্ভিদের পাতা খায়, তখন তাদের শরীরে এই বিষবৎ পদার্থটি সঞ্চিত হয়, এবং শূককীট ও পূর্ণাঙ্গ প্রজাপতি, উভয়ের শরীরেই তা উপস্থিত থাকে। এই পদার্থটি থাকার দরুন খাদক প্রাণীরা তাদের শিকার করে না। সোয়ালোটেল প্রজাপতিদের মধ্যে  Zerynthiini (Parnassiinae), Luehdorfiini (Parnassiinae) এবং Troidini (Papilioninae) ট্রাইবগুলি একচেটিয়াভাবে Aristolochiaceae পরিবারের উদ্ভিদগুলিকে আহার্য হিসাবে গ্রহণ করেছে।


title: সোয়ালোটেল প্রজাপতি

text: প্রাপ্তবয়স্ক সোয়ালোটেল প্রজাপতিরা ফুলের মধু পান করে। কখনও কখনও ভিজে মাটি বা বালি থেকে জল পান করে থাকে।


title: সোয়ালোটেল প্রজাপতি

text: প্রজাপতি সংগ্রাহকদের কাছে সোয়ালোটেল প্রজাপতির কদর খুব। বিশেষ করে বিভিন্ন বার্ডউইং প্রজাপতির চাহিদা অনেক। এই প্রজাপতিগুলো ইদানীং বিভিন্ন দেশের খামারে চাষ করে উপাদন করা হয়।


title: সোয়ালোটেল প্রজাপতি

text: বেশ কিছু সোয়ালোটেল প্রজাপতির শূককীটদের আহার্য হল নানা ধরনের লেবু গাছ। সে কারণে এদের অনেক সময়ে লেবুগাছের ক্ষেত্রে অপকারী গণ্য করা হয়।


title: সোয়ালোটেল প্রজাপতি

text: মহারাষ্ট্র বরুনপাখা প্রজাপতি বা Blue Mormon ("Papilio polymnestor")কে তাদের রাজ্য প্রজাপতি হিসেবে গ্রহণ করেছে। ভারতে মহারাষ্ট্রই প্রথম রাজ্য যারা কোনও প্রজাপতিকে এভাবে বরণ করে নিয়েছে।


title: অলিম্পিকে সান মারিনো

text: সান মারিনো প্রথম অলিম্পিক গেমসে অংশগ্রহন করে ১৯৬০ গ্রীষ্মকালীন অলিম্পিক গেমসের মাধ্যমে, অভিষেকের পর থেকে তারা ১২টি গ্রীষ্মকালীন এবং ৭টি শীতকালীন গেমসে প্রতিদ্বন্দ্বিতা করেছে। কিন্তু এ পর্যন্ত কোন পদক জিততে পারেনি।


title: অলিম্পিকে সান মারিনো

text: সান মারিনোর সবচেয়ে সফল অলিম্পিক ক্রীড়াবিদ হলো ফ্রান্সিসকো এমিচি এবং এমানুয়েল ফেলিচি, তারা দুজনে ২০০৪ গ্রীষ্মকালীন অলিম্পিকের শ্যুটিংয়ে ফাইনালে উঠেছিলেন।


title: ন্যাথানিয়েল হথর্ন

text: ন্যাথানিয়েল হথর্ন একজন আমেরিকান উপন্যাসিক, ডার্ক রোম্যান্টিক এবং ছোটগল্প লেখক।


title: ন্যাথানিয়েল হথর্ন

text: হথর্ন ১৮০৪ সালে ম্যাসাচুসেটসের সালেম গ্রামে জন্মগ্রহণ করেন। তার পিতা ন্যাথানিয়েল হথর্ন এবং মাতা এলিজাবেথ ক্লার্ক ম্যানিং। তার পূর্বপুরুষদের মধ্যে রয়েছে জন হথর্ন, যিনি সালেম উইচ ট্রায়ালের একজন বিচারক ছিলেন এবং তিনি কখনো তার এই কাজের জন্য অনুতপ্ত হননি। ন্যাথানিয়েল পরবর্তিতে তার নামের সাথে w যোগ করে Hathorne থেকে Hawthorne করেন তার পূর্বপুরুষদের সাথে সম্পর্ক গোপন করতে। হথর্ন ১৮২১ সালে বাউডিন কলেজে ভর্তি হন। ১৮২৪ সালে তিনি ফি বিটা কাপ্পা নির্বাচিত হন এবং ১৮২৫ সালে স্নাতক সম্পন্ন করেন। হথর্ন সর্ব প্রথম "ফ্যানস" নামে ১৮২৮ সালে একটি উপন্যাস প্রকাশ করেন। সে পরবর্তিতে এটি বাদ দেয়ার চেষ্টা করেন এটি মনে করে যে তার এই কর্মের মান তার পরবর্তী কাজ গুলোর মত মান সম্পন্ন নয়। হথর্ন সাময়িকিতে কতিপয় ছোটগল্প প্রকাশ করেন, যেগুলো ১৮৩৭ সালে "টুয়াইস ওল্ড টেইল" এ সংগৃহীত করেন। পরের বছর তিনি সোফিয়া পিবডির সাথে বাগদত্ত হন। সে বোস্টন কাস্টম হাউজে কাজ করতেন এবং ব্রুক ফার্ম নামে অতীন্দ্রিয়বাদী সম্প্রদায়ে যোগ দেন। ১৮৪২ তিনি পিবডিকে বিয়ে করেন। এই দম্পত্তি প্রথমে ম্যাসাচুসেটসের কনকর্ডের দ্য ওল্ড ম্যান্স চলে আসেন এবং পরবর্তীতে দ্য বার্কশায়ারের সালেম এ আসেন। সেখান থেকে তারা কনকর্ডের দ্য ওয়েসাইডে চলে আসেন। ১৮৫০ সালে তিনি "দ্য স্কারলেট লেটার" প্রকাশ করেন এর ধারাবাহিকতায় তার পরবর্তী উপন্যাস গুলোও সফল হয়। একজন দূত হিসেবে একটি রাজনৈতিক নিয়োগ হথর্ন এবং তার পরিবারকে ইউরোপে নিয়ে যায়। ১৮৬০ সালে তারা ইউরোপ থেকে কনকর্ড ফিরে আসেন। হথর্ন ১৮৬৪ সালের ১৯ শে মে মারা যান। মৃত্যুকালে তিনি স্ত্রী এবং তিন সন্তান রেখে যান।


title: অনুবন্ধী জটিল

text: গণিতে অণুবন্ধী জটিল (ইংরেজি: Complex conjugate)একটি জটিল সংখ্যা সংখ্যা যার  বাস্তব এবং কাল্পনিক অংশ সমান মাত্রার, কিন্তু বিপরীত চিহ্নযুক্ত. উদাহরণস্বরূপ, 3+4i এর অণুবন্ধী জটিল হচ্ছে 3−4i।


title: অনুবন্ধী জটিল

text: পোলার আকৃতিতে  formula_1 এর অণুবন্ধী জটিল হচ্ছে  formula_2। অয়লারের সূত্র ব্যবহার করে এটি দেখানো যেতে পারে।


title: অনুবন্ধী জটিল

text: কোন বহুপদীর মূল বের করার জন্য অণুবন্ধী জটিল গুরুত্বপূর্ণ। অণুবন্ধী জটিল মূল উপপাদ্য অণুযায়ী যদি কোন বাস্তব সহগ বিশিষ্ট এক চলক  বহুপদীর (যেমন দ্বিঘাত সমীকরণ বা ত্রিঘাত সমীকরণ) মূল একটি জটিল সংখ্যা হয়, তবে তার অণুবন্ধী জটিলও উক্ত বহুপদীর মূল হবে।


title: সিঙ্গাপুর এয়ারলাইন্স

text: সিঙ্গাপুর এয়ারলাইন্স লিমিটেড (এসআইএ; এসজিএক্স: সিসিক্সএল) হল সিঙ্গাপুরের পতাকাবাহী বিমান যা প্রধান কেন্দ্র চাঙ্গি বিমানবন্দর হতে চলাচল করে থাকে ।


title: সিঙ্গাপুর এয়ারলাইন্স

text: সিঙ্গাপুর এয়ারলাইন্স গ্রুপের এয়ারলাইন সম্পর্কিত অধীনস্থ অনেকগুলো সাবসিডিয়ারি রয়েছে: সিআইএ ইঞ্জিনিয়ারিং কোম্পানি রক্ষণাবেক্ষণ, মেরামত এবং নির্মাণ কাজ সংক্রান্ত ব্যবসার সাথে সংযুক্ত যা নয়টি দেশে পরিচালিত হয়ে থাকে, কোম্পানিটি বোয়িং এবং রোলস রয়েস এর মত বিখ্যাত কোম্পানি সহ ২৭ টি যৌথ উদ্যোগের সাথে যুক্ত রয়েছে । সিঙ্গাপুর এয়ারলাইন্স কার্গো সিআইএ এর ফ্রেইটার ফ্লিট এবং যাত্রী বহনকারী বিমানের কার্গোর ধারণ ক্ষমতা ইত্যাদি নিয়ন্ত্রন করে থাকে


title: সিঙ্গাপুর এয়ারলাইন্স

text: যাত্রী পরিবহনকারী বিমান হিসাবে সিঙ্গাপুর এয়ারলাইন্স এর স্থান পৃথিবীর প্রথম ১৫ টি এয়ারলাইন্সের মধ্যে অন্যতম । এটি এশিয়ার অন্যতম বৃহত্তম একটি এয়ারলাইন্স ।


title: সিঙ্গাপুর এয়ারলাইন্স

text: সিঙ্গাপুর এয়ারলাইন্স ১৯৪৭ সালের ১ মে মালয়েশিয়ান এয়ারওয়েজ লিমিটেড এর সাথে ইনকর্পোরেশনের মাধ্যমে যাত্রা শুরু করে, লিভারপুলের ওশান স্টিমশীপ কোম্পানি, সিঙ্গাপুরের স্ট্রেটস স্টিমশীপ কোম্পানি এবং ইম্পেরিয়াল এয়ারওয়েজের দ্বারা । এয়ারলাইনটির প্রথম ফ্লাইট সিঙ্গাপুরের ব্রিটিশ স্ট্রেটস সেটেলমেন্ট হতে কুয়ালালামপুরে একটি চার্টার্ড ফ্লাইট ছিল, যা ১৯৪৭ সালের ২ এপ্রিল দুই এনজিনওয়ালা বিমান এয়ারস্পীড কনসাল ব্যবহারের মাধ্যমে পরিচালিত হয় ।


title: সিঙ্গাপুর এয়ারলাইন্স

text:
সিঙ্গাপুর এয়ারলাইন্স মূলত সিঙ্গাপুর সরকারের মালিকানাধীন, তবে হোল্ডিং কোম্পানী তেমাসেক হোল্ডিংস এয়ারলাইন্সটির ৫৬% শেয়ারের অংশীদার ।
সিঙ্গাপুর সরকার, যা অর্থ মন্ত্রণালয়ের মাধ্যমে এয়ারলাইন্সটির একটি গোল্ডেন শেয়ারের অংশীদার ।


title: সিঙ্গাপুর এয়ারলাইন্স

text: সিঙ্গাপুর এয়ারলাইন্সের সদর দপ্তর সিঙ্গাপুরের চাঙ্গি এলাকার চাঙ্গি বিমানবন্দরে এয়ার লাইন হাউসে অবস্থিত ।


title: সিঙ্গাপুর এয়ারলাইন্স

text: সিঙ্গাপুর এয়ারলাইন্সের বিমান সিঙ্গাপুরে এর প্রধানকেন্দ্র হতে ছয়টি মহাদেশের ৩২ টি দেশের ৬২ টি গন্তব্যস্থলে যাতায়াত করে থাকে ।[৮]


title: সিঙ্গাপুর এয়ারলাইন্স

text: সিঙ্গাপুর এয়ারলাইন্স এয়ার কানাডা, এয়ার চায়না, এয়ার ইন্ডিয়া, মালয়েশিয়ান এয়ারলাইন্স, ভার্জিন আমেরিকা, ভার্জিন অস্ট্রেলিয়া, এয়ার নিউজিল্যান্ড, ইজিপ্ট এয়ার, জেটব্লু এয়ারওয়েজ, লুফথানসা এর মত বড় বড় এয়ারলাইন্সের সাথে কোড শেয়ার করে থাকে ।


title: সিঙ্গাপুর এয়ারলাইন্স

text: সিঙ্গাপুর এয়ারলাইন্স বর্তমানে চার ধরনের বিমান থেকে পছন্দকৃত বিমান পরিচালনা করে থাকে; এয়ারবাস এ৩৩০(Airbus A330), এয়ারবাস এ৩৫০(Airbus A350), এয়ারবাস এ৩৮০(Airbus A380) এবং বোয়িং ৭৭৭(Boeing 777), ২০১৬ সালের ৩১ মে অনুসারে এয়ারলাইন্সটি দ্বারা পরিচালিত সর্বমোট বিমান সংখ্যা ১০৬টি ।[১১]


title: সিঙ্গাপুর এয়ারলাইন্স

text: কেবিনের ক্ষেত্রে সিঙ্গাপুর এয়ারলাইন্স পাঁচ ধরণের সার্ভিস প্রদান করে থাকে-স্যুইট, ফার্স্ট ক্লাস, বিজনেস ক্লাস, ইকোনমি ক্লাসের এবং প্রিমিয়াম ইকোনমি ক্লাস । ২০০৬ সালের ১৭ অক্টোবর এয়ারলাইনটির কেবিন সেবার ক্ষেত্রে বড় ধরনের পরিবর্তন আনা হয় ।[১২] এটি ছিল আট বছরের মধ্যে সবচেয়ে বড় ধরণের পরিবর্তন এবং এতে প্রায় ৫৭০ মিলিয়ন ডলার খরচ হয় ।[১৩]


title: সিঙ্গাপুর এয়ারলাইন্স

text: প্রতিটি ফ্লাইটে নানারকমের সুস্বাদু খাদ্য পরিবেশনের ক্ষেত্রে সিঙ্গাপুর এয়ারলাইন্সের সুনাম রয়েছে । যাত্রীদের নিজ নিজ দেশ বা অঞ্চলের খাবার ফ্লাইটগুলোতে পরিবেশিত হয়ে থাকে । ২০১০ সালে এয়ারলাইনটি সিঙ্গাপুর এয়ারলাইন্সের ক্যাটারিং সার্ভিস এর পক্ষ হতে যাত্রীদের ফুড সার্ভিস এর গ্রহণযোগ্যতা বাড়ানোর লক্ষ্যে আবাভ এন্ড বিয়ন্ড নামে একটি কুকবুক পাবলিশ করা হয় ।


title: সিঙ্গাপুর এয়ারলাইন্স

text: বিজনেস ক্লাস এবং প্রথম শ্রেণীর যাত্রীরা কিছু কিছু ফ্লাইটে "বুক দ্যা কুক" এর মাধ্যমে তাদের পছন্দনীয় খাবার মেনু আগাম নির্বাচন করতে পারে, যেখানে তাদের পছন্দনীয় খাবার রান্না করে পরিবেশন করা হয় ।[১৭]


title: সিঙ্গাপুর এয়ারলাইন্স

text: কৃশওয়ার্ল্ড হচ্ছে সিঙ্গাপুর এয়ারলাইন্সের যাত্রীদের ভ্রমণাবস্থায় বিনোদন ব্যবস্থা, যা ১৯৯৭ সাল হতে বোয়িং ৭৪৭-৪০০(Boeing 747-400), এয়ারবাস এ৩১০-৩০০(Airbus A310-300), এয়ারবাস এ৩৪০-৩০০(Airbus A340-300) এবং বোয়িং ৭৭৭-২০০(Boeing 777-200) তে চালু করা হয় ।[১৮] কৃশওয়ার্ল্ড এর ফিচারগুলো হচ্ছে:


title: লাল-সবুজ ম্যাকাও

text:
এটি একটি তোতা জাতীয় পাখি।
এটি এক ধরনের ম্যাকাও পাখি।
এর গায়ের বর্ণ খুবই সুন্দর। এর
গায়ের রঙ এর সাথে বাংলাদেশের পতাকার রঙ এর মিল আছে। এর
গায়ের রঙ মুলত লাল। এছাড়াও সবুজ
ও নীল (আকাশী) পালকও আছে।
এটি লম্বায় ৯০-৯৫ সে.মি. লম্বা ও
ওজনে ১.১-১.৮ কেজি পর্যন্ত হয়।


title: লাল-সবুজ ম্যাকাও

text: দক্ষিণ আমেরিকার আমাজন বনে এদের বাস। মুলত ভেনিজুয়েলা, ব্রাজিল, বলিভিয়া, প্যারাগুয়ে, পেরু ইত্যাদি দেশে এদের প্রাকৃতিক ভাবে দেখতে পাওয়া যায়। পৃথিবীরর বিভিন্ন দেশের চিড়িয়াখানায় ও সাফারি পার্কেও এদের দেখতে পাওয়া যায়। বাংলাদেশ এ একমাত্র বঙ্গবন্ধু সাফারি পার্ক,গাজীপুর এ এদের দেখা মেলে।


title: লাল-সবুজ ম্যাকাও

text: এরা সাধারণত তৃণভোজী। ফল ও বাদাম জাতীয় খাবার খায়। এছাড়াও সূর্যমুখী ফুলের বীজ, হেম্প বীজ ইত্যাদি খেয়ে থাকে।


title: লাল-সবুজ ম্যাকাও

text: লাল সবুজ ম্যাকাও পাখি তার বিপরীত লিঙ্গীয় সঙ্গীকে নিয়ে সারাজীবন একত্রে থাকে। মৃত গাছে এদের বাসা থাকে। স্ত্রী পাখিটি সচরাচর দুই থেকে তিনটি ডিম পেড়ে থাকে। প্রায় ২৮-৩০ দিন স্ত্রী পাখিটি ডিমে তা দেয়। একটি বাচ্চা প্রভাব বিস্তার করে অধিকাংশ আহার গ্রহণ করে। প্রায় ৯০ দিন পর বাচ্চাগুলো বাসা ত্যাগ করে।


title: লাল-সবুজ ম্যাকাও

text: ব্লু গোল্ড ম্যাকাও


title: লাল-সবুজ ম্যাকাও

text: টিয়া


title: লাল-সবুজ ম্যাকাও

text: কাকাতুয়া


title: লাল-সবুজ ম্যাকাও

text:
https://en.wikipedia.org/wiki/Green-winged_macaw
দয়া করে দুই ভাষার মধ্যে আন্তঃসংযোগ
স্থাপন করুন।


title: মাতৃভাষী বক্তার সংখ্যা অনুসারে ভাষাসমূহের তালিকা

text: নিচের ছকে এথনোলগ-এর বিংশ সংস্করণ (২০১৭) অনুযায়ী মাতৃভাষী বক্তার সংখ্যা অনুযায়ী বিশ্বের ভাষাগুলির একটি তালিকা দেওয়া হল। কমপক্ষে ৫ কোটি মাতৃভাষী বক্তাবিশিষ্ট ভাষাগুলিই এই ছকে স্থান পেয়েছে।


title: অলিম্পিকে রোমানিয়া

text: রোমানিয়া প্রথম অলিম্পিক গেমসে অংশগ্রহণ করে ১৯০০ সালে, কিন্তু রোমানিয়ার জাতীয় অলিম্পিক কমিটি রোমানীয় অলিম্পিক এবং ক্রীড়া কমিটি ১৯১৪ সালে গঠিত হয়। অভিষেকের পরের চারটি গেমস তারা অংশগ্রহণ করেনি, ১৯২৪ সালের গ্রীষ্মকালীন অলিম্পিকে পুনরায় ফিরে আসে। তারপর থেকে প্রতিটি গ্রীষ্মকালীন ও শীতকালীন গেমসে প্রতিনিধিত্ব করে আসছে, একমাত্র ১৯৮০ গেমস যুক্তরাষ্ট্রে নেতৃত্বে বয়কট করেছিল।


title: অলিম্পিকে রোমানিয়া

text: রোমানিয়ার ক্রীড়াবিদগন গ্রীষ্মকালীন অলিম্পিক গেমসে ৩০১টি এবং শীতকালীন অলিম্পিক গেমসে ১টি পদক জিতেছে। সবচেয়ে বেশি পদক জিতেছে জিমন্যাস্টিকসে।


title: কালিম

text: কালিম (বৈজ্ঞানিক নাম: "Papilio polytes(Linnaeus)") এক প্রজাতির বড় আকারের প্রজাপতি। এরা ‘প্যাপিলিওনিডি’ গোত্রের অন্তর্ভুক্ত এবং সমগ্র এশিয়া মহাদেশ জুড়েই এর বিস্তার।


title: কালিম

text: কালিমের উপপ্রজাতিগুলি হল ঃ-কালিমের প্রসারিত অবস্থায় ডানার আকার ৯০-১০০ মিলিমিটার দৈর্ঘের হয়।


title: কালিম

text:
সমগ্র এশিয়া মহাদেশ তথা পাকিস্তান, ভারত, বাংলাদেশ, নেপাল, শ্রীলঙ্কা, মায়নামার, থাইল্যান্ড, দক্ষিণ এবং পশ্চিম চীনদেশ, তাইওয়ান, হংকং, জাপান, ভিয়েতনাম, লাওস, কাম্বোডিয়া, আন্দামান ও নিকোবর দ্বীপপুঞ্জ, পূর্ব মালয়েশিয়ার দ্বীপ সমূহ, ব্রুনেই, ইন্দোনেশিয়ার কিছু অংশ, ফিলিপাইন্স এবং উত্তর মেরিয়ানা (সাইপান) অঞ্চল এই প্রজাপতির প্রাপ্তিস্থল।
ভারতবর্ষের জয়ন্তী নদীর চরে এবং সুন্দরবনের জঙ্গল সংলগ্ন গ্রামগুলিতে এদের দেখতে পাওয়া যায়।


title: কালিম

text: এদের রং ঘন কালো হয় এবং নিচের ডানার মধ্যবর্তী অংশ বরাবর সাদা দাগের সারি দেখা যায়। এদের আকার সাধারণত ৯০-১০০ মিমি. হয়ে থাকে।


title: কালিম

text:
পুরুষ প্রজাপতিদের শুধুমাত্র একক রূপান্তর হয়ে থাকে। এদের রং সাধারণত গাঢ় হয়। ডানার পেছনের প্রান্তের সঙ্গে সোয়ালো পাখির ল্যাজের সাদৃশ্য আছে । উপরের ডানার কৌণিক প্রান্ত বরাবর সাদা দাগ দেখতে পাওয়া যায় এবং এগুলোর আকার ঊর্ধ্বমুখী অবস্থায় ক্রমশ হ্রাস পেতে থাকে। নীচের ডানার প্রক্ষিপ্ত অংশে সম্পূর্ণ চাক্তির মত লম্বাটে সাদা পটি দেখতে পাওয়া যায়। প্রান্তীয় অর্ধচন্দ্রাকৃতি লাল দাগ কখনো কখনো দেখা যায়। পুরুষরা স্ত্রীদের থেকে আকারে সাধারণত ছোট হয়, যদিও এর ব্যাতিক্রম আছে।
জলবায়ু অঞ্চলের উপর নির্ভর করে পুরুষ এবং মহিলা উভয়ের আকারেই যথেষ্ট পরিবর্তন লক্ষ্য করা যায়।


title: কালিম

text:
স্ত্রী প্রজাপতিদের ক্ষেত্রে একাধিক রূপান্তর হয়ে থাকে। দক্ষিণ এশিয়ায়, সাধারণত তিন ধরনের রূপান্তর লক্ষ্য করা যায়।
এই রূপান্তরটি পুরুষদের অনুরূপ হয়ে থাকে। পার্থক্য শুধুমাত্র লাল অর্ধচন্দ্রাকৃতি দাগের মাধ্যমে যা অত্যন্ত দৃঢ় ভাবে দৃষ্টিগোচর হয়। তিন ধরনের রূপের মধ্যে এদের সংখ্যা সবচেয়ে কম। এরা সাধারণত সেই সব জায়গায় থাকে যেখানে "আলতে" বা "আলসিন্দুরা" থাকে না। হিমাচল প্রদেশের সিমলা সংলগ্ন অঞ্চলে এদের বিশেষভাবে দেখা যায়। যদিও যদিও কয়েকটি ক্ষেত্রে এদের সঙ্গে রোমুলাস রূপের প্রজাপতির দেখাও পাওয়া গেছে।


title: কালিম

text: এদের সাধারণত "আলতের" অনুকরণকারী হিসাবে দেখা যায়। যেখানে "আলতেরা" উড়ে বেড়ায় সেখানে এদের দেখা পাওয়া যায়।


title: কালিম

text: এদের আবার "আলসিন্দুরা" প্রজাপতিদের অনুকরণকারী হিসাবে দেখা যায় । যদিও এই ক্ষেত্রে ঘনিষ্ঠভাবে সাদৃশ্য লক্ষ্য করা যায় না কারণ পূর্ববর্তী রূপটি তার অনুকরণীয় প্রজাপতির থেকে নিষ্প্রভ। শরীরের রঙের ভিত্তিতে খুব সহজেই এদের আলাদা করা যায়। এক্ষেত্রে মডেল গুলির দেহ লাল রঙের এবং এদের অনুকরণকারীদের দেহের রং হয় কালচে ।


title: কালিম

text: পুরুষ প্রজাপতিরা স্ত্রী প্রজাপতিদের থেকে তুলনামূলকভাবে দ্রুত বেগে ওড়ে । এদের সাধারনত দলবদ্ধ ভাবে স্যাঁতস্যাঁতে মাটি থেকে রস আহরণ করতে দেখা যায়। ডানা মেলে এরা সূর্যের তাপ আহরন করে । ফুলের মধু এদের বিশেষ পছন্দ। কালিম সাধারণত স্বল্প বৃক্ষাচ্ছাদিত অঞ্চলে থাকা পছন্দ করে। পাহাড়ি অঞ্চলে বিশেষত কমলালেবু এবং লাইম এর বাগানে বর্ষা এবং বর্ষা-পরবর্তী মাসগুলিতে এদের সবচেয়ে বেশি দেখা যায়।


title: জাজ মাল্টিমিডিয়া

text: জাজ মাল্টিমিডিয়া হচ্ছে একটি বাংলাদেশী চলচ্চিত্র স্টুডিও, পরিবেশক ও বৃহত্তম চলচ্চিত্র প্রযোজনা সংস্থা। ২০১১ সালে আব্দুল আজিজ কর্তৃক কোম্পানীটি প্রতিষ্ঠা করা হয় এবং ২০১২ সালের অক্টোবরে তাদের প্রথম চলচ্চিত্র মুক্তি দেওয়া হয়। এটি বাংলা ভাষার বৃহত্তম চলচ্চিত্র স্টুডিও যা এক বছরে গড়ে দশটির উপরে চলচ্চিত্র নির্মাণ করে থাকে। "নো বেড অব রোজেস" চলচ্চিত্রের মাধ্যমে স্টুডিওটি প্রথম আন্তর্জাতিক চলচ্চিত্র হিসেবে ইরফান খান ও নুসরাত ইমরোজ তিশা এর সাথে চুক্তিবদ্ধ হন। চলচ্চিত্রটি পরিচালনা করেছেন মোস্তফা সরয়ার ফারুকী।


title: জাজ মাল্টিমিডিয়া

text: জাজ মাল্টিমিডিয়া ২০১১ সালে আব্দুল আজিজ প্রতিষ্ঠা করেন। চলচ্চিত্রের এই প্রতিষ্ঠানটি "ভালবাসার রং", "অন্যরকম ভালোবাসা", "পোড়ামন", "ভালোবাসা আজকাল" এবং "অগ্নির" মত উল্লেখযোগ্য চলচ্চিত্রসমূহ প্রযোজনা করেছেন।


title: বদরপুর, আসাম

text: বদরপুর () ভারতবর্ষের আসাম রাজ্যের করিমগঞ্জ জেলার একটি শহর ।


title: বদরপুর, আসাম

text: বদরপুর ২৪ ডিগ্রী ৯ মিঃ উত্তর অক্ষাংশে ও ৯২ ডিগ্রী ৬ মিঃপূর্ব দ্রাঘিমাংশে অবস্থিত। এই শহরটি সমুদ্রতল থেকে প্রায় ১৬ মিটার (৫২ ফুট) গড় উচ্চতায় অবস্থিত।


title: বদরপুর, আসাম

text:
২০০১ সনের ভারতবর্ষের আদম শুমারি অনুসারে,  বদরপুরের জনসংখ্যা ছিল ১১,২৯১ এর মধ্যে পুরুষদের জনসংখ্যার হার ৫২% এবং মহিলাদের হার ৪৮%।
বদরপুরের সাক্ষরতার হার ৮৪% যা জাতীয় গড় আয় ৭৯.৫% - এর চেয়ে বেশি। এই শহরের জনসংখ্যার ১০% ৬ বছরের কম বয়সী ।
২৮ শে মার্চ, ২০১৬ অনুসারে, বদরপুরের জনসংখ্যা প্রায় ১,৫০,০০০ দাঁড়িয়েছে.


title: বদরপুর, আসাম

text:
বদরপুর করিমগঞ্জ (লোকসভা সমষ্টি) এর একটি অংশ।
বর্তমানে বদরপুরের বিধায়ক হচ্ছেন জামাল উদ্দিন আহমেদ ।


title: বদরপুর, আসাম

text: বদরপুর জংশন বরাক উপত্যকায় অবস্থিত ভারতের উত্তর-পূর্ব সীমান্ত রেলর অন্যতম প্রধান রেলওয়ে জংশন স্টেশন। আগরতলা , শিলচর এর মতো গুরুত্বপূর্ণ শহরে যেতে হলে এই স্টেশনের মাধ্যমে যেতে হয়। রাজধানী , হামসফর ও সম্পর্কক্রান্তি র মতো গুরুত্বপূর্ণ ট্রেন এখানে থামে। এখানে একক ডিজেল লাইন চালু রয়েছে। এর পূর্ব দিকে কাটাখাল জংশন ও পশ্চিমে করিমগঞ্জ জংশন অবস্থিত।


title: নূতন (ভারতীয় অভিনেত্রী)

text: নূতন সমর্থ বাল (; জন্ম: ৪ জুন, ১৯৩৬ - মৃত্যু: ২১ ফেব্রুয়ারি, ১৯৯১) তৎকালীন বোম্বে প্রেসিডেন্সির মুম্বইয়ে জন্মগ্রহণকারী বিখ্যাত ভারতীয় অভিনেত্রী ছিলেন। নূতন নামেই দর্শকমহলে সমধিক পরিচিত ছিলেন তিনি। চার দশককাল সুদীর্ঘ চলচ্চিত্র জীবনে ৭০-এর অধিক হিন্দি চলচ্চিত্রে অভিনয় করেছেন তিনি। তাঁকে হিন্দি চলচ্চিত্রের ইতিহাসে সর্বাপেক্ষা পরিচ্ছন্ন নারী অভিনেত্রী হিসেবে বিবেচনা করা হয়ে থাকে।


title: নূতন (ভারতীয় অভিনেত্রী)

text: বিশিষ্ট পরিচালক ও কবি কুমারসেন সমর্থ এবং তাঁর অভিনেত্রী পত্নী শোভনা সমর্থের চার সন্তানের একজনরূপে জন্মগ্রহণ করেন। মারাঠি পরিবারের জ্যেষ্ঠ সন্তান ছিলেন তিনি। তনুজা ও চতুরা নাম্নী ছোট দুই বোন এবং এক ভাই ছিল। তন্মধ্যে তনুজা সফল অভিনেত্রী ছিলেন। শৈশবেই বাবা-মায়ের মধ্যে ছাড়াছাড়ি হয়ে যায়। পরবর্তীকালে তনুজা'র কন্যা ও বোনঝি কাজলও সফল অভিনেত্রীর মর্যাদা লাভ করেছেন।


title: নূতন (ভারতীয় অভিনেত্রী)

text: নূতনের সাথে গত পঞ্চাশ বছরে অগণিত চলচ্চিত্র তারকার সাথে জানাশোনা ছিল।


title: নূতন (ভারতীয় অভিনেত্রী)

text: ১৯৫০ সালে চৌদ্দ বছর বয়সে হামারি বেটি চলচ্চিত্রের মাধ্যমে অভিনয়কর্মের সূচনা ঘটান। তাঁর মা শোভনা সমর্থ চলচ্চিত্রটির পরিচালক ছিলেন। এরপর নাগিনা ও হামলোগে ধারাবাহিকভাবে ১৯৫১ সালে অভিনয় করেন। ১৯৫২ সালে তিনি মিস ইন্ডিয়া শিরোপা জয় করেন।


title: নূতন (ভারতীয় অভিনেত্রী)

text: ১৯৫৫ সালে সীমা চলচ্চিত্রের মাধ্যমে ব্যাপক সফলতা লাভ করেন। সীমা চলচ্চিত্রে অনবদ্য ভূমিকার কারণে তিনি প্রথমবারের মতো সেরা অভিনেত্রী বিভাগে ফিল্মফেয়ার পুরস্কার লাভ করেন। তিনি তাঁর এ সফলতা ধরে রাখেন আবেগধর্মী পেয়িং গেস্ট চলচ্চিত্রে। এ চলচ্চিত্রে তাঁর নায়ক ছিলেন দেব আনন্দ। ১৯৫৯ সালে রাজ কাপুরের সাথে আনারী ও বিমল রায়ের সুজাতা চলচ্চিত্রে সুনীল দত্তের সাথে অভিনয় করেন। দুটো ছবিই দর্শকমহলে সাড়া জাগায়। ১৯৬০ ও ১৯৭০-এর দশকে চালিয়া, স্বরস্বতীচন্দ্র, দেবী ও মে তুলসী তেরে অঙ্গন কি'র ন্যায় চলচ্চিত্রগুলো সফলতা লাভ করে।


title: নূতন (ভারতীয় অভিনেত্রী)

text: ১৯৬০ সালে মুক্তিপ্রাপ্ত মনমোহন দেশাইয়ের চালিয়ায় রাজ কাপুরের বিপরীতে পুণরায় অভিনয় করেন। ছবিতে তাঁর চরিত্রের অভিনয়ের কারণে আরও একবার ফিল্মফেয়ার কর্তৃক মনোনীত হন। ঐ সময়ে চলচ্চিত্রটি পর্যালোচনা করে ফিল্মফেয়ার লিখেছিল যে, 'ভাগ্যবঞ্চিত বালিকা কোন দোষ না করা স্বত্ত্বেও প্রতিবেশীদের দ্বারা উপেক্ষিত হয়। এতে নূতন চমৎকারভাবে নিজেকে যথোচিত উপস্থাপনার মাধ্যমে নিজেকে স্মরণীয় করে রেখেছেন।' চিত্রতারকা দেব আনন্দের সাথে জনপ্রিয় জুটি গড়েন। তাঁরা সর্বমোট চারটি চলচ্চিত্রে অংশ নেন।


title: নূতন (ভারতীয় অভিনেত্রী)

text: কেন্দ্রীয় চরিত্রে ১৯৬০-এর দশক থেকে শুরু করে ১৯৭০-এর দশকের শেষদিক পর্যন্ত দূর্দণ্ড প্রতাপে রাজত্ব কায়েম করেন। এসময়ে তিনি সুজাতা, বন্দিনী, মিলন এবং মে তুলসী তেরে অঙ্গন কি চলচ্চিত্রসমূহে অভিনয়ের জন্য আরও চারবার সেরা অভিনেত্রীর পুরস্কার পান। এছাড়াও ঐ সময়ে আনারী, চালিয়া, তেরে ঘর কে সামনে, স্বরস্বতীচন্দ্র, অনুরাগ এবং সওদাগর চলচ্চিত্রে অভিনয় করে দর্শকমহলে সাড়া জাগান।


title: নূতন (ভারতীয় অভিনেত্রী)

text: ১৯৮০-এর দশকে চরিত্রধর্মী অভিনয়ে জড়িয়ে পড়েন ও মৃত্যুর পূর্বমুহূর্ত পর্যন্ত অভিনয়কর্ম চালিয়ে যান। এ সময়ে তাঁর অভিনীত অধিকাংশ চরিত্রই মাতৃপর্যায়ের ছিল। তন্মধ্যে ১৯৮৫ সালে মুক্তিপ্রাপ্ত মেরি জাং চলচ্চিত্রে অনবদ্য অভিনয়ের কারণে ষষ্ঠ ও সর্বশেষ ফিল্মফেয়ার পুরস্কার পান। তবে এ পুরস্কারটি সেরা সহঃ অভিনেত্রী বিভাগের ছিল। ১৯৮৯ সালে জীবিত থাকাবস্থায় সর্বশেষ চলচ্চিত্র কানুন আপনা আপনা মুক্তি পায়। তাঁর মৃত্যুর পর ১৯৯২ সালে নসীবওয়ালা ও ১৯৯৪ সালে ইনসানিয়াত মুক্তিপ্রাপ্ত হয়।


title: নূতন (ভারতীয় অভিনেত্রী)

text: ১৯৭৪ সালে ভারত সরকার তাঁকে পদ্মশ্রী খেতাবে ভূষিত করে। নূতন রেকর্ডসংখ্যক পাঁচবার সেরা অভিনেত্রী বিভাগে ফিল্মফেয়ার পুরস্কার পেয়েছেন যা ৩০ বছরের অধিককাল টিকেছিল। পরবর্তীতে তাঁর বোনঝি কাজল ২০১১ সালে তাঁর সমকক্ষ হন। সর্বোপরি ফিল্মফেয়ার পুরস্কারের মহিলা অভিনেতা বিভাগে সর্বাধিক পুরস্কার পেয়েছেন। ছয়টি পুরস্কার পেয়ে তাঁর সাথে রয়েছেন জয়া বচ্চন। ২০১১ সালের ফেব্রুয়ারি মাসে ভারতের যোগাযোগ ও তথ্যপ্রযুক্তি মন্ত্রণালয় কর্তৃক তাঁর সম্মানার্থে স্মারক ডাকটিকিট প্রকাশ করেছিল।


title: নূতন (ভারতীয় অভিনেত্রী)

text: এনসাইক্লোপিডিয়া ব্রিটানিকা বিবৃত করে যে, নূতন বিমল রায়ের নির্দেশনায় সহজাত অভিনয় প্রতিভার স্ফুরণ ঘটিয়েছিলেন।


title: নূতন (ভারতীয় অভিনেত্রী)

text: সাধনা এবং স্মিতা পাতিলের ন্যায় অভিনেত্রীরা নূতনকে অনুসরণ করেছেন। সাধনা একসময় বলেছিলেন যে, 'আমি সীমা, সুজাতা ও বন্দিনী চলচ্চিত্রে নূতনের চরিত্রে নিজেকে দেখতে পাই। পরখ এমনই এক চলচ্চিত্র যেখানে আমি প্রকৃতপক্ষেই নূতনকে অনুসরণ করেছি।' জনপ্রিয় চলচ্চিত্র নির্মাতা সঞ্জয় লীলা বনশালি তাঁর সম্বন্ধে মন্তব্য করেন যে, তাঁরা তাঁর ন্যায় অন্য কোন অভিনেত্রী তৈরি করতে পারবে না। ২০১১ সালে রেডিফ.কম তাঁকে সর্বকালের সেরা অভিনেত্রীদের তালিকায় তৃতীয় স্থানে রাখে।


title: নূতন (ভারতীয় অভিনেত্রী)

text: জনপ্রিয় মারাঠি লেখক ললিতা তামানে নূতনের জীবনকে ঘিরে 'নূতন - আসেন মি নাসেন মি' শিরোনামে গ্রন্থ প্রকাশ করেন। বইটিতে তিনি নূতনের জীবনের অভিজ্ঞতা, সহঃঅভিনেতা, পরিবার, বন্ধু-বান্ধবদের সাথে তাঁর আলাপ-আলোচনার কথা তুলে ধরেছেন যা তিনি ললিতা তামানেকে বলেছিলেন।


title: নূতন (ভারতীয় অভিনেত্রী)

text: ১১ অক্টোবর, ১৯৫৯ তারিখে নৌবাহিনীর লেফটেন্যান্ট কমান্ডার রজনীশ বালের সাথে পরিণয়সূত্রে আবদ্ধ হন। ফুসফুসে সংক্রমিত হওয়া স্তন ক্যান্সারে আক্রান্ত হয়ে ২১ ফেব্রুয়ারি, ১৯৯১ তারিখে ৫৪ বছর বয়সে নূতনের দেহাবসান ঘটে। তাঁর মৃত্যুর পূর্ব-পর্যন্ত তাঁদের মধ্যকার দাম্পত্যজীবন মধুময় ছিল। ২০০৪ সালে রজনীশ মৃত্যুবরণ করেন।


title: নূতন (ভারতীয় অভিনেত্রী)

text: এ দম্পতির সন্তান মনীষ বাল ১৯৬১ সালে জন্মগ্রহণ করে ও মায়ের পদাঙ্ক অনুসরণে চলচ্চিত্র জগতে প্রবেশ করেন ও টেলিভিশনের ছোট পর্দায় অভিনয়কর্ম চালিয়ে যাচ্ছেন।


title: নলবাড়ি বিধানসভা কেন্দ্র

text: নলবাড়ি বিধানসভা কেন্দ্র আসাম বিধানসভায় ১২৬ মধ্যে ৫৯তম বিধানসভা । এই সমষ্টিটি গ্রাম থেকে বেশী শহুরে ভোটারদের  একটি মিশ্রণ । বিধানসভাটি মঙ্গলদৈ লোকসভা সমষ্টির অধীনে আসে। আহবায়ক মানস ডেকা; উত্তর-পূর্বের জন্য ভারতীয় জনতা পার্টি, দিল্লি প্রদেশ এই বিধানসভায় জন্মগ্রহণ করেন। নলবাড়ি বিধানসভাটি এখনো আরো অনেক উন্নয়নের দরকার; প্রধানত সড়ক, জল নিষ্কাশন, বেকারত্ব, ইত্যাদির ক্ষেত্রে।


title: হলুদ (প্রজাপতি)

text: হলুদ (বৈজ্ঞানিক নাম: "Eurema hecabe(Linnaeus)") এক প্রজাতির মাঝারি আকারের প্রজাপতি। এরা ‘পিয়েরিডি’ গোত্রের অন্তর্ভুক্ত এবং সমগ্র এশিয়া ও আফ্রিকা মহাদেশ জুড়েই এর বিস্তার। এদের সাধারণত মাটির কাছাকাছি উড়তে দেখা যায়। উন্মুক্ত তৃণক্ষেত্র এবং লতাগুল্মের জঙ্গলে বিশেষভাবে এদের দেখা পাওয়া যায়।


title: হলুদ (প্রজাপতি)

text: হলুদের প্রসারিত অবস্থায় ডানার আকার ৪০-৫০ মিলিমিটার দৈর্ঘের হয়।ভারতে প্রাপ্ত হলুদ এর উপপ্রজাতি হল- এদের ডানার বাইরে হাল্কা কালো বা ফিকে বাদামি রঙের আঁকিবুঁকি থাকে। ডানার ভিতরের দিক সম্পূর্ণ হলুদ রঙের হয় যার সীমানা বরাবর থাকে কালো পটি। চোখের রঙ সবুজাভ হলুদ এবং অ্যান্টেনা হয় কালচে বাদামি রঙের যাতে সাদা ছিট থাকে।


title: হলুদ (প্রজাপতি)

text: সমগ্র এশিয়া ও আফ্রিকা মহাদেশ জুড়েই এই প্রজাপতির বিস্তার। ভারতবর্ষের জয়ন্তী নদীর চরে,সুন্দরবনের ঝড়খালির বাগানে এবং গ্রামাঞ্চল ও জঙ্গলের আশেপাশে এদের দেখতে পাওয়া যায়।


title: হলুদ (প্রজাপতি)

text: এদের ওড়ার ছন্দ সাধারণত দুর্বল হয় এবং একটানা বেশিক্ষণ উড়তে পারে না। পাখা বন্ধ করে পাতার নীচে এরা বিশ্রাম নেয়। মাটির কাছাকাছি ফুটে থাকা ফুলের মধু আহরণ করা এদের বৈশিষ্ট্য। এদের ভিজে মাটি থেকে রস আহরণ করতে দেখা যায়।


title: কুচিলা (প্রজাপতি)

text: কুচিলা (বৈজ্ঞানিক নাম: "Cepora nerissa(Fabricius)") এক প্রজাতির মাঝারি আকারের প্রজাপতি। এরা ‘পিয়েরিডি’ গোত্রের অন্তর্ভুক্ত এবং ভারত, চীন, দক্ষিণ-পূর্ব এশিয়া মহাদেশ ও ইন্দোনেশিয়া দেশ জুড়েই এর বিস্তার। এদের সাধারণত মাটির কাছাকাছি উড়তে দেখা যায়। উন্মুক্ত তৃণক্ষেত্র এবং লতাগুল্মের জঙ্গলে বিশেষভাবে এদের দেখা পাওয়া যায়।ভারতে প্রাপ্ত কুচিলা এর উপপ্রজাতি হল-


title: কুচিলা (প্রজাপতি)

text: কুচিলার প্রসারিত অবস্থায় ডানার আকার ৪০-৫০ মিলিমিটার দৈর্ঘের হয়।


title: কুচিলা (প্রজাপতি)

text: হলুদ-সাদা-কালো রঙের মাঝারি মাপের প্রজাপতিদের ডানার বাইরের দিকের ওপর ও নীচের অংশ মূলত হলদে-সাদা হয়। শিরা উপশিরা অঞ্চলগুলিতে কালচে হলুদ রঙের ডোরা থাকে । ভেতরের ডানা দুটি মূলত সাদা রঙের হয়। ওপরের এবং নীচের ভেতরের ডানার প্রান্তে কালো মাত্রা থাকে । পুরুষদের তুলনায় স্ত্রী প্রজাপতিদের ডানায় কালো রঙের পরিমাণ বেশি থাকে। চোখের রঙ ধূসর এবং অ্যান্টেনা হয় কালো-সাদা ছিট-ছিট যার অগ্রভাগ সাদা হয়ে থাকে।


title: কুচিলা (প্রজাপতি)

text: উত্তর পশ্চিম হিমালয়ের ৪০০০ ফুট পর্যন্ত অঞ্চলে এদের দেখা পাওয়া যায়। তাছাড়া নেপাল,সিকিম,ভুটান, মধ্য,পশ্চিম এবং দক্ষিণ ভারত এবং সিংহল জুড়ে এই প্রজাপতির বিস্তার। ভারতবর্ষের জয়ন্তী নদীর চরে,সুন্দরবনের ঝড়খালির বাগানে মুলত গ্রামাঞ্চলে এদের দেখতে পাওয়া যায়।


title: কুচিলা (প্রজাপতি)

text:
এদের ওড়ার ছন্দ চঞ্চল এবং বেশ দ্রুত। পাখা আধখোলা রেখে সূর্যের তাপ আহরণ করাই এদের বৈশিষ্ট্য। পুরুষ কুচিলাদের একসাথে ভিজে মাটিতে বসে জলপান করতে
এবং ফুলের মধু খেতে দেখা যায়।


title: ঝিনুকপলাশ

text: ঝিনুকপলাশ (বৈজ্ঞানিক নাম: "Curetis thetis(Drury)") এক প্রজাতির ছোট থেকে একটু বড় আকারের প্রজাপতি। এরা ‘লাইসিনিডি’ গোত্রের অন্তর্ভুক্ত এবং সমগ্র এশিয়া মহাদেশ জুড়েই এর বিস্তার। ক্ষিপ্র গতিতে এলোমেলো ভাবে এদের উড়তে দেখা যায়। গ্রামাঞ্চলে বিশেষভাবে এদের দেখা পাওয়া যায়।


title: ঝিনুকপলাশ

text: ঝিনুকপলাশ প্রজাপতিদের প্রসারিত অবস্থায় ডানার আকার ৪০-৪৮ মিলিমিটার হয়।


title: ঝিনুকপলাশ

text: সাদা-কালো রঙের ছোট থেকে একটু বড় আকারের প্রজাপতিদের ডানার বাইরের দিকের অংশ মূলত দুধ সাদা হয়। ভেতরের ডানা পুরুষদের ক্ষেত্রে গাড় কমলা সঙ্গে কালো সীমানা পটি হয়। স্ত্রীদের ক্ষেত্রে ভিতরের ডানার রং কালো এবং ওপরের ডানার ভিতরের দিকের মাঝে সাদা ছোপ দেখা যায়। চোখের রঙ কালো এবং অ্যান্টেনা হয় কালো যার অগ্রভাগ কমলা রঙের হয়ে থাকে।


title: ঝিনুকপলাশ

text:
এই প্রজাপতি মূলত হিমালয়ের কিছু অঞ্চলে, দক্ষিণ ভারতে,আসামের কিছু অংশে, সৌরাষ্ট্র, বাংলা, মায়ানমার সম্মুখের সিলেট এবং নিকোবর দ্বীপপুঞ্জে পাওয়া যায়। এছাড়া শ্রীলঙ্কা, জাভা, ফিলিপাইন, উত্তর সুলাওয়েসি এবং সেলাজার অঞ্চলেও এদের দেখা পাওয়া যায়. কিন্তু মরুভূমি বা অত্যল্প বৃষ্টিপাত হয় সেই সমস্ত এলাকায় এদের দেখা পাওয়া যায় না।
সুন্দরবনের গ্রামাঞ্চল এবং জয়ন্তী নদীর চরে এদের দেখা পাওয়া যায়।


title: ঝিনুকপলাশ

text: এদের ওড়ার ছন্দ বেশ দ্রুত এবং এলোমেলো। এরা প্রায়ই পাতার তলায় বসে সূর্যের তাপ আহরণ করে। আবার মাঝে মাঝে গাছের ওপরের দিকের আলোকিত পাতায় ডানা আধখোলা রেখে সূর্যের তাপ আহরণ করে। এদের ভিজে মাটি থেকে রস আহরণ করতে দেখা গেলেও ফুলের মধু খেতে সাধারণত দেখা যায় না।


title: রয়াল (প্রজাপতি)

text: রয়াল (বৈজ্ঞানিক নাম: "Junonia hierta (Fabricius)") এক প্রজাতির হলুদ-কালো প্রজাপতি। এরা ‘নিমফ্যালিডি’ গোত্রের অন্তর্ভুক্ত এবং সমগ্র এশিয়া মহাদেশ জুড়েই এর বিস্তার। উন্মুক্ত তৃণক্ষেত্র এবং লতাগুল্মের জঙ্গলে বিশেষভাবে এদের দেখা পাওয়া যায়। এদের ওড়ার ছন্দ চঞ্চল এবং এদের সাধারণত মাটির কাছাকাছি উড়তে দেখা যায়। গ্রামাঞ্চলে বিশেষভাবে এদের দেখা পাওয়া যায়।ভারতে প্রাপ্ত রয়াল এর উপপ্রজাতি হল-


title: রয়াল (প্রজাপতি)

text: রয়াল প্রজাপতিদের প্রসারিত অবস্থায় ডানার আকার ৪৫-৫৫ মিলিমিটার হয়।


title: রয়াল (প্রজাপতি)

text:
হলুদ-কালো রঙের প্রজাপতিদের ডানার বাইরের দিকের অংশ চওড়া নীল এবং প্রায় গোলাকার হয়। নীচের হলুদ অংশে দুটি কালো ফুটকি থাকে।
উপরের ডানার প্রান্তভাগ কালো ও হলুদের মাঝেও প্রান্ত থেকে কালো কিছুটা অংশ ঢুকে এসেছে। নীচের দিকের কালো অংশের গা ঘেঁষে কালো বলয় দেখা যায় এবং এখানে মাঝখানে নীল ফুটকি থাকে। চোখের রঙ এবং অ্যান্টেনা হয় কালচে।


title: রয়াল (প্রজাপতি)

text: সুন্দরবনের গ্রামাঞ্চল এবং জয়ন্তী নদীর চরে এদের দেখা পাওয়া যায়।


title: রয়াল (প্রজাপতি)

text: এদের ওড়ার ছন্দ বেশ চঞ্চল এবং এরা মাটির কাছাকাছি উড়তে পছন্দ করে। পুরুষ রয়াল প্রজাপতিদের ভিজে মাটিতে জলপান করতে এবং ফুলের মধু খেতে সাধারণত দেখা যায়। এরা অতিমাত্রায় সক্রিয় এবং একটি বিশেষ বিচরন ক্ষেত্রের মধ্যে সীমাবব্ধ থাকতে ভালোবাসে।


title: ভরাল

text: ভরাল অর্থাৎ হিমালয়ান ব্লু শিপ অথবা নাউর"(Pseudois nayaur)" হল এক শ্রেণীর ছাগল-হরিণ প্রজাতির প্রাণী । এর প্রাপ্তিস্থল মূলত উচ্চ হিমালয়, নেপাল, ভুটান, তিব্বত এবং পাকিস্তান ।হিন্দিতে এর স্থানীয় নাম হল "ভরাল", "বারহাল", "ভরার" এবং "ভারুত"। লাদাখি ভাষায় এরা "না" বা "স্না", স্পিতি ভাষায় "নাব", নেপালিতে "নাউর" এবং ভুটানিতে "না" বা "নাও" হিসাবে পরিচিত। তুষার চিতার মূল খাদ্য হল এই ভরাল।


title: ভরাল

text: মধ্যম আকৃতিযুক্ত ভরালের মাথা থেকে শরীরের দৈর্ঘ্য হয় ১১৫ সেমি থেকে ১৬৫ সেমির মধ্যে এবং লাজের দৈর্ঘ্য হয় ১০ সেমি থেকে ২০ সেমির মধ্যে। দাঁড়িয়ে থাকা অবস্থায় এদের কাঁধ অবধি উচ্চতা হয় ৬৯সেমি থেকে ৯১সেমি। এদের ওজন সাধারণত ৩৫কেজি থেকে ৭৫কেজির মধ্যে হয়ে থাকে। পুরুষদের আকৃতি স্ত্রীদের থেকে কিছুটা বড় হয়। এদের গায়ের রং সাধারণত স্লেট-ধূসর বা নীলচে রঙের হয়ে থাকে। শরীরের নিচের দিকের অংশ এবং পায়ের পিছনের দিক সাদা, বুক এবং পায়ের সামনের দিকের রং কালো হয়। পিঠের দিকটা ধূসর এবং পেটের রং সাদা হয়। চারকোল রঙের দাগের মাধ্যমে এদের পেট এবং পিঠ বিভক্ত থাকে। এদের নাকের সামনের দিকটা কালো হয় এবং এদের কানগুলি সাধারণত ছোট হয়ে থাকে।পুরুষ ও নারী উভয়ের ক্ষেত্রেই শিং দেখা যায় এবং দুই ক্ষেত্রেই শিং এর আকার শিরাবিশিষ্ট হয়। পুরুষদের শিং উপরের দিকে বেড়ে পাশের দিকে ঘুরে পিছনের দিকে বাঁক নেয়। এদের দৈর্ঘ্য সাধারণত ৮০সেমি পর্যন্ত্য হয়ে থাকে। স্ত্রীদের ক্ষেত্রে শিং এর আকৃতি ছোট এবং সোজা হয় যার দৈর্ঘ্য সাধারণত ২০সেমি হয়ে থাকে। ভরাল সাধারণত ঘাসযুক্ত ঢালে এবং পাথুরে জমিতে বসবাস করে। জঙ্গলের ঊর্ধ্ব সীমা এবং হিমরেখা বরাবর ১০০০০ ফুট থেকে ১৬০০০ ফুটের মধ্যে এদের দেখা যায় ।


title: ভরাল

text: সাধারণত নভেম্বরের শেষ থেকে জানুয়ারির মাঝামাঝি সময়কে এদের প্রজননকাল হিসাবে ধরা হয়ে থাকে। পর্যায়ক্রমিক যৌন উত্তেজনার আচরণ করাকালীন পুরুষ ভরালরা বিভিন্ন পন্থা অবলম্বন করে। এদের জন্মের পর্যায়কাল মূলত জুন মাসের শেষ থেকে জুলাই মাস অবধি।


title: ভরাল

text: ভোজন ও বিশ্রামের সময় ছাড়া এরা সারাদিনই কর্মক্ষম থাকে। বিশ্রামের সময় এরা ঘাসযুক্ত পাহাড়ের ঢাল পছন্দ করে। ছদ্মআবরণের দ্বারা নিজেদের আড়াল করতে এরা বিশেষ ভাবে দক্ষ হয়। এদের গায়ের রং এবং নিস্পন্দতা শিকারির কাছ থেকে নিজেদের লুকিয়ে রাখতে বিশেষভাবে সহায়তা করে। কখন ধরা পড়ে গেলে অত্যন্ত খাড়া পাহাড়ের গা বেয়ে এরা খুব দ্রুত উঠে যেতে পারে এবং সেখানেও হঠাৎ করে নিস্পন্দ হয়ে গিয়ে পারিপার্শ্বিক পরিবেশে নিজেদের লুকিয়ে ফেলতে পারে।


title: ভরাল

text: এরা মূলত তৃণভোজী তবে ঘাস কম থাকলে গাছগাছড়া এবং গুল্মজাতীয় উদ্ভিদ খেয়ে বেঁচে থাকে।


title: ভরাল

text: ভরাল চিতা এবং তুষার চিতার প্রিয় শিকার হলেও কখনও কখনও শিয়াল ও ঈগলের খাদ্যও হয়। গাধা জাতীয় সম খাদ্যাভ্যাসের গবাদি পশুর সাথে প্রতিযোগিতায় কুলিয়ে উঠতে না পেরে এদের সংখ্যার ঘনত্ব অনেক সময় কমে যায়।


title: ভরাল

text:
ওয়ার্ল্ড কনজারভেশন ইউনিয়ন (আইইউসিএন) এর তালিকায় ভরালকে ন্যূনতম বিপদগ্রস্ত প্রাণীদের শ্রেণীতে অন্তর্ভুক্ত করা হয়েছে।
সাধারণত এদের জীবন ধারণের অন্তরায় হিসাবে দু ধরনের বিপদের সম্ভাবনা দেখা যায়, যার মধ্যে একটি হল চোরাশিকার এবং আরেকটি অন্যান্য গবাদিপশুর সঙ্গে খাদ্যানেশনের প্রতিযোগিতা। যদিও চোরাশিকার এদের আবাসস্থলের অনুপযুক্ত পরিবেশের কারণে খুব একটা প্রচলিত হয় নি। ঠিক একই ভাবে, গবাদি পশুর বিচরণ ক্ষেত্র ভরালের বিচরণ স্থলের থেকে আলাদা হওয়ার সুবাদে কোন উল্লেখযোগ্য ক্ষতিকর প্রভাব ফেলতে পারেনি বলেই মনে করা হয়।


title: ভরাল

text: অনেক বৌদ্ধ মঠে ভরালকে রক্ষা করা হয়ে থাকলেও বর্তমানে স্পিতি উপত্যকায় এদের দ্বারা শস্য নষ্ট করার প্রবণতা দেখা যাচ্ছে।


title: রুলিখয়ের

text: রুলিখয়ের (বৈজ্ঞানিক নাম: "Remelana jangala (Horsfield)") এক প্রজাতির ছোট আকারের প্রজাপতি যার শরীর ও ডানা গাঢ় চকোলেট রঙের এবং এদের উপরের ডানা ধাতব উজ্জ্বল নীলচে রঙ দেখা যায়। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।


title: রুলিখয়ের

text:
রুলিখয়ের এর প্রসারিত অবস্থায় ডানার আকার ৩২-৪২ মিলিমিটার দৈর্ঘ্যের হয়।
ভারতে প্রাপ্ত রুলিখয়ের এর উপপ্রজাতি হল-


title: রুলিখয়ের

text: এই প্রজাপতির ছোট উড়ান দেখা যায়। পুরুষ রুলিখয়েরা ভিজে মাটিতে বসে জলপান করে। এদের ফুলের উপর বসে মধু পান করতে কদাচিৎ দেখা যায়। তবে এরা পাখীর বিষ্ঠার উপর বসে খনিজ লবন পান করে। সাধারণত এরা উপরের ডানা দুটি উন্মুক্ত করে রৌদ্র পোহায়।


title: হাবশী শাসন

text:
বাংলায় হাবশী শাসন ৬ বছর(১৪৮৭-১৪৯৩সাল) স্থায়ী ছিল। এ সময়কালে এদেশের ইতিহাস ছিল অন্যায়, অবিচার,ষাড়যন্ত্র,বিদ্রোহ আর হতাশায় পরিপূর্ণ। এ যুগে চার জন হাবশী সুলতানকেই খুন করা হয়।
হাবশী নেতা বারবক শাহজাদা প্রথম ক্ষমতায় বসেন। কিন্তু কয়েক মাসের মধ্যেই তিনি নিহত হন হাবশী সেনাপতি মালিক আন্দিলের হাতে। মালিক সাইফুদ্দিন ফিরুজ শাহ উপাধি নিয়ে সিংহাসনে বসেন। তাঁর তিন বছরের রাজত্বকালের ইতিহাস কিছুটা গৌরবের ছিল। অবশেষে প্রাসাদরক্ষীদের হাতে তাঁর মৃত্যু হয়। এবার ক্ষমতায় আসেন দ্বিতীয় নাসিরউদ্দিন মাহমুদ শাহ। কিন্তু কিছুকাল রাজত্ব করার পরই তিনি নিহত হন। এক হাবশী সর্দার তাঁকে হত্যা করে শামসুদ্দিন মুজাফফর শাহ নাম নিয়ে সিংহাসনে বসেন (১৪৯১-১৪৯৩ সাল)> অত্যাচারী ও হত্যাকারী হিসেবে তাঁর কুখ্যাতি ছিল। ফলে গৌড়ের সম্ভ্রান্ত লোকেরা মুজাফফর শাহের বিরুদ্ধে বিদ্রোহ করেন। বিদ্রোহীদের সাথে যোগ দেন মুজাফফর শাহের উজির সৈয়দ হুসেন। অবশেষে নিহত হন মুজাফফর শাহ। এভাবে অবসান ঘটে বাংলার হাবশী শাসন যুগের।


title: হৈলেবিডু

text: হৈলেবিডু (আক্ষরিক অর্থে, 'পুরনো শহর') ভারতের কর্ণাটক রাজ্যের হাসান জেলায় অবস্থিত। এই শহরের প্রাচীন নাম দোরসমুদ্র বা দ্বারসমুদ্র। এই শহরটি খ্রিস্টীয় ১২শ শতাব্দীতে হোয়সল সাম্রাজ্যের রাজধানী ছিল। এই শহরে হোয়সল স্থাপত্যের কয়েকটি অন্যতম শ্রেষ্ঠ নিদর্শন অবস্থিত। এগুলির মধ্যে সর্বাপেক্ষা উল্লেখযোগ্য হোয়সলেশ্বর ও কেদারেশ্বর মন্দির। মালিক কাফুর এই শহর দুই বার লুণ্ঠন করেছিলেন বলে এই শহরের নাম হয় ‘হৈলেবিডু’।


title: হৈলেবিডু

text: খ্রিস্টীয় ১২শ-১৩শ শতাব্দীতে হৈলেবিডু ছিল হোয়সল সাম্রাজ্যের রাজধানী। কেতমল ১১২১ খ্রিস্টাব্দ নাগাদ এই শহরে হোয়সলেশ্বর মন্দির নির্মাণ করেন। রাজা বিষ্ণুবর্ধন এই মন্দিরের প্রতিষ্ঠাতা হিসেবে পরিচিত। বিষ্ণুবর্ধনের পুত্র ও উত্তরসূরি প্রথম নরসিংহের (১১৪২-১১৭৩ খ্রিস্টাব্দ) প্রধান স্থপতি কেদারোজ এই মন্দিরটির নির্মাণকার্য সম্পূর্ণ করেন। এই মন্দিরে হোয়সলেশ্বর ও শান্তলেশ্বরের মূর্তি রয়েছে। এই দুই মূর্তি রাজা বিষ্ণুবর্ধন হোয়সল ও রানি শান্তলা দেবীর নামে নামাঙ্কিত।


title: হৈলেবিডু

text: খ্রিস্টীয় ১৪শ শতাব্দীর গোড়ার দিকে মালিক কাফুরের সেনাবাহিনী এই শহর লুণ্ঠন করে। এরপর এই শহর হতশ্রী হয়ে পড়ে এবং অবহেলিত হতে শুরু করে।


title: হৈলেবিডু

text: হৈলেবিডুর মন্দির চত্বরে দুটি হিন্দু মন্দির ও দুটি জৈন মন্দির রয়েছে। হিন্দু মন্দির দুটি হল হোয়সলেশ্বর মন্দির ও কেদারেশ্বর মন্দির। এই মন্দিরগুলির সামনে রয়েছে একটি বড়ো হ্রদ। হোয়সলেশ্বর মন্দিরের দুই পাশে দুটি একশিলা নন্দী মূর্তি রয়েছে। এই মন্দিরগুলি সোপস্টোন (ক্লোরিটিক সিস্ট) নামে এক ধরনের নরম পাথরে নির্মিত। মন্দির চত্বরের মধ্যে একটি পুরাতাত্ত্বিক জাদুঘরও রয়েছে।


title: হৈলেবিডু

text: হোয়সলেশ্বর মন্দির ১১২১ খ্রিস্টাব্দে নির্মিত হয়। এটি ভাস্কর্য সৌন্দর্যের জন্য বিখ্যাত। মন্দিরের দেওয়ালে হিন্দু পুরাণ, পশুপাখি ও 'শিলাবালিকা' বা নর্তকীর অসংখ্য খোদাইচিত্র দেখা যায়। মন্দিরের কোনও ভাস্কর্যই একরকম দেখতে নয়। মন্দিরটির বাইরে রক্ষী হিসেবে একটি নন্দী মূর্তি স্থাপিত রয়েছে। ৮৬ বছরের চেষ্টাতেই এই মন্দিরটির নির্মাণকার্য শেষ করা যায়নি। এই মন্দিরের নিকটবর্তী জৈন মন্দিরটিও সুন্দর ভাস্কর্যের জন্য বিখ্যাত।


title: হৈলেবিডু

text: ১১৩৩ খ্রিস্টাব্দে বিষ্ণুবর্ধনের রাজত্বকালে পার্শ্বনাথ মন্দিরটি নির্মিত হয়। মন্দিরের স্থপতি ছিলেন বোপ্পদেব এবং নির্মাতা ছিলেন বিষ্ণুবর্ধনের মন্ত্রী গঙ্গারাজার পুত্র বোপান্না। এই মন্দিরের ভিতর কালো গ্র্যানাইট পাথরে নির্মিত ১৮ ফুট উঁচু পার্শ্বনাথের একটি মূর্তি রয়েছে।


title: হৈলেবিডু

text: শান্তিনাথ মন্দির নির্মিত হয়েছে দ্বিতীয় বীর বল্লালের রাজত্বকালে ১১৯২ খ্রিস্টাব্দ নাগাদ। এখানে শান্তিনাথের একটি ১৮ ফুট উঁচু বিগ্রহ রয়েছে।


title: হৈলেবিডু

text: হৈলেবিডুর মন্দিরগুলি এখন প্রস্তাবিত ইউনেস্কো বিশ্ব ঐতিহ্যবাহী স্থান।


title: কেলোর কীর্তি

text: কেলোর কীর্তি ২০১৬ সালের ভারতীয় একটি বাংলা কমেডি চলচ্চিত্র। এই ছবিটি পরিচালনা করেন রাজা চন্দ। এতে অভিনয় করেন দেব, মিমি চক্রবর্তী, যীশু সেনগুপ্ত, অঙ্কুশ হাজরা, সায়ন্তিকা বন্দ্যোপাধ্যায়, নুসরাত জাহান, কৌশানী মুখোপাধ্যায়, রুদ্রনীল ঘোষ। এটি তামিল চলচ্চিত্র চার্লি চ্যাপলিন এবং হিন্দি চলচ্চিত্র 'নো এন্ট্রি'-এর রিমেক। এই ছবিটি ২০১৬ সালের ৬ই জুন (ঈদ ও রথ যাত্রা উপলক্ষ্যে) মুক্তি পায়।


title: হারাবো তোকে

text: হারাবো তোকে নিয়ে ২০১৬ সালে মুক্তিপ্রাপ্ত রোমান্টিক ধাচের ঢালিউড চলচ্চিত্র "শিকারী" একটি বাংলা গান। ইন্দ্রদীপ দাশগুপ্ত রচিত এবং প্রসেন এর সুরে গানটিতে কণ্ঠ দিয়েছেন শান। মিউজিক ভিডিওতে ঠোট মিলিয়েছেন বাংলাদেশের সুপারস্টার শাকিব খান এবং কলকাতার চিত্রনায়িকা শ্রাবন্তী চট্টোপাধ্যায়।


title: হারাবো তোকে

text: শিকারী চলচ্চিত্রটির ১ম গান হিসেবে "হারাবো তোকে নিয়ে" বাংলাদেশে (জাজ মিউজিক) এবং ভারতে (এসকে মিউজিক) এর ব্যানারে ১৬ই জুন ২০১৬ তারিখে মুক্তি দেওয়া হয়। ভারতীয় সংগীতশিল্পী শান গানটিতে কণ্ঠ দিয়েছেন। গানটিতে ঠোট মিলিয়েছেন শাকিব খান এবং শ্রাবন্তী চট্টোপাধ্যায় এবং গানটি লন্ডনে চিত্রায়িত করা হয়। ভিডিওটি ইউটিউবে ব্যাপকভাবে সাড়া পায় এবং মাত্র ৩৬ ঘন্টার মধ্যে ২ মিলিয়ন (২০ লক্ষ) বার ভিডিওটি দেখে বাংলা ভাষার দ্রুততম কোন গান হিসেবে রেকর্ড সৃষ্টি করে। গানটি শ্রোতাদের থেকে এবং সমালোচকদের নিকট থেকে প্রশংসা লাভ করে।


title: মল্লিকা সারাভাই

text: মল্লিকা সারাভাই (জন্ম ৯ মে ১৯৫৪) একজন সক্রিয় কর্মী এবং ভারতের গুজরাটের আহমেদাবাদ থেকে আসা একজন ভারতীয় শাস্ত্রীয় নৃত্যশিল্পী । শাস্ত্রীয় নৃত্যশিল্পী মৃণালিনী সারাভাই এবং প্রখ্যাত মহাকাশ বিজ্ঞানী বিক্রম সারাভাই এর কন্যা মল্লিকা সারাভাই কুচিপুরি এবং ভরতনাট্যমের একজন সুদক্ষ নৃত্যশিল্পী এবং এমন একজন শিল্পী যারা তাদের জীবনে ইতিবাচক সামাজিক পরিবর্তন এবং রূপান্তরের জন্য তাদের পেশা কে ব্যবহার করেছেন ।


title: মল্লিকা সারাভাই

text: মল্লিকা সারাভাই ভারতের গুজরাটের আহমেদাবাদে বিক্রম সারাভাই এবং মৃণালিনী সারাভাই এর পরিবারে জন্মগ্রহণ করেন । মল্লিকা সারাভাই ১৯৭৪ সালে আহমেদাবাদের আইআইএম থেকে তার এমবিএ সম্পন্ন করেন এবং ১৯৭৬ সালে গুজরাট বিশ্ববিদ্যালয় থেকে অর্গানাইজেশনাল বিহেভিয়ার এ ডক্টরেট ডিগ্রি লাভ করেন । তিনি একজন বিশিষ্ট কোরিওগ্রাফার ও নৃত্যশিল্পী এবং কয়েকটি হিন্দি, মালায়ালম, গুজরাটি ও আন্তর্জাতিক চলচ্চিত্রেও অভিনয় করেছেন ।


title: মল্লিকা সারাভাই

text: মল্লিকা সারাভাই খুব অল্প বয়স থেকেই নাচ শিখতে শুরু করেন, এবং মাত্র ১৫ বছর বয়সে সিনেমায় অভিনয়ের মাধ্যমে তার অভিনয় জীবন শুরু করেন । মল্লিকা পিটার ব্রুক এর নাটক দ্যা মহাভারত এর দ্রৌপদী চরিত্রে অভিনয় করেন । মল্লিকা তার দীর্ঘ কর্মজীবনে অনেক সুনাম অর্জন করেছেন, গোল্ডেন স্টার পুরস্কার তার মধ্যে অন্যতম, যা তিনি ১৯৭৭ সালে প্যারিসের চ্যাম্প এলিসিস থিয়েটারে শ্রেষ্ঠ একক নৃত্য প্রদর্শনের কারনে জিতেছেন । একজন নৃত্যশিল্পী হওয়ার পাশাপাশি মল্লিকা সারাভাই একজন সমাজ কর্মী । তিনি তার মায়ের সঙ্গে আহমেদাবাদে অবস্থিত দর্পন একাডেমী অব পারফর্মিং আর্টস পরিচালনা করে থাকেন ।


title: মল্লিকা সারাভাই

text: ১৯৮৯ সালে তিনি থিয়েটারে শক্তি নামক নাটকে অভিনয় করেন, যা ছিল নারী শক্তি বিষয়ে একটি অনন্য উপস্থাপন । তাঁর অভিনীত সীতা কন্যা সারা পৃথিবীতে পরিচিতি এবং জনপ্রিয়তা লাভ করে এবং তিনটি ভাষায় ৫০০ বারের অধিক অভিনীত হয় ।


title: মল্লিকা সারাভাই

text: মল্লিকা সারাভাই এছাড়াও হার্শ মানডার রচিত বই 'আনহেয়ারড ভয়েস' এর ওপর ভিত্তি করে 'আনসুনি' নামক নাটকের জন্য স্ক্রিপ্ট লিখেছিলেন যার উদ্দেশ্য ও লক্ষ্য ছিলো ভারতের প্রান্তিক পর্যায়ে বাস্তব সমস্যাগুলো সম্পর্কে স্কুল ও কলেজের ছাত্র-ছাত্রীদের মধ্যে সচেতনতা সৃষ্টি করা ।


title: মল্লিকা সারাভাই

text: মল্লিকা সারাভাই সর্বপ্রথম লেখালেখি শুরু করেন যখন তিনি শক্তি:নারী শক্তির ক্ষমতা রচনা করেন । এরপর হতে তিনি তার নিজের অনুষ্ঠান, টেলিভিশন সিরিয়াল, ফিল্ম, গান ইত্যাদির জন্য স্ক্রিপ্ট রচনা করেছেন । তিনি ভরতনাট্যমের জন্যও সমসাময়িক নতুন গীতি রচনা করেন । এছাড়াও তিনি বিভিন্ন সময়ে টাইমস অব ইন্ডিয়া, দ্যা উইক, দিব্যা ভাস্কর, হান্স এন্ড ডিএনএ এর কলামিস্ট হিসেবে কাজ করেছেন ।


title: মল্লিকা সারাভাই

text: ২০০৯ সালের ১৯ মার্চ, মল্লিকা সারাভাই একজন স্বতন্ত্র প্রার্থী হিসাবে গান্ধীনগর লোকসভা আসন এর জন্য বিজেপির প্রধান পদপ্রার্থী এল. কে. আদভানীর বিপক্ষে নির্বাচনে আসীন হন । কংগ্রেসের একজণ মুখপাত্র এটা স্পষ্ট করেন যে তিনি কংগ্রেস প্রার্থী ছিলেন না, তা সত্ত্বেও সেখানে জল্পনা ছিল যে কংগ্রেস হাইকমান্ড গুজরাট রাজ্য ইউনিটকে তার প্রার্থিতা সমর্থনের জন্য অনুরোধ করেন । এক প্রশ্নের উত্তরে তিনি বলেন যে, ২০০৯ সালে নির্বাচনে প্রার্থিতার ব্যাপারে তিনি ব্যক্তিগতভাবে যেমন কংগ্রেসের শরণাপন্ন হননি, তেমনি কংগ্রেসও এ ব্যাপারে তাকে কোনো প্রস্তাব দেয়নি । যদিও পূর্বে তিনি কংগ্রেসের পক্ষ হতে মনোনয়ন পেয়েছিলেন ।


title: মল্লিকা সারাভাই

text: তিনি ২০১৪ সালের ৮ জানুয়ারি ভারতের আম আদমি পার্টিতে যোগদান করেন । তিনি নিজেকে দলের “পথ সৈনিক” বলে উল্লেখ করতেন ।


title: মল্লিকা সারাভাই

text: মল্লিকা ১৯৮২ সালে বিপিন শাহ এর সাথে বিবাহবন্ধনে আবদ্ধ হন । তারা ৭ বছর পরে পৃথক হয়ে যান এবং পরে ডিভোর্সপ্রাপ্ত হন । তাঁদের বিবাহিত জীবনে, একটি পুত্র ও একটি কন্যা সন্তান রয়েছে । বিপিন এবং মল্লিকা সারাভাই ১৯৮৪ সালে একত্রে মাপিন প্রকাশনা প্রতিষ্ঠিত করেন এবং পরবর্তীতে একসঙ্গে এটি পরিচালনা করেন ।


title: ওড়িশার সংস্কৃতি

text: ওড়িশার সংস্কৃতি দ্বারা ভারতের ওড়িশা অঞ্চলের প্রচলিত রীতিনীতি, প্রথা, আচার-ব্যবহার, খাদ্য, পোশাক পরিচ্ছদ, ভাষা ইত্যাদিকে বোঝানো হয়ে থাকে।


title: ওড়িশার সংস্কৃতি

text: ওড়িশি নাচ এবং গান শাস্ত্রীয় রূপ অনুসরন করে থাকে । ওড়িশি নৃত্যের ২,০০০ বছরেরও পুরোনো ঐতিহ্য বিদ্যমান, এবং নাট্য শাস্ত্র ও ভরত মুনিতে এর উল্লেখ রয়েছে, যা সম্ভবত ২০০ খ্রিষ্টপূর্বাব্দে লিখিত হয়েছিল । তবে, নাচটি ব্রিটিশ আমলে প্রায় বিলুপ্ত হয়ে যায় । এর পরবর্তিতে ভারতের স্বাধীনতার পর মাত্র কয়েকজন প্রবক্তার দ্বারা নাচের রূপটি পুনরুজ্জীবিত করা হয়, প্রবক্তাদের মধ্যে ছিলেন গুর দেবা প্রসাদ দাস, গুরু পঙ্কজ চন্দ্র দাস, গুরু রঘুনাথ দত্ত এবং কেলুচরণ মহাপাত্র । ওড়িশি ক্লাসিক্যাল নৃত্য কৃষ্ণ ও তাঁর পত্নী রাধার ঐশ্বরিক প্রেম সম্পর্কিত, যার অধিকাংশ ১২শ শতাব্দীর প্রখ্যাত ওড়িয়া কবি জয়াদেবার রচনাবলী হতে নেয়া হয়েছে ।


title: ওড়িশার সংস্কৃতি

text: ওড়িয়া সাহিত্যের ইতিহাস ঐতিহাসিকদের দ্বারা নিম্নলিখিত পর্যায়ে ভাগ করা হয়েছে, প্রাচীন ওড়িয়া (৯০০-১৩০০ খ্রিস্টাব্দ), প্রারম্ভিক মধ্য ওড়িয়া (১৩০০-১৫০০ খ্রিস্টাব্দ), মধ্য ওড়িয়া (১৫০০-১৭০০ খ্রিস্টাব্দ), পরবর্তী মধ্য ওড়িয়া (১৭০০-১৮৫০ খ্রিস্টাব্দ) এবং আধুনিক ওড়িয়া (১৮৫০ খ্রিস্টাব্দ হতে বর্তমান সময় পর্যন্ত) ।


title: ওড়িশার সংস্কৃতি

text: ওড়িয়া কবিতার সূত্রপাত ও উৎকর্ষ চর্যাপদ সাহিত্যের পাশাপাশি বুৎপত্তি লাভ করে, যে সাহিত্য রচনা মহাযান বৌদ্ধ কবিদের দ্বারা শুরু হয়েছিলো । সাহিত্যটি একটি রূপক ভাষায় রচিত হয় এবং লুইপা, কানুপা এদের মত কবি যারা ওড়িশা রাজ্যের কবি, তাদের রচনা চর্যাপদে স্থান পেয়েছে । চর্যাপদ মূলত প্রাকৃত ভাষায় রচিত হয়েছিলো ।


title: ওড়িশার সংস্কৃতি

text: ওড়িয়া সঙ্গীত সাহিত্যের ক্ষেত্রে ষোড়শ শতক সঙ্গীতবিষয়ক সাহিত্যের সংকলনের স্বাক্ষী । ঐ সময়ে রচিত চারটি উল্লেখযোগ্য রচনাবলী হচ্ছে সঙ্গীতামভা চন্দ্রিকা, নাট্য মনোরমা, সঙ্গীতা কলালতা এবং গীতা প্রকাশা ।


title: ওড়িশার সংস্কৃতি

text: ওড়িশার দীর্ঘ ইতিহাসে, বিভিন্ন সময়ে বিভিন্ন ধর্ম বিশেষত হিন্দু, বৌদ্ধ ও জৈনধর্মের প্রবর্তন হয়েছে । সম্রাট অশোকের কলিঙ্গ (ভারত) বিজয়ের পর বৌদ্ধ ধর্ম রাজ্যটিতে একটি প্রধান ধর্ম হিসাবে প্রতিষ্ঠিত হয় যার ফলসরূপ অঞ্চলটিতে অনেক স্তূপা এবং বৌদ্ধ শিক্ষা কেন্দ্র নির্মিত হয় ।


title: ওড়িশার সংস্কৃতি

text: প্রাথমিক বছরগুলোতে ওড়িয়া ফিল্ম প্রোডাকশন খুব ধীর গতির ছিল । প্রথম ওড়িয়া চলচ্চিত্র ছিল সীতা বিবাহ, ১৯৫১ সাল পর্যন্ত ওড়িয়া চলচ্চিত্রে মাত্র দুটি ছবি নির্মিত হয়েছিল । প্রফুল্ল সেনগুপ্ত পরিচালিত একাদশতম ওড়িয়া চলচ্চিত্র শ্রী লোকনাথ প্রথম ওড়িয়া চলচ্চিত্র যা জাতীয় চলচ্চিত্র পুরস্কার লাভ করে, চলচ্চিত্রটি ১৯৬০ সালে জাতীয় চলচ্চিত্র পুরস্কার লাভ করে ।


title: ওড়িশার সংস্কৃতি

text: পুরীর বিখ্যাত জগন্নাথ মন্দিরের রান্নাঘর পৃথিবীর মধ্যে বৃহত্তম রান্নাঘর হিসাবে পরিচিত, এখানে সহস্র বাবুর্চি দ্বারা রন্ধনকর্ম সম্পাদিত হয়, যেখানে প্রায় ৭৫২ টি চুলা ব্যবহৃত হয়, প্রতিদিন ১০,০০০ লোকের ভোজনের জন্য ।


title: ওড়িশার সংস্কৃতি

text: এ অঞ্চলের মানুষ সাধারণত সকালের নাস্তায় রুটি খেয়ে থাকে । দুপুর ও রাতের খাবার হিসাবে সাধারণত ভাত ও ডাল গ্রহণ করা হয়ে থাকে । এছাড়া প্রায় প্রতিবেলার খাবারের সাথে যে কোনো ধরণের মিষ্টান্ন রাখা হয়, কেননা এখানকার লোকজন মিষ্টান্ন খুব পছন্দ করে । অপরদিকে উপমহাদেশে প্রচলিত বেশ কিছু জনপ্রিয় খাবার যেমন- রসগোল্লা, ক্ষীর, পাখালা ইত্যাদি মূলত ওড়িশা অঞ্চল হতেই এসেছে ।


title: ওড়িশার সংস্কৃতি

text: ওড়িশা রাজ্যের সরকারি ভাষা যা সংখ্যাগরিষ্ঠ লোকেদের দ্বারা ব্যবহৃত হয়, তা হচ্ছে ওড়িয়া ভাষা । ওড়িয়া ভাষা ইন্দো-ইউরোপীয় ভাষা পরিবারের ইন্দো-আর্য শাখার অন্তর্গত, এবং ঘনিষ্ঠভাবে বাংলা এবং অসমিয়া ভাষার সাথে সম্পর্কযুক্ত । রাজ্যের আদিবাসীদের দ্বারা দ্রাবিড় ও মুন্ডা ভাষা পরিবারের অন্তর্গত কিছু উপজাতীয় ভাষা এখনও ব্যবহৃত হয়ে থাকে ।


title: ওড়িশার সংস্কৃতি

text: যদিও পাশ্চাত্য ধারার পোষাক পরিচ্ছদ, শহর অথবা শহর অঞ্চলে পুরুষদের মধ্যে বৃহত্তর স্বীকৃতি অর্জন করেছে, তবে মানুষজন উৎসব বা অন্যান্য ধর্মীয় অনুষ্ঠান চলাকালে ধুতি, কোর্তা এবং গামছার মত প্রথাগত পোশাক পরিধান করে থাকে । মহিলারা সাধারণত শাড়ি (সাম্বালপুড়ি শাড়ি, বোমকাই শাড়ি, কাটাকি শাড়ি) বা সালোয়ার কামিজ পরতে পছন্দ করে; শহর ও নগরের নারীদের মধ্যে পশ্চিমা পোশাক ইদানিং জনপ্রিয় হয়ে উঠছে ।


title: পাল্লারাখি

text: পাল্লারাখি (বৈজ্ঞানিক নাম: "Cirrochroa aoris (Doubleday)") এক প্রজাতির মাঝারি আকারের প্রজাপতি যার শরীর ও ডানা কালচে হলুদ বর্ণের। এরা ‘নিমফ্যালিডি’ গোত্রের সদস্য।


title: পাল্লারাখি

text:
পাল্লারাখির প্রসারিত অবস্থায় ডানার আকার ৮০-৯০ মিলিমিটার দৈর্ঘ্যের হয়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-


title: পাল্লারাখি

text: পাল্লারাখি পুরুষ এবং স্ত্রী উভয়ের সামনের ডানার উপরিপৃষ্ঠে অ্যাপেক্স (শীর্ষভাগ) এবং টার্মেন (পাশের প্রান্ত) এ সরু কালো ব্যান্ড থাকে। পিছনের ডানার উপরিপৃষ্ঠে ডিস্কাল অংশে উপরের এবং নীচের দিকে ৩টি করে কালো বুটি থাকে যেগুলি সরলরৈখিক ভাবে বিন্যস্ত। সামনের ডানায় পাশাপাশি দুটি করে সেল দেখা যায়। পিছনের ডানার উপরিভাগে সাদা চওড়া ফিসকাল ব্যান্ড, ৬নং শিরার উপরের কোস্টা অবধি প্রসারিত।


title: পাল্লারাখি

text: এদের পাহাড়ের পাদদেশ অঞ্চলে দেখা যায়। ৭৫০০ফুট উচ্চতার উপরে পাল্লারাখিদের সাধারণত দেখা যায় না। এরা নদী অথবা ঝর্নার ধারে ভিজে বালিতে বসে জলপান করে, তখন তারা তাদের ডানাগুলি অর্ধেক খুলে বসে।


title: হিমালয়ান থর

text: হিমালয়ান থর হরিণ ("Hemitragus jemlahicus") বৃহৎ প্রজাতির হরিণ, যা ভারত ও নেপালের হিমালয় অঞ্চলে দেখতে পাওয়া যায়। পশ্চিম হিমালয়ে এর পরিচিতি থর হিসাবে। শিকার ও খাদ্যাভাবে এদের সংখ্যা ক্রমশঃ কমে যাচ্ছে। ওয়ার্ল্ড কনজারভেশন ইউনিয়ন (আইইউসিএন) এর তালিকায় থরকে প্রায়-বিপদগ্রস্ত প্রাণীদের শ্রেণীতে অন্তর্ভুক্ত করা হয়েছে।


title: হিমালয়ান থর

text: এদের মাথা ছোট, কানগুলি ছোট ও তীক্ষ্ণ হয়ে থাকে। এদের চোখ বড় এবং শিং এর আকারে পুরুষ ও স্ত্রীদের মধ্যে তারতময় থাকে। এদের শিং এর সর্বাধিক দৈর্ঘ্য হয় ৪৬সেমি। স্ত্রী প্রজাতির চেহারা অপেক্ষাকৃত ছোট হয়। গড়পড়তা পুরুষের ওজন হয় ৭৩কেজি এবং স্ত্রীদের ওজন হয় ৩৬কেজি।


title: হিমালয়ান থর

text: এদের বহিরাঙ্গ হিমালয়ের কর্কশ আবহাওয়ার সঙ্গে অত্যন্ত সুচারু রূপে অভিযোজিত হয়ে থাকে। এদের ঘন লালচে লোম শীতকালে তীব্র ঠাণ্ডার হাত থেকে এদের বাঁচিয়ে রাখে। শিটের শেসে লোমগুলি পাতলা হয়ে যায় এবং এদের রংটাও ফিকে হয়ে আসে।


title: হিমালয়ান থর

text: এদের পায়ের আঙ্গুল জোর সংখ্যক, যা এদের রুক্ষ অথবা মসৃণ অঞ্চলে চলাফেরায় সাহায্য করে। এদের খুরের তলায় রবারের মত অংশ থাকে যা মসৃণ পাথরগুলিকে আঁকড়ে ধরতে সাহায্য করে। খুরের বাইরের দিকে কেরাটিন প্রোটিন খুরকে টেঁকসই করে তোলে যা রুক্ষ জমিতে সাবলীল ভাবে চলা ফেরা করতে বিশেষভাবে সাহায্য করে।


title: হিমালয়ান থর

text: এদের জীবৎকাল সাধারণত ১৪-১৫ বছর হয়। যদিও পুরুষদের থেকে স্ত্রীদের জীবৎকাল বেশি হয়ে থাকে।


title: হিমালয়ান থর

text: থর কথাটি নেপালি কিন্তু ইংরিজিতে প্রথম ব্যবহার ১৮৩৫ সালে। এরা Artiodactyla বর্গের প্রাণী যারা জোড় সংখ্যক আঙ্গুলের অধিকারী স্তন্যপায়ী প্রাণীদের গোত্রে পড়ে। এদের নিকট আত্মীয় Caprinae উপপরিবারের অন্তর্গত ভেড়া ও ছাগল।


title: হিমালয়ান থর

text: এদের জীবনযাত্রা শীতল আবহাওয়ায় এবং পাথুরে অঞ্চলে থাকার জন্য অভিযোজিত হতে থাকে। হিমালয় অঞ্চলে ২৫০০ থেকে ৫০০০ মিটারের মধ্যে এদের দেখতে পাওয়া যায়। এরা বিভিন্ন রকমের খাদ্যাভাসে অভ্যস্ত থাকে। শীতকালে বরফ পড়ে যখন পাহাড়ের উপরদিক ঢেকে যায় তখন এরা অপেক্ষাকৃত নিচু অঞ্চলের পাহাড়ের ঢালে নেমে আসে।


title: হিমালয়ান থর

text: পুরুষ হিমালয়ান থরকে পছন্দসই স্ত্রী সঙ্গীর সঙ্গে মিলিত হওয়ার জন্য অন্য পুরুষ সঙ্গীদের সাথে লড়াই করতে হয়। এই লড়াইয়ে বিশেষ ভূমিকা নেয় শক্তিশালী চেহারা, বড় শিং, আগাসন। এক্ষেত্রে লোমের রং বিশেষ ভূমিকা পালন করে। হালকা লোমওলা পুরুষরা বেশিবার মিলিত হওয়ার সুযোগ পায়। এদের শিংগুলি শত্রুদের হাত থেকে আত্মরক্ষার অস্ত্র হিসাবে এবং সঙ্গিনীকে প্রভাবিত করার উদ্দেশ্যে ব্যবহৃত হয়ে থাকে।


title: হিমালয়ান থর

text: এরা মূলত বহুগামী হয় এবং পুরুষদের ক্ষেত্রে প্রবল প্রতিদ্বন্দ্বিতার মাধ্যমে স্ত্রী থরকে অর্জন করতে হয়। কমবয়সী পুরুষ থরেরা বেশি বয়স্ক ও বড় চেহারার পুরুষদের অনুপস্থিতির সুযোগকে কাজে লাগিয়ে স্ত্রীদের সাথে মিলিত হয়ে থাকে। যোগ্যতার মাপকাঠি হিসেবে পুরুষরা নিজেদের মধ্যে যে লড়াইটা করে সে ক্ষেত্রে ধরা হয় আকৃতি, ওজন এবং টেস্টোস্টেরণের মাত্রা। এছাড়া আশ্চর্যজনকভাবে লোমের রং এই প্রতিযোগিতায় এক বিশেষ মাপকাঠি হিসেবে পরিগণিত হয়। স্ত্রী থরেদের গর্ভধারণকাল সাধারণত ১৮০-২৪২ দিন হয়ে থাকে।


title: হিমালয়ান থর

text: এরা অত্যন্ত ক্ষিপ্র ও গতিশীল হওয়ার জন্য আক্রমণাত্মক প্রজাতি হিসাবে গণ্য হয়ে থাকে। রাতের দিকে এরা অপেক্ষাকৃত নিচু জায়গায় চলে আসে যেখানে খাদ্য ও জলের প্রাচুর্য থাকে। দিনের বেলায় এরা উচ্চ পর্বতঢালে বিশ্রামের জন্য চলে যায়। এইভাবে এরা শত্রুদের আক্রমণের মোকাবিলা করা ছাড়াও বিস্তীর্ণ অঞ্চলের খাদ্য ও জলের ভাণ্ডারের উৎস সম্বন্ধে ওয়াকিবহাল থাকে।


title: হিমালয়ান থর

text: এরা তৃণভোজী প্রাণী। এদের খাদ্য মূলত ঘাস, পাতা এবং ফল। এরা মূলত গুল্মজাতীয় এবং বৃক্ষময় উদ্ভিদ খেতে পছন্দ করে। যদিও এদের খাদ্যের ৭৫ শতাংশই ঘাস জাতীয় হয়ে থাকে। অধিকাংশ বোভিড পরিবারের অন্তর্গত প্রাণীদের মতই এরাও রোমন্থনকারী পশু এবং এদের পাচনতন্ত্র জটিল হয়ে থাকে।


title: হিমালয়ান থর

text: এরা হিমালয়ের তুষার চিতার অন্যতম প্রিয় খাদ্য।


title: হিমালয়ান থর

text: ওয়ার্ল্ড কনজারভেশন ইউনিয়ন (আইইউসিএন) এর তালিকায় থরকে প্রায়-বিপদগ্রস্ত প্রাণীদের শ্রেণীতে অন্তর্ভুক্ত করা হয়েছে।


title: এসকে মুভিজ

text: এসকে মুভিজ একটি ভারতীয় চলচ্চিত্র প্রযোজনা সংস্থা ও বিতরণ কোম্পানি যেটির প্রতিষ্ঠাতা কর্ণধার হলেন হিমাংশু ধানুকা এবং অশোক ধানুকা। কলকাতার পশ্চিমবঙ্গে প্রযোজনা সংস্থাটির সদর দফতর অবস্থিত। মূলত প্রতিষ্ঠানটির মূল উদ্দেশ্য হল বাংলা ভাষার চলচ্চিত্রসমূহ নির্মাণ নিয়ে কাজ করা।


title: রাজ কাপুর

text: রণবীর রাজ কাপুর (; জন্ম: ১৪ ডিসেম্বর, ১৯২৪ - মৃত্যু: ২ জুন, ১৯৮৮) তৎকালীন ব্রিটিশ ভারতের উত্তর-পশ্চিম সীমান্ত প্রদেশের পেশাওয়ারে জন্মগ্রহণকারী বিখ্যাত ভারতীয় চলচ্চিত্র অভিনেতা, চলচ্চিত্র নির্মাতা ও হিন্দি চলচ্চিত্রের পরিচালক ছিলেন। রাজ কাপুরকে 'ভারতীয় চলচ্চিত্রের সেরা পথপ্রদর্শকরূপে' আখ্যায়িত করা হয়ে থাকে।


title: রাজ কাপুর

text: তৎকালীন ব্রিটিশ ভারতের পেশাওয়ারের কিস্সা খাওয়ানি বাজারের কাছে ঢাক্কি মুনাওয়ার শাহ এলাকায় রাজ কাপুর জন্মগ্রহণ করেন যা বর্তমান পাকিস্তানের পাখতুনখোয়া। পাঞ্জাবী হিন্দু পরিবারের সন্তান রাজ কাপুরের বাবা ছিলেন পৃথ্বীরাজ কাপুর ও মায়ের নাম ছিল রামস্বামী দেবী কাপুর। পরিবারের ছয় সন্তানের মধ্যে তিনি জ্যেষ্ঠ ছিলেন। বিখ্যাত কাপুর পরিবারের সদস্য দেওয়ান বশেশ্বরনাথ কাপুর ও দেওয়ান কেশবমল কাপুর যথাক্রমে তাঁর দাদা ও প্রপিতামহ হন। শশী কাপুর ও প্রয়াত শাম্মী কাপুর - এ ভ্রাতৃদ্বয়ও অভিনয়কর্মের সাথ জড়িয়ে ফেলেন। উর্মিলা সিয়াল নামে তাঁর এক বোন ছিল। শৈশবেই অন্য দুইজন মারা যায়। পরবর্তীতে তাঁর পরিবার ভারতে বসবাসের লক্ষ্যে ও শিক্ষালাভের উদ্দেশ্যে পেশাওয়ার ছেড়ে চলে আসেন। ১৯৩০-এর দশকে দেরাদুনের কর্নেল ব্রাউন কেমব্রিজ স্কুলে ও পরবর্তীতে সেন্ট জেভিয়ার্স কলেজিয়েট স্কুলে ভর্তি হন।


title: রাজ কাপুর

text: ১৯৩৫ সালে মুক্তিপ্রাপ্ত ইনকিলাব চলচ্চিত্রে মাত্র দশ বছর বয়সে প্রথমবারের মতো অংশগ্রহণ ঘটে তাঁর। পরবর্তী ১২ বছরে বেশ কয়েকটি চলচ্চিত্রে অভিনয়ের পর ১৯৪৭ সালে বড় ধারণের সুযোগ পান নীল কমল চলচ্চিত্রের মাধ্যমে। ঐ সময়ের শীর্ষস্থানীয় অভিনেত্রী ছিলেন মধুবালা। ১৯৪৮ সালে চব্বিশ বছরের যুবক রাজকাপুর নিজস্ব স্টুডিও প্রতিষ্ঠিত করেন আর. কে. ফিল্মস নামে। ফলশ্রুতিতে ঐ সময়ের সর্বকনিষ্ঠ পরিচালক হিসেবে আবির্ভূত হন ও আগ চলচ্চিত্রে তিনিসহ নার্গিস, কামিনী কৌশল ও প্রেমনাথ অভিনয় করেন। ১৯৪৯ সালে মেহবুব খানের আন্দাজ চলচ্চিত্রে নার্গিস ও দিলীপ কুমারের সাথে তিনিও অংশ নেন। ঐ চলচ্চিত্রটি ব্যবসায়িক সফলতা পায় যা অভিনেতা হিসেবে তাঁর প্রথম সাফল্য লাভ। ঐ বছরের শেষদিকে চলচ্চিত্র নির্মাতা, পরিচালক ও অভিনেতা হিসেবে বারসাত চলচ্চিত্রে প্রথমবারের মতো সফল হন।


title: রাজ কাপুর

text: আর.কে. ব্যানারের অধীনে ১৯৫১ সালে আওয়ারা, ১৯৫৫ সালে শ্রী ৪২০, ১৯৫৬ সালে চোরি চোরি ও জাগতে রাহো এবং ১৯৬০ সালে জিস দেশ মে গঙ্গা বেহতি হ্যায়ের ন্যায় বেশকিছুসংখ্যক ব্যবসায়িকভাবে সফল চলচ্চিত্র মুক্তিলাভ করে। তন্মধ্যে সর্বশেষ চলচ্চিত্রটি তাঁর দীর্ঘদিনের সিনেমাটোগ্রাফার রধু কর্মকারের নির্দেশনায় নির্মিত হয় ও ফিল্মফেয়ার সেরা চলচ্চিত্র পুরস্কার লাভ করে। ঐ চলচ্চিত্রগুলোয় চার্লি চ্যাপলিনের বিখ্যাত পর্দার অভিব্যক্তি নিজের মাঝে ফুঁটিয়ে তোলেন।


title: রাজ কাপুর

text: ১৯৬৪ সালে তাঁর নির্মিত, পরিচালিত ও অভিনীত আবেগঘন সঙ্গীতধর্মী চলচ্চিত্র সঙ্গম মুক্তিলাভ করে। এতে বৈজয়ন্তীমালা ও রাজেন্দ্র কুমারের সাথে তিনিও ছিলেন। এটি তাঁর প্রথম রঙিন চলচ্চিত্র ছিল। এছাড়াও চলচ্চিত্রটি তাঁর সর্বশেষ ব্যবসায়িক সফলতা পায়। পরবর্তীতে ১৯৬৬ সালে এরাউন্ড দি ওয়ার্ল্ড এবং ১৯৬৮ সালে স্বপ্ন কা সওদাগরে তরুণ অভিনেত্রী যথাক্রমে রাজশ্রী ও হেমা মালিনীকে নিয়ে অভিনয় করলেও বক্স অফিসে ব্যর্থতা তুলে ধরে।


title: রাজ কাপুর

text: ১৯৭০ সালে তাঁর নির্মাণে, পরিচালনায় ও অভিনয়ে উচ্চাভিলাষী চলচ্চিত্র মেরা নাম জোকার মুক্তি পায়। এ চলচ্চিত্র নির্মাণে ছয় বছরের অধিক সময় ব্যয় হয়। এর মাধ্যমেই নিজ পুত্র ঋষি কাপুরের অভিষেক হয় যাতে পূর্বেকার চরিত্রে অভিনয় করেছিল। কিন্তু ঐ চলচ্চিত্রটি বক্স অফিসে চূড়ান্তভাবে ব্যর্থতা লাভ করে ও তাঁর পরিবারে চরম আর্থিক বিপর্যয় নিয়ে আসে। কিন্তু পরবর্তীকালে চলচ্চিত্রটি ধ্রুপদী চলচ্চিত্রের মর্যাদা পায়। ১৯৭১ সালে পারিবারিক নাট্যধর্মী চলচ্চিত্র কাল আজ অউর কাল মুক্তি লাভ করে। এতে জ্যেষ্ঠ পুত্র রণধীর কাপুরের অভিষেক ঘটে। বাবা পৃথ্বীরাজ কাপুরসহ রণধীরের ভবিষ্যতের পত্নী ববিতার অংশগ্রহণ ছিল। ১৯৭৩ সালে দ্বিতীয় পুত্র ঋষি কাপুরকে উপস্থাপন করান ও ববি চলচ্চিত্র নির্মাণ করেন। চলচ্চিত্রটি ব্যাপকভাবে ব্যবসা সফল করে ও পরবর্তীকালের সফল অভিনেত্রী ডিম্পল কাপাডিয়া'র স্মরণীয় অভিষেক হয়। চলচ্চিত্রে নতুন প্রজন্মের কিশোর-কিশোরীর আবেগঘন ভালোবাসাকে ঘিরে তৈরি হয়েছিল। এছাড়াও চলচ্চিত্রে ডিম্পল বিকিনি পরিধান করেন যা তৎকালীন ভারতীয় চলচ্চিত্রে বৈসাদৃশ্যপূর্ণ ছিল। ১৯৭৫ সালে রণধীরের পরিচালিত চলচ্চিত্রে তার সাথে তিনিও অভিনয় করেছিলেন।


title: রাজ কাপুর

text: ১৯৭০-এর দশকের শেষার্ধ্বে ও ১৯৮০-এর দশকের শুরুতে স্বল্প কয়েকটি চলচ্চিত্রে তাঁর অংশগ্রহণ ছিল। তন্মধ্যে, ১৯৭৮ সালে নকরি চলচ্চিত্রে রাজেশ খান্না'র সাথে সহায়ক চরিত্রে ও ১৯৮০ সালে নির্মিত আব্দুল্লাহ চলচ্চিত্রে সঞ্জয় খানের সাথে অভিনয় করেন। ১৯৭৫ সালে নরেশ কুমারের পরিচালনায় দো জাসুস ও ১৯৮২ সালে গোপীচাঁদ জাসুসে গোয়েন্দাধর্মী কমেডি চলচ্চিত্রে অংশ নেন। ১৯৮২ সালে সর্বশেষ বড় ধরণের চলচ্চিত্র হিসেবে উকিল বাবুতে অভিনয় করেন। ঐ চলচ্চিত্রে তাঁর ছোট ভাই শশী কাপুরেরও অংশগ্রহণ ছিল। ১৯৮৪ সালে সর্বশেষবারের মতো অভিনয় করেন। কিম শিরোনামে ব্রিটিশ নির্মাতা প্রতিষ্ঠান টেলিভিশন চলচ্চিত্রে স্বল্পসময়ের জন্য তাঁকে দেখা যায়।


title: রাজ কাপুর

text: ১৯৮৮ সালে তাঁর মৃত্যুর পূর্বে ভারত-পাকিস্তানভিত্তিক ভালোবাসার নিটোল কাহিনী নির্ভর হেন্না পরিচালনায় অগ্রসর হন। এতে তাঁর পুত্র ঋষি ও পাকিস্তানী অভিনেত্রী জেবা বখতিয়ার অভিনয় করেন। চলচ্চিত্রটি ১৯৯১ সালে রণধীরের পরিচালনায় মুক্তি পেয়েছিল।


title: রাজ কাপুর

text: ১৯৪০ ও ১৯৫০-এর দশকের অত্যন্ত জনপ্রিয় অভিনেত্রী নার্গিসের সাথে দীর্ঘদিনের গভীর ভালোবাসার সম্পর্কে জড়িয়ে ছিলেন বলে গুজব রয়েছে। বিবাহিত কাপুর অবশ্য এ বিষয়ে জনসমক্ষে কোন মন্তব্য করেননি। এ যুগল অভিনয়কর্মী আওয়ারা ও শ্রী ৪২০-এর ন্যায় বেশ কয়েকটি চলচ্চিত্রে অংশ নিয়েছিলেন। কিন্তু রাজ কাপুর তাঁর স্ত্রী ও পরিবার পরিত্যাগ করেননি। অন্যদিকে চোরি চোরি চলচ্চিত্রের পর নার্গিস তাঁর সাথে সম্পর্ক ত্যাগ করেন ও ১৯৫৭ সালে মুক্তিপ্রাপ্ত মাদার ইন্ডিয়া চলচ্চিত্রে অভিনয়কালীন সুনীল দত্তের সাথে ভালোবাসার সম্পর্কে জড়িয়ে বৈবাহিক সম্পর্ক গড়েন। এছাড়াও কাপুর স্বীকার করেছেন যে, সঙ্গম চলচ্চিত্রে অভিনয়কালীন জনপ্রিয় অভিনেত্রী বৈজয়ন্তীমালা'র সাথে ভালোবাসার সম্পর্ক ছিল তাঁর। বৈজয়ন্তীমালা অবশ্য তাঁর এ বক্তব্য অস্বীকার করেন ও তাঁর সাথে এ ধরণের কোন সম্পর্ক ছিল না বলে জানান। তিনি মন্তব্য করেন যে, তাঁর চলচ্চিত্রের স্বার্থে ও দর্শকমহলে সাড়া জাগানোর লক্ষ্যেই পুরো বিষয়টি চলে এসেছিল। এছাড়াও দক্ষিণ ভারতের অভিনেত্রী পদ্মিনীর সাথেও সম্পর্ক ছিল তাঁর।


title: রাজ কাপুর

text: ১৯৭০-এর দশকের মাঝামাঝি সময়ের পর থেকে ১৯৮০-এর দশকের শুরুর দিক পর্যন্ত তাঁর পরিচালনা ও নির্দেশনায় বেশ কয়েকটি চলচ্চিত্র নারী আন্দোলনের সূত্রপাত ঘটায়। তন্মধ্যে ১৯৭৮ সালে জিনাত আমানের সত্যম শিবম সুন্দরম, ১৯৮২ সালে পদ্মিনী কোলাপুরের প্রেম রোগ ও ১৯৮৫ সালে অভিষিক্ত মন্দাকিনী'র রাম তেরি গঙ্গা মাইলি বিতর্কের সূত্রপাত ঘটিয়েছিল।


title: রাজ কাপুর

text: তাঁর অনেকগুলো চলচ্চিত্র দেশপ্রেমে উজ্জ্বীবিত হয়ে নির্মিত হয়েছে। আগ, শ্রী ৪২০, জিস দেশ মে গঙ্গা বেহতি হ্যায় নব্য স্বাধীন ভারতকে ঘিরে রচিত হয়। এরফলে দর্শকেরা দেশপ্রেমে উদ্বুদ্ধ হয়। তন্মধ্যে শ্রী ৪২০ চলচ্চিত্রের গানের সংলাপ মেরা জুতা হ্যায় জাপানী বেশ জনপ্রিয়তা অর্জন করে। ভারতীয় চলচ্চিত্রের ইতিহাসে কাপুরকে অন্যতম সেরা ও সর্বাপেক্ষা প্রভাববিস্তারকারী চলচ্চিত্র নির্মাতা ও অভিনেতা হিসেবে বিবেচনা করা হয়ে থাকে।


title: রাজ কাপুর

text: তিনি বেশ কিছুসংখ্যক পুরস্কারে ভূষিত হন। তন্মধ্যে তিনবার ভারতের জাতীয় চলচ্চিত্র পুরস্কার ও এগারোবার ফিল্মফেয়ার পুরস্কার পেয়েছেন। রাজকাপুরের সম্মানার্থে ও তাঁর নামানুসারে ফিল্মফেয়ার আজীবন সম্মাননা পুরস্কারের নাম রাখা হয়। কাপুর অভিনীত ১৯৫১ সালের চলচ্চিত্র আওয়ারা ও ১৯৫৪ সালের বুট পলিশ কান চলচ্চিত্র উৎসবে পালমে দ’অর গ্র্যান্ড প্রাইজের জন্য দুইবার মনোনয়ন পায়। আওয়ারায় তাঁর অনবদ্য অভিনয়শৈলীর কারণে টাইম সাময়িকী সর্বকালের সেরা দশ অভিনয়ের মধ্যে তালিকাভুক্ত করে।


title: রাজ কাপুর

text: ১৯৫৬ সালে মুক্তিপ্রাপ্ত জাগতে রাহো চলচ্চিত্রটি কার্লোভি ভ্যারি আন্তর্জাতিক চলচ্চিত্র উৎসবে ক্রিস্টাল গ্লোব পুরস্কার লাভ করে। তাঁর চলচ্চিত্রসমূহ বিশ্বের সর্বত্র বিশেষ করে এশিয়া ও ইউরোপে ব্যাপক সফলতা লাভে সক্ষমতা দেখায়। ভারতের চলচ্চিত্র শিল্পে তাঁকে ক্লার্ক গেবল নামে আখ্যায়িত করা হয়।


title: রাজ কাপুর

text: ১৯৬৫ ও ১৯৭৯ সালে যথাক্রমে ৪র্থ ও ১১শ মস্কো আন্তর্জাতিক চলচ্চিত্র উৎসবে বিচারকমণ্ডলীর অন্যতম সদস্য ছিলেন তিনি।


title: রাজ কাপুর

text: শিল্পকলায় অসামান্য অবদানের প্রেক্ষিতে ১৯৭৯ সালে ভারত সরকারের পক্ষ থেকে তাঁকে পদ্মভূষণ পদকে ভূষিত করা হয়। এছাড়াও ১৯৮৭ সালে ভারত সরকার কর্তৃক ভারতের চলচ্চিত্রের সর্বোচ্চ সম্মাননা দাদাসাহেব ফালকে পুরস্কার পান তিনি।


title: রাজ কাপুর

text: মৃত্যু পরবর্তীকালে ২০০১ সালে স্টারডাস্টের মিলেনিয়ামের সেরা পরিচালক মনোনীত হন। ২০০২ সালে স্টার স্ক্রিন কর্তৃক মিলেনিয়ামের শোম্যানরূপে বিবেচিত হন। ১৪ ডিসেম্বর, ২০০১ তারিখে ভারতীয় ডাকবিভাগ তাঁর সম্মানার্থে মুখমণ্ডলকে ঘিরে ডাকটিকেট প্রকাশ করা হয়। ২০১৪ সালে গুগল তাঁর ৯০তম জন্মদিন উপলক্ষ্যে স্মারক তুলে ধরে।